
CUVÂNT ÎNAINTE 


Cartea pe care o oferim cititorilor este, practic, un volum de publicistică, care însumează un 
ciclu de articole apărute în săptămânalul TIMPUL — 7 ZILE pe parcursul anului 2002, articole 
reprezentând rodul monitorizării perioadei preelectorale din Ungaria, aşa cum a fost reflectat 
aceasta în mediile de informare aflate, preponderent, sub influența Dreptei maghiare. 


Mai trebuie să precizăm că spre deosebire de alte dati, când am acordat prioritate presei 
scrise şi celei audio-vizuale convenționale, de această dată am urmărit , cu precădere, Internetul şi 
derivatele sale. 


Desigur, ca şi până acum, atenția noastră s-a îndreptat către acele aspecte care au vizat direct 
România — în calitate de “stat succesor”. De altfel, titlul cărții — “Mişcarea Revizionistă Maghiară” 
— stă mărturie în acest sens şi, de asemenea, relevă faptul că prezentul volum reprezintă o continuare 
firească a demersului nostru anterior, soldat cu alte trei apariţii editoriale (“Istoria maghiaro- 
maghiară în citate”, “Secesiunea Ardealului”, “Chestiunea Transilvaniei versus Problema 
transilvană”). 


Mai mult, cartea de fata îşi propune să încheie — dacă nu demersul în sine — măcar o etapa 
distinctă a acestuia, drept care ultimele sale capitole ordonează şi rezumă materialul întregului ciclu, 
de aşa manieră încât concluziile finale să se constituie într-o veritabilă “epicriză de etapă”. 


De ce am apelat la termenul clinic de mai sus? Nu dintr-o deformatie profesională, ci, pur şi 
simplu, pentru că am urmărit, pe parcursul a patru “foi de observaţie clinică”, un autentic fenomen 
patologic — cu evoluţie clinică şi repetate pusee acute — de etiologie genetică şi incurabil. Ca atare, 
în absenţa resurselor terapeutice, fenomenul cu pricina nu poate fi decât investigat, diagnosticat, 
urmărit în evoluţia lui şi consemnat pas cu pas. Şi, fireşte, periodic i se poate întocmi şi câte o 
“epicriză de etapă”. 


Aşa stând lucrurile, ne-am putea întreba, cel mult, dacă momentul ales este unul potrivit? De 
ce considerăm că s-a încheiat o etapă? Pentru că, dupa multi ani, diversele “cortine” (fie ele şi “de 
catifea”) sau “falii confesionale” par a-şi fi pierdut, definitiv, actualitatea — cel putin in Europa. Ca 
atare, competiția cu pricina se va desfăşura, de aici încolo, după alte reguli şi “intra muros”. 


Autorul 


PREFAŢĂ 


Cartea de fata este cel de-al patrulea volum al unei lucrări care adună laolaltă un “serial” 
apărut în “Timpul — 7 zile”, săptămânal pe care Zeno Millea îl onorează cu colaborarea sa de o 
foarte bună bucată de vreme. 

Întâlnirea noastră a fost provocată de interesul comun faţă de fenomenul ciudat pe care îl 
reprezintă revizionismul hungarist. Un cercetător mai vechi al lui îl numea, pe bună dreptate, “un 
caz unic de patologie istorică”. 

Într-adevăr, credinţa în rolul conducător pe care s-ar cuveni să-l joace în Europa Centrală 
“Ungaria Mare” nu are susținere în realitatea istorică a regiunii. Ea se întemeiază exclusiv pe 
episodul conjunctural cunoscut sub numele de “Dualism”. 

“Dualismul” a marcat asocierea “aristocrației” maghiare la conducerea Imperiului 
Habsburgic, ca urmare a slăbirii elementului germanic din “Reichul de Est”, după ce Bismark 
realizase “unitatea germană” fără acesta şi împotriva lui. 

După cum ştim conglomeratul federativ al statelor germane acorda Împăratului de la Viena 
statutul derivat din faptul că, în concordanţă cu conceptul feudal de suveranitate, el era mostenitorul 
de drept al coroanei primului Reich german, Imperiul lui Carol cel Mare. 

Dezvoltarea economică modernă, legată de revoluția industrială, pe de o parte, şi tendința de 
construire a unor state naționale, pe de altă parte, au deplasat centrul dinamicii moderne a istoriei 
Germaniei spre nord, marginalizând Austria imperială în care elementul germanic era minoritar şi, 
comparativ, subdezvoltat economic. 

Construcţia fosilă patronată de Habsburgi a încercat să reziste în fata mişcării innoitoare 
care pregătea noua modernitate a continentului integrând structurilor imperiale singura forță 
retrogradă de tip feudal pe care o avea la îndemână: nobilimea “zsentri” maghiară, în fapt o lumpen- 
aristocrație plină de tafne şi ifose. 

Lipsite de aria germanică emancipată, structurile feudale habsburgice nu mai aveau 
potențialul necesar menţinerii “ordinii imperiale” în imensul spațiul central şi est-european, cu atât 
mai mult cu cât ideile inovatoare de pe continent sub semnul cărora evolua Germania unificată şi 
nucleul viitoarei Italii unite, începeau să se manifeste puternic şi în cadrul lui. 

Asocierea nobilimii “zsentri” maghiare la conducerea unui stat în care zdrobitoarea 
majoritate a populaţiei era formată din mase ţărăneşti discriminate social şi împiedicată să-şi 
definească identitățile naţionale atât de diferite a fost singura formulă pe care se mai puteau sprijini 
structurile feudale ale Imperiului. 

Din această conjunctură s-a născut mitologia “Ungariei Mari”, o proiecţie retrospectivă a 
“superiorității maghiarimii”, devenită “naţiune politică, un fel de “Herrenvolk” menit de Dumnezeu 
să stăpânească în veci “popoarele inferioare” din hotarele ei. 

Faptul că “Ungaria Mare” care le motiva pretenţiile nu fusese decât o înjghebare medievală, 
născută conjunctural, prin comuniuni de blazon, prin anexări de titluri sau prin alte alianţe 
matrimoniale, nu părea să tulbure memoria istorică a celor care îi revendicau moştenirea. E mai 
mult decât limpede că în Regatul celor Două Sicilii sau în Polonia, prezente pe harta de iluzie a 
“Ungariei Mari”, elementul etnic maghiar nu avusese niciodată relevanță. Nici la curtea din Napoli, 
şi nici la Varşovia nu se vorbea ungureşte, iar nobilimea “zsentri” nu avea temeiuri mai solide de 
revendicare nici în Ardeal, nici în Voievodina şi nici in Croatia, zone limitrofe Ungariei propriu- 
zise, în care elementul maghiar era reprezentat de minorităţi ţărăneşti iobage, la fel de străine de 
structurile imperiale ca majoritatile nationale oprimate. 

Daca “Junii Turci” ar fi avut mentalitatea retrogradă a “revoluționarilor” hungaristi, în loc sa 
actioneze in favoarea emanciparii propriului popor, ei ar fi putut revendica cu infinit mai 
indreptatita bază istorică o “Turcie Mare” în care să fie inclus Paşalâcul de Buda, cândva parte 
integrantă a Imperiului Otoman. 

Faptul că în cadrul hotarelor “Ungariei Mari” ungurii erau minoritari nu părea să 
stânjenească prea mult pe cei care se considerau singurii “constructori de stat” din regiune, singurii 


pi] 


în stare să exercite această meserie dintr-o “vocaţie istorică” transcendentă. 

Atunci când victoria principiilor democratice a adus la descompunerea construcțiilor 
imperiale din Europa Centrală şi de Est, împotriva acestui proces istoric ireversibil s-au mobilizat 
argumentele unui “drept istoric” venit de pe altă lume. Lăsând de-o parte grava distorsionare a 
realității pe care încercau să o transforme în temei de acțiune, e de observat că însăşi contrapunerea 
“dreptului istoric” acestei realități releva caracterul anacronic al întreprinderii. 

Din acest punct de vedere, nici măcar hitlerismul german de mai târziu nu a ajuns la culmile 
atinse de isteria hungaristă de după Trianon. Un istoric american a putut vorbi, pe bună dreptate, 
despre fenomen ca despre un “protofascism”. Cronologic rânduind lucrurile, am putea socoti însă 
“hungarismul” de după Trianon ca un “prenazism”, ca înaintemergătorul isteriei rasiale naziste. 

În ceea ce urmează, Zeno Millea monitorizează manifestările ultime ale acestui “caz de 
patologie istorică”, ipostazele noi în care ni se înfăţişează astăzi, persistenta pornirilor monomane 
pe care le promovează, infiltrarea lui insidioasă în discursul politic contemporan. 

Nu mai este nevoie să subliniez importanța cercetării întreprinse de autor. 

O ciudată percepție, care până la un punct are o explicaţie, face ca un fascism slab şi mic să 
nu fie socotit la fel de periculos ca fascismul întremat şi ceva mai mare. Nici cei mai înrăiți 
neonazişti nu îndrăznesc să-şi revendice ca pe un merit asumarea moştenirii ideologice a lui Hitler. 
Hungariştii însă, mai “moderați” sau mai “radicali”, nu se sfiesc să-şi facă un merit din cultivarea 
unei ideologii cu nimic mai europene şi democratice, mimând rolul de victime ale istoriei. 

Aş mai adăuga doar că noi, românii, nu avem dreptul să nu observăm fenomenul, să ne 
prefacem că nu îl vedem sau să îl trecem cu uşurinţă în aria indiferentei sau pasivitatii în care ne 
poate el (eventual) plasa în opinia publică a altora. 

Agresiunea hungarista, în multiplele ei forme şi în variantele pe care împrejurările o obliga 
să le îmbrace, adaptându-se cameleonic la ele, ne priveşte direct şi în primul rând. 

Cât priveşte intenţiile de viitor ale lui Zeno Millea să lăsăm să vorbească timpul. 

Personal, nu cred că el va renunţa la continuarea lucrării unice şi mai mult decât necesare la 
care trudeşte de ani. Cu atât mai mult cu cât agresiunea antiromânească a hungarismului continuă. 
Şi, în contrasens flagrant cu trendul care defineşte Europa de mâine, am îndrăzni să credem că se va 
inteti. 


Adrian Riza 


FOREWORD 


The book we offer to the readers is, as a matter of fact, a publicistic volume, which includes 
a series of articles published in the weekly newspaper THE TIME — 7 DAYS during 2002. The 
articles represent the result of monitorising the pre-electoral period in Hungary, as it was reflected 
in the mass media, which was under the influence of the Hungarian Right. 

We have to specify that, unlike other times, when we give preference to the printed and 
conventional audio-visual mass media, this time we followed especially the Internet and its 
derivatives. 

Of course, until now, our attention turned to those aspects that had affected directly 
Romania — as a “successor state”. In fact the title of the book — “The Revisionist Hungarian 
Movement” — is an evidence of this and it also proves the fact that the present volume represents a 
natural sequel of our anterior approach, which ended in three books (“Magyar-Hungarian History 
in Quotations”, “The Succession of Ardeal”, “The Issue of Transylvania versus the Transylvanian 
Problem”). 

More, the present book intends to end — if not the whole approach — at least a distinct stage, 
and for this the last chapters order and resume the material of the entire series, so that the final 
conclusions represent a real “epicrisis of a stage”. 

Why do we use the clinical term? Not due to a professional idiosyncrasy, but because we 
observed, through “four clinical observation sheets”, an authentic pathological phenomenon — with 
chronic evolution and repeated acute accesses — of genetic and incurable aetiology. As such, in the 
absence of the therapeutical resources, the concerned phenomenon can only be investigated, 
diagnosed, observed in its evolution and recorded step by step. And, of course, periodically, it can 
be drawn up an “epicrisis of a stage”. 

This way, we could ask ourselves, at least, if the chosen moment is the right one. Why do 
we consider that a stage ended? Because, in the opinion of some people, the diverse “curtains” 
(even the “velvet curtains”) or the “confessional faults” seem to have lost their interest for good — 
at least in Europe. As such, from now on, the competition will go on after other rules and “intra 
muros”. 


The author 

Continuitate şi consecvență 


În “Adevărul” cu ceva timp în urmă, apărea, sub titlul “Condamnând Trianonul şi tratatele 
de bază cu vecinii — 200 de gazetari şi scriitori de la Budapesta solicită modificarea frontierelor 
Ungariei” (Corespondenţă de la Dorin Suciu), următorul text: 

“Dacă în Europa granițele s-au schimbat, este nerealist să credem că doar graniţele Ungariei 
nu se pot modifica, a fost concluzia la care s-a ajuns în cursul adunării de constituire a Societăţii 
Trianon pentru Dreptatea Ungară şi a Fundaţiei pentru Dreptatea Ungară. La reuniunea care a avut 
loc la sediul Comunităţii Ziariştilor Unguri au participat circa 200 de persoane, mare parte dintre ele 
fiind profesionişti ai condeiului — gazetari şi scriitori — cu vederi radicale de dreapta. 

Oaspetele de onoare a fost Ernö Raffay, istoric, fost secretar de stat în Ministerul Apărării. 
Dacă minoritățile maghiare de peste granite nu pot obține drepturi speciale, cum ar fi dreptul la 
autodeterminare, şi nici autonomie teritorială, atunci singura soluţie este modificare frontierelor, a 
proclamat Ernö Raffay. Istoricul ungur, care nu este la prima declarație de acest gen, a susținut că 
revizuirile teritoriale din anii 1938-1941 au constituit succese ale diplomației ungare şi au fost 
reflexul unei politici juste. Astfel de prilejuri au existat şi după 1989, doar că ele nu au fost folosite. 
Raffay a dat ca exemplu de ocazii ratate divizarea Cehoslovaciei, când pentru un scurt interval de 
timp Slovacia încă nu exista <<de jure>> şi, practic, nu avea nici posibilitatea de apărare armată (!), 
perioada conflictului iugoslav în care Serbia era pusă în dificultate de confruntarea ei cu Croaţia sau 
de cea în care au existat serioase încordări ruso-ucrainene pe motivul împărțirii rachetelor atomice 
şi a flotei din Marea Neagră. 

Istoria nu s-a oprit. Important este să aştepţi prilejul şi să-l foloseşti. Dacă Uniunea Sovietică 
s-a destrămat, ca şi Iugoslavia sau Cehoslovacia, dacă în Europa granițele se mişcă, este nerealist să 
crezi că doar hotarele Ungariei nu se pot mişca, a tras concluzia fostul demnitar. 

Ziaristul Istvan Kocsis a folosit o argumentatie inedită: nu Ungaria suferă de psihoza 
Trianonului, ci statele care au beneficiat de pe urma desmembrării ei. Proclamându-se state 
nationale, refuzând să acorde minorităților dreptul la autodeterminare, țările vecine nu au respectat 
prevederile tratatului din 4 iunie 1920, ceea ce justifică revizuirea acestuia. 

Suntem aici ca în Europa să nu fie un nou război, ca ea să nu se clădească pe minciună. 
Trianonul este o problemă europeană, nu ungară, a proclamat ziaristul şi scriitorul Dénes Kiss. 
Conform redactorului-şef adjunct al săptămânalului Magyar Forum, tratatele Ungariei cu vecinii ei, 
trecute sau viitoare, nu sunt decât noi mici Trianonuri. 

Alți vorbitori au propus schimbarea denumirii noilor organizaţii in Liga Revizionista, 
Societatea anti-Trianon sau Asociaţia pentru Revizuirea Trianonului, precum şi înființarea de filiale 
în Ungaria şi ţările vecine. (...)” 

De ce am reprodus textul de mai sus? Din mai multe motive. O dată, pentru că mi s-a 
reproşat că mă repet. Ei bine, de această dată este vorba de un text la care n-am mai apelat 
niciodată, şi pot să asigur pe oricine că mai am în “arhivă” o sumedenie de alte materiale (încă) 
neatinse. (Referitor la repetarea în sine, trebuie să spun că anumite lucruri trebuiesc reamintite din 
când în când — spre neuitare — tot aşa cum, pentru păstrarea unui reflex condiționat, reasocierea 
periodică a excitantului absolut se impune; cât priveşte reluarea unui argument, este normal să 
apelezi, iterativ, la un anume fragment de discurs sau text scris, atunci când acesta e reprezentativ 
sau chiar definitoriu pentru o anumită atitudine, tendinţă, stare de fapt etc.) 

În al doilea rând, pentru că printre cei citați de către Dorin Suciu se află şi câteva vechi 
cunoştinţe (ale mele şi ale cititorilor “Timpului”) care nu se dezmint nici de această dată. D-l Raffay 
Ernö, de pildă, este una şi aceeaşi persoană cu “social-democratul” clujean, redactor-şef al 
publicaţiei “Erdely”, care în toamna lui 1956 complota (împreună cu conducătorii Universităţii 
Bolyai şi cei ai Bisericilor istorice maghiare) pentru desprinderea Ardealului de România! (Vezi 
Tofalvi Zoltan: “Magyarok a vádlottak padján” — Erdélyi Magyarság, nr. 16/nov. 1993). După cum, 
nici d-l Kocsis Istvan nu este la “prima abatere”, iar argumentatia folosită de către domnia sa este 
inedită doar pentru autorul corespondenţei. În realitate, d-l Kocsis reiterează o poziţie pe care a 
expus-o, pe larg, deja în 1999. (“Psihozele Trianonului” — Nyugati Magyarsag, iunie 1999). 

Revenind la d-l Raffay, nu putem să nu remarcăm că amintitul trecut al domniei sale nu l-a 
împiedicat, după repatrierea “tactică” la care a recurs, să devină istoric militar sau chiar secretar de 
stat la Ministerul Apărării din Ungaria. Ba dimpotrivă! (Cât priveşte pomenitele “ocazii ratate”, ne 
este greu să le luăm în considerare doar ca idei personale ale d-lui Raffay şi să nu le corelăm cu 
funcția pe care a deținut-o acesta la respectivul minister!). 

În al treilea rând, am ţinut să reproducem textul cu pricina pentru a ilustra amploarea pe care 
a luat-o, în Ungaria, agitația (ca să nu spunem psihoza) trianonică sau, mai corect spus, anti- 
trianonică. lată, aşadar, că “Clopotul Trianonului” de la Zebegeny (situat undeva pe graniţa de 
răsărit a Ungariei), care bate zilnic la orele 16,30 (ora la care s-a semnat tratatul de la Trianon) 
pentru a “îndemna la neuitare” şi a vesti “unitatea țării lui Szent István”, nu este o manifestare 
singulară, ci doar o piesă dintr-un întreg angrenaj. 

Şi, în fine, am reprodus textul respectiv pentru că suntem în măsură să furnizăm noi date 
despre “Societatea Trianon pentru Dreptatea Ungară”, devenită între timp “Mişcarea Revizionistă 
Maghiară” (Magyar Revizios Mozgalom — MRM), mişcare ce îşi propune “să aducă la ordinea 
zilei” problema “modificării nedreptelor hotare trianonice” şi să redea revizionismului maghiar 
“eficiența de odinioară”. 


Cum şi în ce fel, vom vedea în capitolul următor. 


Stabilitatea graniţelor şi opinia publică internaţională 


Desigur, revizuirea granițelor se face prin războaie şi/sau tratate, dar şi prin protocoale 
secrete ale acestora din urmă, urmate de “ultimatumuri”, “arbitraje” şi aşa mai departe. 

În toate aceste situaţii raportul de forte, configuraţia alianțelor, interesele geo-strategice 
zonale ale marilor puteri joacă, de regulă, rolul principal, statelor mijlocii şi mici — interesate în a-şi 
modifica graniţele considerate prea strâmte sau, dimpotrivă, în a şi le apăra împotriva unor încercări 
de revizuire — nerămânându-le altceva decât să încerce să se plaseze de partea intereselor 
convergente şi să le paraziteze sau chiar să-şi ofere serviciile de “vârf de lance”. 

Oricum, fie că este vorba de contestarea şi agresarea unor hotare, fie de un status quo în ceea 
ce le priveşte, astăzi, mai mult ca oricând, opinia publică trebuie câştigată, cu precădere cea 
internațională, fără asentimentul şi sprijinul acesteia nemaiputându-se întreprinde, de-o vreme 
încoace, mai nimic în chestiunea în discuţie. Şi cum poate fi realizată această captatio 
benevolentiae? Printr-o propagandă eficientă şi susținută, fireşte, care să convingă lumea de 
dreptatea (sau “dreptatea”) cauzei respective. 

Din păcate, cele mai mari eforturi se consumă nu în vederea inviolabilitatii unor granite de 
mult statuate (şi reconfirmate iterativ pe parcursul anilor), ci, dimpotrivă, pentru violabilitatea 
acestora, şi nu pentru cauze drepte, ci pentru unele condamnate definitiv de către istorie. În acest 
context se încadrează şi “Mişcarea Revizionistă Maghiară” de care ne ocupăm. 

Desigur, vor fi fiind unii (nu puțini) care să ne spună că extremişti sunt peste tot, că, în cazul 
în speță, este vorba de o minoritate care gravitează în jurul MIEP, partid al extremistului Csurka 
Istvân, că nu este cazul să răspundem la provocări, să ne coborâm la nivelul respectiv şi aşa mai 
departe. Aşa să fie oare? Asta contează, sau faptul că, de-o vreme încoace, asistăm la o 
recrudescenta fără egal a atacului revizionist maghiar? Ce importanţă are proveniența acestuia, 
atunci când o lume întreagă este bombardată, sistematic şi în “doză letală”, cu “argumente” anti- 
Trianon şi cu necesitatea revizuirii “nedreptelor hotare” ale acestuia? 

Fireşte, nu ne referim la “Clopotul de la Zebegény” sau la diverse ale manifestări (si 
manifestații) locale, ci la cu totul altceva. Dacă am afirmat că asistăm la o recrudescenta fără 
precedent, nu ne-am referit, neapărat, la manifestări în sine — care se menţin, practic nemodificate, 
de peste 80 de ani — ci la explozia mijloacelor de informare-comunicare, în speţă la posta 
electronică şi la Internet. Ei bine, volumul de propagandă antitrianonică şi, implicit, antiromânească 
vehiculat pe aceste reţele este imens şi are o forță de penetrare ce depăşeşte de departe presa 
(convenţională) scrisă şi audio-vizuală. O emisiune radio sau de televiziune rămâne — atât cât 

rămâne — doar in memoria oamenilor, un ziar (citit sau doar răsfoit) se aruncă, pe când cele inserate 
pe Internet rămân ca într-o bibliotecă sau arhivă. Ba, mai mult, acest mijloc de informare permite şi 
dialogul şi, mai important poate, permite difuzarea unei informaţii “în progresie geometrică”. 

În aceste condiţii, a nu reacţiona la “provocări” reprezintă un act sinucigaş. Ce importanță 
practică are faptul că cel ce declanşează “reacţia în lant” este un extremist izolat? 

Pe de altă parte, nici chestiunea cu extremiştii izolați — izolaţi ca pondere, dar şi de către 
societate, nemaivorbind de conducerea ţării — nu este chiar aşa de limpede şi de certă. Să luăm, de 
pildă, cazul lui Raffay Ernö, cel pomenit în episodul precedent. Acesta, in 1956, n-a complotat de 
unul singur, ci împreună cu alti “social-democraţi”, ca de exemplu Jordaky Lajos, Pâsztay Geza, 
Venecsek Jozsef etc. Şi nu numai împreună cu alti “social-democrati” a complotat d-l Raffay 
(pentru desprinderea Ardealului de România), ci şi în cârdăşie cu Marton Aron (episcopul romano- 
catolic de la Alba Julia), Dobri Janos (profesor la Teologia Reformată), Dobai Istvan (profesor la 
Universitatea Bolyai din Cluj), ca să dăm doar câteva exemple. (Vezi Tofalvi Zoltân: “Magyarok a 
vádlottak padján” — Erdélyi Magyarság, nr. 16/nov. 1993). Iată, aşadar, cât de izolat a fost 
“extremistul” Raffay în 1956! 

Cât priveşte izolarea lui de către societate sau de către conducerea ţării, este suficient să 
reamintim că acesta, refugiat din Ardeal în Ungaria, a ajuns secretar de stat în Ministerul Apărării! 
Sau că a fost invitatul de onoare, în repetate rânduri — nu al celor 200 de ziarişti şi scriitori din 
Budapesta, “extremişti cu vederi de dreapta” — ci al posturilor de radio şi televiziune din Ungaria, 
unde a expus idei similare şi a pledat tot pentru revizuirea granițelor trianonice! Halal izolare! 

Si dacă tot am pornit-o pe această cale, să ne întoarcem putin şi la “Clopotul de la 
Zebegeny” pentru a vedea cum stăm cu izolarea şi în acest caz. Vom reproduce, în acest sens, din 
cotidianul budapestan Magyar Nemzet (5 iunie 2001) câteva fragmente reprezentative din discursul 
rostit în 4 iunie 2001 (data sfințirii clopotului respectiv) de către reprezentantul guvernului maghiar 
la acest eveniment — ministrul Harrach Péter: 

“Astăzi putem afirma, fără echivoc, că Diktatul de la Trianon a fost un act profund nedrept 
care a mutilat ţara şi a sfârtecat națiunea. (...) Trebuie să ne gândim şi la reabilitarea mutilărilor 
trianonice. Aceasta însă nu se poate realiza cu o națiune cuprinsă de laşitate şi confuzie identitară, 
pentru aşa ceva este nevoie de o înaltă conştiinţă naţională. (... ) O naţiune în continuă scădere 
demografică, ce-şi subminează singură vâna biologică, nu este în stare să continue mileniul pe care 
înaintaşii l-au trăit, aici, în Bazinul Carpatic”. 

Aşadar, un ministru al guvernului maghiar nu numai că participă la sfințirea “Clopotului 
Trianonului” de la Zebegény, dar mai şi rosteşte un discurs fără echivoc revizionist! 

Deci, încă o dată, halal izolare! 

Şi dacă mai punem la socoteală că clopotul cu pricina a fost confecționat prin contribuţie 
publică iar sfințirea lui a fost făcută de către nunțiul apostolic Karl Josef Rauber, avem o imagine 
completă asupra “izolării” cu pricina, inclusiv pe plan confesional (ca să nu spunem internaţional)! 

Asta este situaţia. Aproape că ne-am putea mira că se mai ocupă şi alții, diletanti în materie, 
de revizionism în Ungaria, cum ar fi, de pildă, MRM, despre care am promis să vorbim în capitolul 
de fata. Ne cerem scuze dacă ne-am luat cu vorba şi reînnoim promisiunea pentru capitolul următor. 


M.R.M. şi Internetul 


Am trecut în revistă, până acum, rădăcinile, continuitatea şi amploarea mişcării revizioniste 
nelimitate, pe care le asigură acestora explozia informaţională la care asistăm, de-o vreme încoace, 
graţie progreselor înregistrate în domeniul tehnicilor de comunicare. 

Să vedem, în continuare, în ce constă activitatea practică a “Mişcării Revizioniste Maghiare” 
(MRM) şi să o ilustrăm şi cu câteva “documente” preluate de pe Internet. lată o mostră: 

“http: //www.inforum. hu 

data: 4 ianuarie 2002, de la 16,30 la 18. 

locul: Budapesta, ieşirea de metrou din strada Határ, lângă ciuperca BKV. 

Vom tine o demonstrație pentru a atrage atenția asupra necesității de modificare a 
nedreptelor granite trianonice. Vom folosi pancarde, manifeste, muzică, discursuri, discuții cu 
oamenii. Participanţii pot veni cu pancarde, drapele sau cu orice altceva legat de scopul şi tema 
demonstrației. Manifestatia este autorizată de către Poliţie. 

Scopul MRM este de a revigora, prin demonstraţii şi acţiuni de propagandă, revizionismul 
maghiar şi de a-i reda eficiența de odinioară. (...) MRM îşi propune o atenţionare de proporții în 
favoarea conceptului de “Dreptate Ungariei”, pentru a-l aduce la ordinea zilei. 

În ziua de 4 (ziua tragediei de la Trianon) a fiecărei luni, începând cu orele 16,30 (ora 
semnării Diktatului), vom tine o demonstraţie de atenţionare, timp de un ceas, în vreuna din zonele 
de mare circulaţie ale capitalei. Se vor intona cântece patriotice şi revizioniste, se vor distribui 
materiale revizioniste. Vom strânge semnături în sprijinul cauzei, urmând ca acestea să fie înaintate 
în cursul anului 2002, sub forma unei petiții, Parlamentului Maghiar. 

Convocatoarele vor fi publicate şi în ziarul A Demokrata şi, de asemenea, difuzate de către 
Pannon-râdio. 

În urma strădaniei noastre, sperăm că, pe parcurs, şi MIEP se va putea referi la susținerea 
civică a problemei şi, la fel, viitorul guvern.” 

Semnează Budahazi György (membru fondator), proprietarul barului ARKADIA. 

Iată, aşadar, că alături de “Clopotul Trianonului” de la “Zebegény” (care, începând cu 4 
iunie 2001, bate zilnic la orele 16,30 reamintind “tragedia de la Trianon” şi vestind “unitatea țării 
lui Szent István”), ora “fatidică” — şi data de 4, fireşte — sunt reamintite, public, şi prin demonstraţii 
lunare ce au loc în punctele de maximă circulaţie ale Budapestei. 

Pe de altă parte, nu putem să nu remarcăm că demonstrația cu pricina (cea din 4 ianuarie 
2002) era autorizată de către Poliție, ceea ce presupune girul acesteia acordat cauzei revizioniste! 

Să vedem, însă, cum arăta un manifest revizionist, distribuit cu ocazia demonstrațiilor 
respective, dar răspândit şi în întreaga lume prin intermediul Internetului. Desigur, ceea ce vom reda 
este varianta de circulaţie internațională (redactată în limba engleză), parțial tradusă, parțial 
reprodusă ca atare: 

“Doamnelor şi domnilor, aceste câteva rânduri vă sunt oferite, spre a fi citite, de către o 
organizație civică ce reprezintă o ţară cândva impunătoare, astăzi redusă la proporții 
nesemnificative. 

Vă rugăm să ne sprijiniți în lupta noastră paşnică, dusă împotriva uneia dintre cele mai mari 
nedreptati din istoria europeană: Diktatul de la Trianon. 

Este vorba despre națiunea maghiară. Strămoşii noştri, hunii, au apărut în Europa, în Bazinul 
Carpatic, în secolul IV e. n. şi au pus bazele unui puternic imperiu, care a rezistat până în secolul V 
e. n. Este posibil ca naţiunile europene să fi dus cu ei lupte grele, însă astfel de lupte s-au purtat şi 
între propriile triburi. După aceasta, avarii, strămoşii noştri direcţi, s-au stabilit în acest areal. 
Triburile ungare, de la care îşi trage numele această naţiune, au sosit în Bazinul Carpatic în secolul 
al IX-lea e. n. Ne-am luptat în multe războaie, în întreaga Europă, însă am avut şi motiv s-o facem: 
Charlemagne a jefuit multe din comorile strămoşilor noştri avari. În anul 1000 e. n. regele nostru 
Istvan a trecut la romano-catolicism şi a transformat tara într-un avantpost oriental al creştinătăţii. 
Istoria noastră dovedeşte cât de reale sunt aceste fapte. 

În anul 1242, după ce au măcelărit jumătate din națiunea maghiară, mongolii au părăsit tara 
noastră şi nu au mai ajuns niciodată în Europa Occidentală. N-au ajuns, pentru că secole în şir am 
continuat să ne luptăm cu ei şi i-am respins de fiecare dată. În pofida acestei permanente amenințări, 
am redevenit o tara puternică. Sigismund de Luxemburg, împăratul Imperiului Romano-German, și- 
a început cariera ca rege ungar, iar sub domnia regelui nostru Matyas I-ul am avut o mare influență 
în întreaga Europă. În ciuda faptului că avem mai multe rădăcini comune cu ei decât oricare altă 
naţiune din Europa, am oprit năvălirile turceşti timp de sute de ani. În cele din urmă, am fost 
cuceriti de către turci in 1526, dar în timpul celor 150 de ani de ocupaţie otomană aceştia n-au mai 
putut să înainteze dincolo de tara noastră. Zonele neocupate de turci au fost luate de dinastia 
Habsburg, care a putut să trăiască în linişte, cu preţul sacrificiilor noastre. Din acest moment istoric, 
națiunea noastră a început să piară. Turcii au lăsat după ei doar o treime din populația țării. După 

aceea, națiunea noastră şi-a pierdut cei mai buni fii în războiul de independenţă dus împotriva 
habsburgilor. În aceste condiţii, am permis altor naţiuni să se stabilească în tara noastră. În pofida 
acestei ospitalitati, când am ajuns într-o serioasă criză politică internă, după primul război mondial, 
aceste popoare, în cârdăşie cu ţările lor de origine (limitrofe Ungariei) şi cu ajutorul puterilor 
occidentale, ne-au atacat ţara, au ocupat-o şi au jefuit-o. Aceasta a fost situaţia când mica noastră 
delegaţie a plecat la Trianon, unde puterile victorioase ne-au forțat să încheiem un atare tratat, încât 
două treimi din tara noastră milenară a ajuns în mâinile ocupanților străini. Mai mult, în calitate de 
componentă a Monarhiei Habsburgice învinse, Ungaria a fost obligată să plătească grele 
despăgubiri de război, deşi politica ungară s-a opus războiului, neavând nici un interes să-l 
declanşeze. 

În perioada regrupării sferelor de influenţă de după primul război mondial, cu sprijin din 
partea Germaniei, am primit înapoi unele din teritoriile noastre populate de unguri, însă la sfârşitul 
celui de-al doilea război mondial, granițele nedrepte au fost din nou impuse cu forța. Ele încă 
există! 

Suntem singura tara din lume înconjurată, în totalitate, de teritoriile sale! Sunt milioane de 
frați unguri ce trăiesc, sub opresiune, în toate țările limitrofe! 

Nu purtăm ură în sufletele noastre. Dorim doar să ne recăpătăm pământul strămoşesc şi să 
ne recuperăm milioanele de frați. 

În marele joc de noroc numit ISTORIE, popoarelor le sunt împărţite cărți fie bune, fie rele. 
Nouă, de cinci sute de ani, ni se dau doar cărți mizerabile, dar n-am părăsit masa de joc, am învăţat 
să jucăm cu cărți proaste, să rămânem în joc, să supravietuim. A sosit însă vremea să primim şi 
nişte cărți bune. 

Vă rugăm să păstraţi acest “fluturaş”, să-i retineti conținutul, să-i ajutaţi pe politicienii din 
tara d-voastră să analizeze cu pertinenta această chestiune şi să sprijiniți lupta noastră dreaptă. 

Vă mulțumim pentru sprijin.” (Manifestul poate fi găsit atât pe site-ul convocatorului, cât şi 
pe altele, cum ar fi, de pildă, http://www.nemnemsoha.hu, sau http://chat.trefort.net). 

După o pauză (necesară, credem, pentru ingestie şi, mai cu seamă, digestie) vom reveni cu 
restul materialului şi, desigur, cu comentarii. 


Recuzita “de epocă” a M.R.M. 


Vom reveni, cu comentariile de rigoare, asupra “fluturaşului” reprodus în numărul 
precedent, nu înainte, însă, de a prezenta şi restul materialului menit a ilustra, cu date şi cu elemente 
de “geografie comparată” (material intuitiv — cum ar veni), “nedreptatea strigătoare la cer” comisă 
la Trianon, în 1920. Iată datele cu pricina: 

“Injustiţia de la Trianon, în cifre. 

Au ajuns la mâinile României, Cehoslovaciei, Iugoslaviei şi Austriei (în procente): 


- Suprafață i annie aa nat aia 71,5 
- Populație maghiară ........... 32,2 
- Teren agricol scana ace aie eta 61,4 
- PAIS i ioana ela ei 78,5 
- PASUL oră date a gti iri 74 

- Teren viticol ................088 37,5 
- Păduri ..............0000088 ptu 08 

- Bovine 20.0.0... cece cece e eee ees 70,6 
- Cabaline n... 61,9 
- POLCINE: saca etate ua aa 56,2 
- OVNE enerom oeira 71,9 
- Cărbune superior .............. 27,2 
- Cărbune inferior ............... 30,5 
- Minereu de fier ................. 83,l 


- Minereu de cupru .............. 100 


- Aur şi argint po ous ca posta 100 

- SALE pi (nat he Ak fa 100 

- Obiective industriale ............ TRI 
- DACI: E a a ae 67 

- Căi ferăte. m pci ata arca ie atata ta ae 62,1 
- Căi rutiere eseria iiun eee 64,5 


Împreună cu acestea, multe şcoli şi universităţi maghiare de renume au fost trecute sub 
stăpânire străină şi, practic, distruse. La fel instituţii şi edificii, confesionale şi laice, create de către 
unguri. Comori inestimabile! Ca atare, pe lângă efectele psihologice ale injustitiei de la Trianon, s-a 
produs şi un teribil şoc economic. Este un miracol, demonstrând puterea şi demnitatea națiunii 
maghiare, că aceasta şi-a putut reveni după impactul cu realitățile de mai sus. 

ACEASTĂ SITUAȚIE TRAGICĂ SI PROFUND NEDREAPTĂ PERSISTĂ SI ÎN 
PREZENT!” 

Acestea au fost datele. Să vedem, în continuare, materialul (“intuitiv”) de geografie 
comparată (adicătelea, ce-ar fi însemnat un echivalent de Trianon pentru SUA, Franţa, Marea 
Britanie, Italia sau Germania). 

Evident, de aceasta dată vom fi nevoiţi să reproducem materialul ca atare: 


THE TRIANON INJUSTICE IN NUMBERS 


Got in the hands of Romania, Czechoslovakia, Yugoslavia, and Austria (!!) 


Area 71,5 Cattle 70,6 Copper ore 100!!! 
Hungarian Horse 61,9 Gold and silver 100!!! 
population 32,2 Pork 56,2 Salt 100!!! 
Arable land 61,4 Sheep 71,9 
Meadows 78,5 Industry 77,1 
Pastures 74,0 Jetcoal 27,2 Banks 67,0 
Vineyards 37,5 Browncoal 30,5 Railroads 62,1 
Forests 88,0 Iron ore 83,1 Roads 64,5 


Among with these, many Hungarian public schools, and famous universities got under 
foreign rule, thus destroyed. Among with clerical and worldly buildings, created by Hungarians. 
Tons of treasure! This shows, that apart from the psychological effects of the Trianon injustice, it 
was a terrible economical shock as well. It is a miracle, and it shows the power and dignity of the 
Hungarian nation, that it could recover from it. 


This outrageously injust situation still stands! 


Desigur, la o examinare mai atentă a hărților prezentate se poate constata cu usurinta ca 
acestea nu sunt recente, ci datează din perioada interbelică (partea de nord a SUA este preluată de 
Anglia — şi nu de către Canada, dominion englez încă la acea vreme; Cehoslovacia şi vechea 
Iugoslavie nu mai există astăzi; Irlanda aparținea, încă, integral “Regatului Unit” etc.), deci au fost 
preluate dintr-un vechi şi verificat arsenal revizionist maghiar. 

Că hărțile ar fi fost confecționate intenționat pe tiparul realitatilor geografice de pe vremea 
Trianonului, pentru a respecta autenticitatea comparatiei şi fidelitatea istorică? Posibil, teoretic cel 
putin, numai că aceleaşi hărţi, dar absolut aceleaşi — până la cel mai mic amănunt — au fost deja 
reproduse, de pildă, în “România şi revizionismul maghiar”, de Aurel Gociman, carte apărută în 
1934!!! 

This was done to Hungary! Had it been done to her, the US France! 

Magyar Revizigs Mazgalom 
WWW.revizio.com 


Drept care, permis să ne fie să credem că avem de a face cu o expresie a continuității, 
“revigorarea” şi “redarea eficienței de odinioară” referindu-se doar la ritmul şi amploarea difuzării, 
şi nu la articolele de recuzită. (De altfel, vechimea sau caracterul recent al acestor materiale de 
propagandă revizionistă nu schimbă cu nimic datele problemei). 


Iată, aşadar, cu ce este invadată, “ceas de ceas, minut de minut şi în proporții de masă”, cea 
mai largă şi mai penetrantă reţea de comunicare internațională! 


lată, aşadar, ce circulă şi se multiplică în progresie geometrică pe Internet, intoxicând o 
lume întreagă! 


Iar noi să stăm cu mâinile încrucişate şi să ne vârâm capul în nisip pentru a nu vedea textele 
otrăvite şi a nu auzi dangătul “Clopotului Trianonului”? 


Curat povestea lui Creangă cu drobul de sare! Ce vorbesc? Mai rău de-atâta: noi parca 
potrivim copilul ca să fie, fără nici un dubiu, în raza de cădere a drobului! 


P.S. În altă ordine de idei (vorba vine!), aşa zisele averi ale Bisericilor istorice maghiare au 
aparținut, în realitate, statului maghiar, Biserica Romano-Catolică şi cea Reformată nefiind decât 
uzufructuarele acestora. Ca atare, aceste averi au trecut automat, în 1918, în proprietatea statului 
român. În consecință, statul comunist n-a făcut altceva, în fond, decât să se autoexproprieze, atunci 
când a expropriat aceste bunuri! Subiect de meditaţie pentru cei ce-şi propun, astăzi, retrocedarea 
respectivelor averi “bisericeşti”! 

“Hackerii” şi Istoria 


A sosit vremea să ne respectăm promisiunea de a comenta “fluturaşul” reprodus cu două 
numere în urmă. 

Desigur, unii se vor fi întrebând, cu destul temei, dacă acel amalgam de minciună, ipocrizie, 
incoerenta, inconsecventa şi, nu în ultimul rând, de ineptie mai merită a fi comentat? Fireşte, ne-am 
pus şi noi, iniţial, aceeaşi întrebare, dar, până la urmă, deşi demersul cu pricina nu ne stârneşte 
câtuşi de puţin entuziasmul, am fost nevoiţi să conchidem că o replică este mai mult decât necesară. 
Si asta nu numai pentru că istoria a devenit, mai ales pentru tinerele generaţii, o mare necunoscută 
(deunăzi, la un sondaj pe străzile Capitalei, un tânăr, întrebat despre semnificaţia zilei de 24 
ianuarie, a răspuns că este ziua de naştere a lui Ceausescu!), ci în ideea că poate, totuşi, cineva, 
familiarizat cu dialogul pe Internet, va fi tentat să introducă o replică pe circuitul respectiv. Or, 
având în vedere că, din păcate, cele două ipostaze (cea de “hacker” şi cea de cunoscător al istoriei) 
de regulă se exclud, ne-am gândit că ar fi oportun să oferim, dacă nu un model, măcar nişte repere. 

De ce nu facem noi înşine acest lucru? N-am spus cu nici un cuvânt că n-am făcut-o, dar 
pentru a contracara, cât de cât, o acţiune de aşa amploare, credem că este nevoie de cât mai multe 
“voci proaspete” pe Internet. Proaspete şi, de bine de rău, avizate. 

Ce-ar trebui să ştie un fan al Internetului, în eventualitatea că ar intenționa să lanseze o 
replică la “argumentele” din manifestul MRM? În primul rând că nici hunii şi nici avarii n-au fost, 
stricto sensu, strămoşii ungurilor. lată care sunt, conform datelor menționate în “Révay Nagy 
Lexikona” (vol. II pag. 332-334 şi, respectiv, vol. X pag. 380-382), elementele de “înrudire” dintre 
huni, avari şi unguri: 

- originea asiatica; 

- organizarea tribala; 

- caracterul migrator; 

- faptul că şi unii şi alţii ştiau, atunci când au năvălit in Europa, doar să vâneze, sa 
pescuiască, să călărească, să ucidă şi să jefuiască; 

- atât hunii şi avarii, cât şi ungurii, în peregrinările lor “civilizatoare”, au ajuns, la un 
moment dat, să-şi stabilească cartierul general în Pannonia, dar la secole distanţă unii de alții; 

- avarii, veniţi în secolul VI, au asimilat rămăşiţele hunilor (aparuti in zonă în secolul 
IV); 

- ungurii, veniţi în Pannonia în secolul al IX-lea, au asimilat, la rândul lor, rămăşiţele 
avarilor. 

Cam la acestea s-ar reduce invocata “descendență”. Ca atare, afirmaţiile cu “hunii — 
strămoşii ungurilor” sau “avarii — strămoşii direcți ai ungurilor” sunt total lipsite de acoperire. 

De altfel, unii s-ar putea întreba de ce cramponarea de această falsă descendență, de ce 
invocarea unor “strămoşi” care au terorizat cu actele lor de barbarie întreaga Europă timp de decenii 
sau chiar secole? Simplu, pentru a ilustra cât de străveche este stăpânirea semintiei “maghiare” 
asupra Bazinului Carpatic, pentru a demonstra cât de vechi ar fi drepturile actualilor maghiari 
asupra teritoriului respectiv. 

Cât priveşte pasajul cu “este posibil ca naţiunile europene să fi dus cu ei lupte grele”, 
formularea e de tot hazul. Carevasăzică: - noi nu ştim, dar n-ar fi exclus! Te-apucă râsul! 
Nemaivorbind de “argumentul” consolator: “Dar astfel de lupte s-au purtat şi între propriile triburi”! 
Ceea ce — nu-i aşa? — schimbă radical situatia!? 

Pentru că tot veni vorba, să vedem, de pildă, de ce s-au luptat triburile avare între ele la 795? 
Nu pentru impunerea vreunui conducător, nu din motive de împărțire a prăzii, nu pentru a accepta 
sau nu creştinismul (au fost lupte destule şi din astfel de motive), ci pentru că nu s-au putut înțelege 
dacă să continue sau nu războiul cu Charlemagne. Drept care, au început să se omoare între ei! 
(Ăştia au fost “strămoşii direcţi” ai ungurilor!). Ca urmare, Carol cel Mare n-a mai avut probleme 
cu avarii, a pătruns până la Tisa, a anexat Pannonia la imperiul său şi s-a întors şi cu 15 care de aur 
şi argint. (Oare de unde le aveau avarii, că doar n-o fi venind cu ele din zona lacului Baical?) 

Iată, aşadar, cum a fost (şi) cu “comorile jefuite (de Charlemagne) de la strămoşii avari ai 
ungurilor”, jaf pe care ungurii “l-au răzbunat”, peste un secol, prădând timp de 60 de ani Europa. 
Numai că autorii “fluturaşului” au omis să spună că respectivul război a fost început de către avari, 
şi asta după alte nenumărate incursiuni de jaf! 

Realitatea este că atât hunii şi avarii, cât şi ungurii trăiau, la acele vremuri, practic din jaf, 
acesta fiind mult mai rentabil decât pescuitul sau vânatul. Dar şi mai riscant, pentru că, până la 
urmă, jefuitii se mobilizau, se aliau şi reuşeau să dea riposte nimicitoare jefuitorilor, specialişti în 
incursiuni rapide şi neaşteptate, dar total nepregatiti pentru războaie de durată. Drept care, imensa 
lor majoritate a şi dispărut din istorie. 

De ce n-au dispărut şi ungurii? Pentru că, în ceasul al 12-lea, au avut inspiraţia să se 
creştineze şi să intre sub protecția Vaticanului. De ce în ceasul al 12-lea? Pentru că, urmând tradiția 
înaintaşilor, au pârjolit şi jefuit şi ei Europa în lung şi lat timp de decenii, până când, în 955, la 
Augsburg, Otto cel Mare al Germaniei le-a aplicat corectia cuvenită, din oastea maghiară (practic 
toți bărbaţii valizi a trei triburi, din totalul de şapte) reîntorcându-se în Pannonia doar 7 
supraviețuitori (Widukind — Res Gestae Saxonicae). Drept urmare, şefii celor patru triburi rămase 
acasă au avut luciditatea şi înțelepciunea de a opta pentru supravieţuire, renunțând la a mai “pedepsi 
Europa” (pentru “comorile furate de la strămoşii avari”!) şi acceptând, sub Szent Istvan, 
creştinismul şi tutela romano-germană. Ceea ce le-a permis rămânerea în istorie. 

Cât priveşte “avantpostul oriental al creştinătăţii”, afirmația este, iarăşi, de tot hazul. Poate 
al catolicismului! De altfel, ignorarea Ţărilor Româneşti sau, în general, a românilor creştini şi 
ortodocşi deja din primele secole ale mileniului întâi, se poate remarca şi vis-ă-vis de respingerea 
tătarilor sau a turcilor. Dacă tătarii n-au ajuns în Europa Occidentală prin Ungaria, meritul principal 
le aparține românilor şi nicidecum ungurilor. Iar în ceea ce priveşte “oprirea năvălirilor turceşti timp 
de sute de ani”, realitatea este că asta au făcut-o exact Ţările Româneşti, iar contribuţia Ungariei se 
reduce la doar 70 de ani, fiind vorba şi în acest caz de doi români: lancu de Hunedoara şi fiul său, 
Matei Corvinul. În rest, Ungaria n-a mişcat nici un deget pentru a-i opri pe turci, iar în 1526, la 
Mohacs, oastea maghiară a fost spulberată în confruntarea cu cea otomană, Ungaria fiind 
transformată în paşalâc pentru 150 de ani. Nu şi Ardealul! — principat autonom sub suzeranitate 
otomană. (Până atunci voievodat autonom, sub suzeranitate maghiară). 

Cât priveşte acuzele aduse Habsburgilor, autorul “fluturaşului” uită că eliberarea Ungariei 
de sub turci a fost făcută exact de către aceştia, practic fără ajutor maghiar. Drept care, au şi 
încorporat-o în Imperiul Habsburgic. Abia după aceasta Austria a anexat şi Ardealul, ca provincie 
“aulică”, subordonată Vienei. 

Ca atare, războiul de independenţă (“în care națiunea ungară şi-a pierdut cei mai buni fii”) 
dus împotriva Austriei putea să vizeze, cu indreptatire, doar teritoriul Ungariei propriu-zise — fostul 
paşalâc — nu şi Ardealul, de pildă. Că n-a fost aşa, că “revoluționarii” maghiari au vrut să anexeze şi 
teritorii ce nu le-au aparținut, efectiv, niciodată (a nu se confunda raporturile de vasalitate de tip 
feudal cu apartenenţa efectivă!), este deja o altă chestiune, care însă nu poate justifica pretenţii 
teritoriale ulterioare şi nici acuze de ocupare abuzivă. 

Ardealul a aparținut, efectiv, Ungariei doar 51 de ani (1867-1918), în cadrul statului dualist 
Austro-Ungar, alcătuire artificială impusă prin dreptul forței. 

Ca atare, după destrămarea acestuia, în 1918, componentele sale, beneficiind de dreptul 
naţiunilor la autodeterminare, şi-au hotărât singure viitorul. În acest context, Ardealul, alipit în mod 
abuziv la Ungaria în 1867, şi-a declarat, în virtutea principiilor wilsoniene şi prin voinţa 
majoritarilor români (împreună cu minoritarii, mai puţin cei maghiari), decizia de a se desprinde din 
statul dualist şi de a se uni cu România. Decizie respectată de către Conferinţa de Pace şi consfintita 
prin Tratatul de la Trianon. 

În aceste condiţii, a vorbi despre atacarea, ocuparea şi jefuirea Ungariei, în 1918, de către 
“popoarele care au beneficiat de ospitalitatea acesteia”, este nu numai un fals istoric grosolan, ci şi o 
impertinenta deşănțată. Nemaivorbind de “permisiunea acordată altor popoare de a se stabili în 
Ungaria (cu populaţia decimată de năvăliri, ocupații străine şi războaie) după 1848”!!! De râsul 
lumii! 

La fel de hilară este şi treaba cu “Ungaria care s-a opus războiului (I mondial — n. n.), 
neavând nici un interes să-l declanşeze”. O dată, că Ungaria n-a existat la acea vreme, a existat doar 
Austro-Ungaria. În al doilea rând, că politica externă şi deciziile militare aparţineau exclusiv 
Austriei. În al treilea rând, că Ungaria nu putea stăpâni samavolnic Ardealul decât beneficiind de 
umbrela protectoare a alcătuirii suprastatale habsburgice. În aceste condiţii, cum să dorească 
Ungaria un război care, odată pierdut, putea spulbera exact amintita “umbrelă”? 

Cât priveşte “teritoriile populate cu unguri” pe care Ungaria “le-a primit înapoi cu ajutorul 
Germaniei” (în 1940), doar atât, că în ciuda expulzării a sute de mii de români şi a exterminării altor 
câteva zeci de mii şi în pofida colonizării a câteva sute de mii de unguri din “patria mamă”, în 
Ardealul de Nord, cedat Ungariei prin Diktatul de la Viena, majoritari erau nu ungurii, ci tot 
românii! 

În lumina celor de mai sus, pe care le-am asternut pe hârtie din motive pur didactice, 
demersul MRM apare ca un gest de cea mai pură esență iredentista. 

Ne cerem scuze de la cei avizaţi, dar, din păcate, avem destule date pentru a fi convinşi că 
marea majoritate a românilor de rând, cu precădere tineretul, nu cunosc sau cunosc prea puţin aceste 
date elementare de istorie. Pentru aceştia am considerat de datoria noastră să punem pe hârtie cele 
de mai sus. 


“TRIA-NON”! 


Cam ce discută fanii MRM pe rețelele electronice? Există diverse subiecte care sunt lansate 
şi pe marginea cărora se desfăşoară dialoguri, “mese rotunde” sau chiar veritabile “consfătuiri”. 
Desigur, subiectul central este Trianonul, în speță anularea acestuia — efectivă sau măcar paleativă — 
ilustrativă în acest sens fiind cratima la care se apelează pentru a-l transforma într-o negatie: TRIA- 
NON! 

Să începem cu următorul subiect: reprezentarea maghiarilor din afara graniţelor în 
Parlamentul Ungar. lată o mostră: 

From: Juhasz Laszlo <timerider@freeweb.hu> 

To: <trianon@yahoogroups.com> 

Sent: 11 ian. 2002 17:26 

Subject: Re: (TRIA-NON) Képviselet a  hatâronkivili magyaroknak a magyar 
orszâggyiilesben (Reprezentarea maghiarilor din afara graniţelor in Parlamentul Ungar) 

“După părerea mea este necesară reprezentarea ungurilor din afara granițelor în Parlamentul 
din camere vor fi reprezentate partidele din tara, iar în cealaltă partidele maghiare din afara 
graniţelor. În actualul sistem unicameral ar trebui să se asigure câte un loc în parlament pentru 
reprezentanţii partidelor maghiare din afara hotarelor țării. Numai reprezentanții acelor partide 
maghiare din afara Ungariei care au obținut votul majorității ungurilor din țările respective pot să 
ajungă în Parlamentul Ungar. Numai partidele maghiare din Bazinul Carpatic pot fi reprezentate în 
Parlamentul Ungar. 

Acestea sunt propunerile mele, prin care se poate realiza măcar o unificare virtuală a 
Bazinului Carpatic.” 

Iată şi o replică, dintre cele constructive: 

From: Bekes Revizio (Revizuire paşnică — n. n. ) <bekesrevizio@mailbox.hu> 

To: <trianon@yahoogroups.com>; <magyarhistoria@yahoogroups.com> 

Sent: 12 ian 2002 01:39 

Subject: (TRIA-NON) Hatarontuliak szavazati jogköre a magyar orszagyiilésben (Limitele 
intre care vor putea vota in Parlamentul Ungar cei din afara granitelor) 

“Pentru deputaţii din afara granițelor vor fi rezervate şapte locuri în parlament. Fiecare 
partid maghiar din țările vecine va delega câte un deputat în Parlamentul Ungar. Aceştia vor 
beneficia de drepturi nelimitate în ceea ce priveşte interpelările sau iniţiativele legislative. Dreptul 

la vot, în schimb, va fi limitat doar la chestiunile de politică externă. (...) Această reprezentare ar 
constitui o premieră în ultimii 80 de ani şi ar realiza un echivalent de revizuire. Recomand ca MIEP 
să-şi însuşească, în programul său, această propunere. Aceeaşi recomandare o fac şi FIDESZ-ului. 
Această propunere + Legea statutului ar însemna aproape o revizuire a graniţelor!!!” 

Desigur, există şi voci mai putin constructive, de pildă: 

From: kakadu 2 us <szarka@flash.net> 

To: <trianon@yahoogroups.com> 

Sent: 11 ian. 2002 02:16 

Subject: (TRIA-NON) Re: Hatârontuliak szavazati jogköre a magyar orszaggyiilésben 

“Numai asta ne-ar mai lipsi ca Marko şi tovarăşii din Felvidék (Slovacia — n. n.) să 
primească drept de vot în Parlament! Pe Tökés Laszlo l-aş vedea acolo cu deplină indreptatire, dar 
pe ceilalți?! 

(Semnează) Szarka fia Laszlo. A bégatyas.’’(Laszlo, fiul tarcii. Cel cu izmene largi) 

Iată, aşadar, păreri pro şi contra (vorba vine!). Să vedem, însă, şi o sinteză (mai mult sau mai 
putin) finală a chestiunii: 

From: Békés Revizio <bekesrevizio@mailbox.hu> 

To: <trianon@yahoogroups.com>; <magyarhistoria@yahoogroups.com> 

Sent: 14 ian. 2002 02:01 

Subject: Hatărontuliak szavazati joga (Osszefoglalo) 

“În Parlament nu vor putea fi reprezentaţi decât acei unguri din afara granițelor care au 
devenit independent de voinţa lor cetăţenii altor state. Deci, emigranții, care, de regulă, au părăsit 
Ungaria din proprie inițiativă, nu intră în discuţie. Vor putea fi reprezentate doar acele părți de 
națiune care au fost rupte din Ungaria la Trianon. Acestea vor beneficia inițial de către un 
reprezentant pentru fiecare din statele respective, pentru ca ulterior să se treacă la o reprezentare 
proporțională cu ponderea populaţiei maghiare. Vom evita, în acest fel, impactul prea dur asupra 
guvernelor ţărilor vecine, oferindu-le un răgaz de acomodare. 

Cine va avea drept de vot? Primul criteriu va fi legitimatia de maghiar. Cel ce posedă 
această legitimatie poate participa la scrutinul care va desemna deputatul pentru Parlamentul Ungar. 
De pildă, partidele maghiare din Ardeal îşi vor desemna candidaţii care vor putea fi votaţi pe 
teritoriul Ungariei, în baza legitimatiei de maghiar, a buletinului de identitate şi a paşaportului. 
Deci, deputatul pentru Ungaria va fi ales de către ungurii de dincolo de hotare şi nu de partidele 
maghiare de acolo. Adică, indiferent de rezultatele alegerilor din România (chiar dacă UDMR 
obține cele mai multe voturi ale maghiarilor), candidatul pentru Budapesta va fi hotărât exclusiv 
prin votul (ungurilor ardeleni) ce va avea loc pe teritoriul Ungariei. Ca atare, aceste alegeri vor 
putea dura mai multe săptămâni, pentru a permite tuturor maghiarilor aflați în afara granițelor să 
vină în Ungaria şi să-şi exercite dreptul la vot. 

În acest sens, limitrof Ungariei existând şapte state care intră în discuţie, în Parlamentul 
Ungar vor fi, inițial, 7 deputaţi reprezentând maghiarimea de peste hotare. 

Aceştia nu vor avea drept de vot în chestiunile de politică internă ale Ungariei, pentru că 
reprezintă contribuabilii altor state. În schimb îl vor avea în cele de politică externă, putând astfel 
influenţa toate deciziile ce privesc maghiarimea în întregul ei. De asemenea, aceştia nu vor putea 
participa la activităţile ce privesc siguranța naţională şi nu vor avea acces nici la informaţii în acest 
domeniu. 

Pe parcurs, vom trece la o reprezentare proporțională. În acest sens, vom delimita, în țările 
vecine, nişte circumscripţii electorale, după modelul celor ecleziastice. (Există “judeţe 
confesionale” ale Bisericilor maghiare care depăşesc graniţele politice). În felul acesta se va putea 
realiza reprezentarea proporțională. Desigur, şi în acest caz votul propriu-zis se va desfăşura pe 
teritoriul Ungariei, statele respective nepermitand aşa ceva pe propriul teritoriu. Ca atare, va trebui 
să asigurăm infrastructura necesară unei desfăşurări cât mai operative a scrutinului, numărul 
alegătorilor având toate şansele să crească în aceste condiţii. De asemenea, va trebui să adaptăm şi 
durata alegerilor la noile circumstanțe. 

După introducerea reprezentării proporționale, partidele maghiare din țările limitrofe vor 
alcătui grupuri parlamentare similare cu cele existente în prezent în Parlamentul Ungar”. 

Iată, aşadar, o variantă a “doctrinei Brejnev” care atentează la suveranitatea României (şi nu 
numai). 

Desigur, unii vor spune, iarăşi, că este vorba de fanteziile unor extremiști, că nu avem 
motive să ne alarmăm, să ne agităm, şi aşa mai departe. 

Este cazul, totuşi, să precizăm că am reprodus doar câteva “dialoguri” (dintr-o mulțime greu 
sau imposibil de cuantificat) pe o singură temă. Or, şi numărul acestora este, practic, nelimitat. 
(Vom continua să le prezentăm pe cele mai reprezentative). 

Pe de altă parte, cine ne poate garanta că este vorba de fanteziile unor persoane particulare şi 
nu de un război psihologic inițiat de profesionişti ai manipulării care pregătesc terenul pentru o 
“revenire (atipică) la 1914”? 

Până una-alta, prima breşă — OFICIALĂ — s-a făcut, cea cu legitimatia de maghiar, iar 
restul, după cum se vede (şi se va vedea în continuare), se construieşte pe această piatră de temelie 
(oficială şi oficializată bilateral)! 

De ce să credem că “Noul statut juridic al maghiarilor din afara graniţelor” (despre care s-a 
vorbit în presă — şi în cea scrisă şi în cea electronică — deja cu patru ani în urmă!) se rezumă doar la 
legitimatia de maghiar? 


“Legea Statutului” — perspective şi finalitate 


Desigur, alături de cele reproduse în episodul trecut — unde predomină un spirit pragmatic şi 
constructiv (din punctul de vedere al MRM-istilor, evident) — mai sunt şi multe alte intervenţii ce 
dospesc de ură sterilă sau de “soluții” cu desăvârşire lipsite de cel mai elementar simţ al realității. 
Înainte, însă, de a aborda şi alte registre, să ne întoarcem puţin la “reprezentarea în Parlamentul 
Ungar a maghiarilor din afara granițelor” (ceea ce, împreună cu Legea Statutului, ar însemna 
“aproape o revizuire a granițelor”) şi la recomandarea ca MIEP şi FIDESZ să-şi însuşească în 
programele lor acest obiectiv. 

Oare ăsta să fie circuitul real, nu invers? Altfel spus, oare câțiva “gânditori” de pe Internet 
propun soluţii partidelor maghiare de dreapta sau, dimpotrivă, acestea recurg la serviciile 
respectivilor “gânditori” pentru a-şi face cunoscute unele dintre obiectivele ascunse ce figurau din 
totdeauna în programele lor? 

Desigur, vor fi fiind unii care să ne spună că este vorba doar de propagandă electorală în 
perspectiva apropriatelor alegeri din Ungaria, că actuala coaliție de dreapta — acuzată de trădarea 
intereselor maghiare (prin Memorandumul Orban — Năstase, care “emasculează Legea Statutului”) 
de către întreg segmentul situat de partea stângă a eşichierului politic din tara vecină — este nevoit să 
supraliciteze pentru a-şi păstra atractivitatea şi ascendentul cu care a câştigat alegerile din 1998. Să 
acceptăm că ar fi aşa (şi, în parte, aşa şi este). Dar atunci se naşte, în mod legitim, următoarea 
întrebare: de ce nu se bat Dreapta cu Stânga pe altă miză, de ce nu se înfruntă cu alte argumente şi 
pe alt teren? De ce se supralicitează exact pe tărâmul iredentismului? Oare nu pentru că anularea 
efectelor Trianonului, fie ea şi pe cale paşnică sau chiar prin paleative şi surogate, este, de departe, 
prioritatea prioritatilor, şi asta nu (sau nu numai) la nivel de conducere, ci la nivelul aspirațiilor şi 
aşteptărilor electoratului, indiferent de orientarea politică a acestuia? Mai poate intra în discuţie 
vreo altă interpretare? Or, în acest caz, cum se mai poate vorbi de extremism izolat, apanaj al unor 
persoane oarecare sau al unor partide de tipul MIEP? 

Să ne întoarcem, însă, la respectivele “propuneri legislative”, pentru a discuta puţin pe 
marginea unor aspecte interesante şi semnificative ale acestora. 

Am confirmat, mai sus, că spiritul revizionist, contrar a ceea ce se susţine in mod curent, nu 
este indus de sus în jos, elitele nefăcând altceva decât să vină în întâmpinarea acestuia la nivelul 
aşteptărilor generale. O analiză mai atentă a textelor reproduse de pe “poşta electronică” vine să 
confirme acest lucru. $i aici nu ne referim la “fiul tarcii” (cel cu “izmene largi”) care îl preferă, de 

departe, pe “radicalul” Tokes, ci la insistența cu care se accentuează, în fiecare “contribuţie 
constructivă”, faptul că viitorii reprezentanţi ai ungurilor din afara granițelor în Parlamentul Ungar 
nu vor fi delegați de către UDMR (şi echivalentele acesteia din celelalte “state succesoare”), ci vor 
fi desemnaţi prin votul populaţiei maghiare din teritoriile respective. Deci, indirect, un vot de blam 
acordat reprezentantelor oficiale, considerate mai mult sau mai putin “colaborationiste” şi nedemne 
de încredere, şi, pe de altă parte, încrederea absolută în revizionismul funciar al maghiarilor de rând, 
virtualii alegători. Mai încape vreo altă interpretare? 

Iată, aşadar, o nouă confirmare. 

Mai e cazul să continuăm? Dacă da, atunci să vedem cât de “izolaţi” şi de “neprofesionişti” 
sunt cei ce convorbesc pe rețelele electronice şi recomandă “propuneri” partidelor de dreapta, 
inclusiv celui aflat la guvernare. Să ne reamintim, din textul convocatorului MRM din 4 I 2002: 

“Vom strânge semnături în sprijinul cauzei, urmând ca acestea să fie înaintate în cursul 
anului, sub forma unei petiţii, Parlamentului Ungar. 

Convocatoarele vor fi publicate şi în ziarul A Demokrata şi, de asemenea, difuzate de către 
Pannon-râdio. 

În urma strădaniei noastre, sperăm că, pe parcurs, şi MIEP se va putea referi la susținerea 
civică a problemei şi, la fel, viitorul guvern.” 

Tot din acelaşi convocator: 

“Manifestatia este autorizată de către Poliţie”. 

Dacă mai adăugăm la cele de mai sus că acţionarul principal al postului (privat) de radio 
“Pannonia” este, nimeni altul, decât d-l Csurka Istvan, preşedintele MIEP (Magyar Igazság és Élet 
Partja = Partidul Vieţii şi Adevărului Maghiar), obținem o imagine completa a situației. 

Mai poate cineva să creadă că Dreapta maghiară este străină de agitația de pe Internet şi de 
pe străzile Budapestei? Că nu ea îşi instrumentează “susținerea civică” şi diverse “propuneri” 
construite pe “legitimatia de maghiar” şi pe posibilele efecte şi implicaţii ale acesteia? 

Iarăşi vor spune unii că ne contrazicem: ba că revizionismul este o trăsătură funciară a 
electoratului maghiar, ba că agitația antitrianonică pleacă nu de jos, ci de sus. Nu ne contrazicem 
deloc! Am afirmat că partidele politice se întrec în supralicitări pe tema revizionismului mizând pe 
faptul că “revenirea la 1914”, pe orice cale, este visul de aur al oricărui maghiar. Ceea ce nu 
înseamnă, fireşte, că cei ce alternează la cârma ţării n-ar fi la fel de revizionişti. Doar atât că aceştia 
sunt mai în măsură să aprecieze, totuşi, ce se poate şi ce nu se poate obţine sau măcar încerca într- 
un context dat. Ca atare, doar supralicitările por fi considerate ca pură propagandă electorală. 

Pe de altă parte, mai mult ca oricând, opinia publică este, astăzi, dătătoare de ton în varii 
domenii, cu precădere în cel politic. În consecință, mai ales atunci când este vorba de chestiuni 
incomode, discutabile sau chiar neconforme cu normele europene sau cu cele de bună-vecinătate, 
presiunea opiniei publice poate fi salutară în însuşirea unor devize, sau chiar în adoptarea, mai 
cosmetizată, a unor orientări extremiste. Ca atare, permis să ne fie a crede că “operatorii” de pe 
rețelele electronice de comunicare, care se străduiesc să ofere MIEP (şi nu numai) temeiul “de a se 
putea referi la susținerea civică a problemei” sau fac diferite recomandări acestuia (sau FIDESZ- 
ului, sau viitorului guvern ...) de însuşire a unor propuneri, sunt, în realitate, “purtătorii de cuvânt” 
ai Dreptei maghiare, simpli transmitatori sau chiar profesionişti ai manipulării. 

Să luăm, de pildă, chestiunea cu aria de competenţă a deputaților din afara granițelor. 
Limitarea dreptului de vot al acestora doar la problemele de politică externă ale Ungariei, în speță 
cele privitoare la “întreaga maghiarime” (din Bazinul Carpatic), este o chestiune de bun-simt în 
contextul dat, la îndemâna oricărui “navigator” pe Internet, în schimb interdicția de a participa la 
orice activitate ce priveşte siguranţa națională şi chiar interzicerea accesului la informaţii în acest 
domeniu este deja o chestiune care trădează o “intervenţie calificată”, o mână de profesionist. De ce 
spunem asta? Pentru că refuzăm să credem că unui simplu “navigator” îi poate trece prin minte, de 
pe o zi pe alta, că această reprezentare parlamentară din afara graniţelor ar putea constitui o ocazie 
ideală pentru încercarea de a strecura un agent sub acoperire, nu în plenul parlamentului, fireşte, ci, 
de pildă, în comisia parlamentară de control a serviciilor secrete maghiare. (Nu vedem alt motiv 
pentru justificarea respectivei interdicții). 

Desigur, pentru unii cele de mai sus pot fi doar simple speculaţii. Nu dorim, neapărat, să-i 
convingem pe toţi scepticii, mai ales în ceea ce priveşte extinderea pe orizontală şi pe verticală a 
fenomenului sau raporturile de cauzalitate şi relaţiile dintre cele două coordonate. Dar revizionismul 
maghiar există, se manifestă de peste 80 de ani şi a cunoscut, în ultimii 12 ani, un reviriment 
notabil. (Am ilustrat, cu nenumărate dovezi, această realitate, în tot ceea ce am scris şi publicat din 
1990 încoace). Cu riscul de a ne repeta, va trebui să reamintim nişte date edificatoare în ceea ce 
priveşte amintita continuitate şi consecvență, alternantele de ritm şi instrumentare, adaptarea la 
diversele conjuncturi politice şi ideologice etc. după cum, va trebui să “radiografiem” şi traiectoria 
politică şi ideologică a partidelor şi liderilor Dreptei ungare din ultimii ani, pentru a înțelege că atât 
recrudescenta mişcării revizioniste cât şi puseul din anul 2002 nu sunt fenomene aleatorii, ci se 
încadrează logic într-un context istoric şi geopolitic regional şi, pe de altă parte, într-un cadru 
conjunctural mult mai larg, continental sau chiar mondial. 

Dar despre toate acestea, într-un capitol viitor. 


Un revizionism funciar şi fără culoare politică 


Puneam la îndoială, în episodul trecut, autenticitatea presiunii opiniei publice maghiare 
asupra partidelor de dreapta din Ungaria, în sensul de a-şi însuşi diverse lozinci şi inițiative 
iredentiste ale acesteia, şi asta nu pentru că maghiarimea din Bazinul Carpatic n-ar fi funciar 
revizionistă, ci din simplu motiv că acest revizionism este unul de aşteptare, şi nu unul militant în 
sensul strict al cuvântului. Mai afirmam, în aceeaşi ordine de idei, că aceste partide de dreapta (şi nu 
numai de dreapta), prin programele lor, nu fac altceva decât să vină în întâmpinarea amintitelor 
aşteptări, ceea ce nu înseamnă, fireşte, că respectivele programe n-ar exprima un autentic spirit 
revizionist al celor ce le-au alcătuit, doar supralicitările ocazionale fiind quasi gratuite şi cu 
încărcătură pur electorală. Pe de altă parte, atunci când unele iniţiative este de presupus că vor trezi 
reacții negative din partea vecinilor sau/şi a Comunităţii Europene, aceleaşi partide recurg la 
“presiunea opiniei publice maghiare”, pentru a se degaja de răspunderea directă. Desigur, aceste 
inițiative de tip “bumerang” vor fi cosmetizate şi îmbrăcate în diverse “haine europene”. 

În acest context se înscriu toate cele expuse în primele şapte capitole închinate MRM, de la 
“susținerea civică a problemei” la care “se va putea referi MIEP şi viitorul guvern” şi până la 
“recomandările adresate MIEP-ului, FIDESZ-ului sau viitorului guvern”. 

În lumina celor de mai sus, dar mai ales a ultimelor două citate reproduse, în Ungaria se 
prefigurează o lărgire a alianţei aflată la guvernare, un veritabil bloc al Dreptei maghiare care să 
includă şi partidul ultranationalist, şovin şi (explicit) revizionist al d-lui Csurka Istvan, coaliţie ce îşi 
propune să câştige apropiatele alegeri, să guverneze tara în următorii patru ani şi, fireşte, să 
realizeze mult râvnita “Ungarie a tuturor ungurilor”. 

Sau nu este aşa? Să vedem ce spune presa internaţională (care, atunci când catadicseşte, în 
fine, să-şi atace favoriţii din totdeauna, înseamnă că situaţia a devenit insuportabilă, a depăşit orice 
limite). Mai întâi un citat din Washington Post, numărul din 4 martie 2002: 

“Ungaria ar fi fost descalificată în cursa sa pentru integrarea în NATO, pe care a câştigat-o 
în 1997, dacă Orbân ar fi spus în 1995 sau 1996 ceea ce spune astăzi”. 

Ce vrea să zică autorul articolului este limpede, doar atât că exprimarea sa este cam eliptică: 
dacă ar fi fost la guvernare în anii respectivi şi ar fi spus ce spune acum, sau dacă ar fi spus pur şi 
simplu? Că nu e totuna. Nu e totuna, pentru că, deşi n-a fost la guvernare, de spus a spus d-l Orban , 
chiar destule, dacă ar fi să amintim doar de declaraţia sa din Parlamentul Ungar, făcută la data de 3 
septembrie 1996 cu ocazia unei şedinţe extraordinare convocată de către Opozitie în intenția de a 
torpila semnarea Tratatului Romano-Maghiar: 

“Un tratat care nu rezolvă situaţia celor două milioane de unguri pe care DOUĂ DIKTATE 
(s. n.) i-au aservit României, nu poate ameliora relaţiile dintre cele două tari. Oricum, pentru orice 
tratat bilateral, condiţia este autonomia secuilor”. 

Şi dacă tot am ajuns aici, să vedem şi declaraţiile celor doi lideri ai partidelor cu care 
FIDESZ a format coaliția de guvernare, rostite cu aceeaşi ocazie: 

- Lezsák Sandor (MDF — Forumul Democrat Maghiar) — “Budapesta îi trădează pe ungurii 
din România, aşa cum a făcut şi cu cei din Slovacia. Ungaria n-a învăţat nimic din drama de la 
Trianon, din sfartecarea țării”; 

- Torgyán Jozsef (FKGP — Partidul independent al micilor gospodari) — “tratatul poate fi 
comparat cu DIKTATUL DE LA TRIANON (s. n.), ba, aş putea spune că e mai rău decât acesta. 
Este un tratat total antimaghiar şi trădător de neam şi de ţară”. 

Şi dacă mai adăugăm că primele declarații de după alegeri ale celor trei, rostite aproape în 
aceiaşi termeni, se referă la necesitatea creării unui “nou statut juridic pentru maghiarii din afara 
graniţelor” (“Uj jogi statust a hatăron kiviili magyaroknak”), avem o imagine completă a ceea ce s-a 
spus, din timp, pentru ca oricine să-şi poată face o părere clară asupra auspiciilor sub care porneşte 
la drum guvernul Orbân şi asupra obiectivelor vizate. Mai puţin cei de la Washington Post şi, 
fireşte, cei de la NATO, care erau ocupați cu alte probleme mai importante decât să urmărească 
(măcar) posturile maghiare de televiziune (care au transmis, în direct, atât sesiunea parlamentară 
respectivă, cât şi declarațiile cu pricina). 

Desigur, putem lua în considerare şi varianta cu “ dacă ar fi fost la guvernare şi ar fi declarat 

.”, numai că nici în această eventualitate nu putem pricepe “autismul” celor de la prestigiosul 
cotidian american, nemaivorbind de oficialii NATO. Oare dânşii nu cunosc realitatea în ceea ce 
priveşte orientarea “meremistă” a întregului eşichier politic din Ungaria, a tuturor partidelor ce pot 
(şi puteau) ajunge oricând la putere in această tara? Să ne reîntoarcem la aceeaşi sesiune 
extraordinară a Parlamentului Ungar (3 sept. 1996) şi să vedem şi alte declaraţii: 

- Kovacs Laszlo (MSzP — Partidul Socialist Maghiar) — “Cine crede că acest tratat poate 
să repare, să anuleze DOUĂ DIKTATE (s. n.) este un naiv. (...) De altfel, tratatul este deschis, în 
viitor, pentru alte elemente şi norme. Dacă vine un alt guvern în România, tratatul poate fi ameliorat 
sau chiar schimbat”. 

- Isépi Tamas (KDNP — Partidul Popular Crestin-Democrat) — “Renunţând la autonomie si 
drepturi colective, Ungaria îşi trădează minoritarii din țările vecine. Aceştia trebuie să se 
autoguverneze în baza unui statut special. (...) Nici un fel de integrare nu ne poate obliga să 
semnăm tratatul”; 

- Eörsi Matyas (SzDSz — Uniunea Liber-Democrată) — “Alternativa la Tratat ar fi 
Tugoslavia!”; 

- Kapronczy Mihaly (MDF — Forumul Democrat Maghiar) — “Unul din principalele 
defecte ale tratatului este faptul că nu prevede posibilitatea modificării paşnice a graniţelor”. 

Ce se desprinde din analiza acestor declarații? O dată, că pentru toate partidele parlamentare 
din Ungaria — inclusiv cele ce au câştigat, succesiv, alegerile din ultimii 12 ani (MDF — 1990, MSzP 
— 1994, FIDESz — 1998) — Trianonul a fost un diktat, şi nu un tratat de pace, ceea ce învederează, 
fără echivoc, un funciar spirit revizionist. În al doilea rând, că, dacă s-a semnat totuşi Tratatul 
Romano-Maghiar (de către partea maghiară, evident), acesta a fost acceptat doar ca o alternativă la 
“1ugoslavizarea” zonei şi ca un pas obligator pentru integrarea euro-atlantica, şi nicidecum ca o 
reconfirmare a graniţelor trianonice. In al treilea rand, că pentru forţele politice din Ungaria, 
indiferent de culoare, prevederile Tratatului Romano-Ungar sunt la fel de provizorii ca şi cele ale 
Trianonului şi ale tuturor instanţelor internaționale care au confirmat, pe parcursul timpului, cele 
statuate atunci şi acolo. $i, în fine (dar nu în ultimul rând), că se mizează, cu o determinare şi 
consecvență demne de o cauză mai dreaptă, pe modificarea granițelor trianonice, de preferinţă pe 
cale paşnică. 

Şi-atunci ne întoarcem la nedumerirea noastră de adineaori: oare cei de la Washington Post 
care se tânguie, astăzi, că n-au ştiut ce hram poartă Viktor Orbân , sau cei de la NATO, care au 
acceptat integrarea Ungariei în 1997, n-au cunoscut declarațiile făcute, în Parlamentul Ungar, în 
septembrie 1996? Şi dacă le-au cunoscut, n-au ştiut să le interpreteze? Chiar aşa? Asta să fie 
calitatea actului decizional, ăsta să fie “nivelul” la care se decide integrarea euro-atlantică a unui 
stat ?!! 

Să acceptăm, prin absurd, că serviciilor secrete americane le-a scăpat respectiva şedinţă de 
pomină. Dar să nu fi auzit ele de Antall Jozsef care se declara, public, prim-ministrul a 15.000.000 
de maghiari? Să nu fi auzit ele de cartea revizionista a lui Bajcsi-Zsilinszky, tradusă în ungureşte de 
Arpad Göncz, preşedintele Ungariei? Să nu fi auzit ele de scrisoarea lui Sziirés Matyas, preşedintele 
interimar al Ungariei, adresată, în 15 Martie 1990, ungurilor din Ardeal, prin care aceştia erau 
îndemnați să-şi facă singuri dreptate, scrisoare urmată, la numai patru zile, de “Evenimentele de la 
Târgu Mureş”? Să nu fi auzit ele de puzderia de alte momente şi evenimente edificatoare asupra 
orientării revizioniste a tuturor forțelor politice, de stânga sau de dreapta, din Ungaria pre sau 
postdecembristă? Greu de crezut. Şi-atunci de unde nedumerirea şi regretele celor de la NATO, al 
căror purtător de cuvânt se face Washington Post? 

Încurcate sunt căile ... “integrării”! 


P.S. Se pare că, totuşi, este vorba de o determinare obiectivă, de efectul unei legi a 
materialismului dialectic: cea cu “acumulările cantitative şi saltul calitativ”. Atacul la Orbân (la fel 
de “ nedumerit”) a trecut oceanul şi a poposit la “Economist” în Anglia, unde se vorbeşte, printre 
multe altele, până şi de o “axă Berlin — Viena — Budapesta”!!! (Vom reveni) 

P.P.S. Pentru că tot veni vorba de declaraţii la cel mai înalt nivel, să vedem ce au declarat, 
de 15 martie 2002 (Ziua Naţională a Ungariei), primii doi oameni din tara vecină: 

“Construim o ţară care să fie patria comună a ungurilor din Ungaria şi a celor din părțile 
rupte din Ungaria”; (Orbân Viktor, în scrisoarea către ungurii din Bazinul Carpatic) 

“Un singur pas ne mai desparte de refacerea, în cadrul Europei Unite, a unităţii naţiunii 
maghiare, prin reconectarea fragmentelor de națiune care au fost rupte din trupul Ungariei” (Ader 
Ianos, preşedintele Parlamentului Ungar, cu ocazia deschiderii festivităților din Budapesta). 

Rog a se aprecia deplina concordanţă dintre cele de mai sus şi cele ce circulă pe Internet şi 
pe “poşta electronică”. Quod erat demonstrandum! (lar Orbân şi Ader nu sunt de la MIEP, ci de la 
FIDESz!!!) 

Se pare că cele apărute in Washington Post şi in Economist îi lasă totalmente rece pe cei ce 
conduc Ungaria. Oare pe ce mizează aceştia? Te pomenesti că pe amintita “Axă”?! Aşteptăm cu 
interes viitoarele evoluţii. 


“Transilvania: parte a spaţiului vital al Ungariei” 


Spuneam, în numărul precedent al revistei, că în Ungaria se prefigurează un bloc al Dreptei, 
care să includă şi formațiunea aflată la extremitatea segmentului politic respectiv — numitul MIEP — 
partid de orientare ultranationalista, rasistă şi (explicit) revizionista. 

Mai aminteam că perspectiva cu pricina, alături de alte evoluții ale Dreptei maghiare care o 
lăsau să se întrevadă de-o vreme încoace, a ajuns, în sfârşit, să incomodeze vizibil forurile europene 
şi euro-atlantice, a căror purtătoare de cuvânt s-au făcut două prestigioase publicaţii occidentale: 
cotidianul Washington Post şi săptămânalul londonez Economist. 

Dacă în numărul precedent al revistei am comentat pe larg un scurt fragment din amintitul 
cotidian de dincolo de ocean, de această dată ne vom ocupa de articolul din “Economist”, intitulat 
“Viktor Orban , un ungur plin de sine” (cu subtitlul “Poate Uniunea Europeană tine în frâu pe noii 
nationalisti intransigenti din Europa Centrală?”). Articolul respectiv a fost partial reprodus in 
“Adevărul” din 8 martie 2002, sub titlul “Naționalismul agresiv al premierului Ungariei riscă să 
reaprindă vrajba în Europa Centrală” şi cu următoarele subtitluri: “Îngrijorare la Bruxelles, 
provocată de politica Ungariei fata de vecini. <<Transilvania, parte a spaţiului vital al Ungariei în 
bazinul carpatic>>, o idee care reînvie fantomele trecutului. Pentru a păstra puterea, Orbân nu 
exclude o alianță parlamentară cu gruparea antisemită de extremă dreapta a lui Istvan Csurka”. 

lată, aşadar, la cel mai înalt nivel al presei occidentale, confirmarea a tot ceea ce ne 
străduim, de-o vreme încoace, să demonstrăm în ciclul închinat MRM-ului şi meremistilor. Să 

reproducem, însă, fragmentele respective, pentru a ilustra faptul că subtitlurile cu pricina nu contin 
nici O exagerare: 

“În ultimele câteva luni, energicul prim-ministru conservator al Ungariei (...) a reuşit să irite 
pe toată lumea — cu excepția, poate, a unei majorităţi a alegătorilor unguri, care, luna viitoare, în 
contrast cu tendința manifestată în Europa Centrală, în perioada postcomunistă, i-ar putea acorda un 
al doilea mandat. Printre cei care nu-l iubesc pe Viktor Orbân se numără liderii ţărilor vecine 
Ungariei. El provoacă, de asemenea, nervozitate la Bruxelles şi în alte tari ale Uniunii Europene, cu 
naționalismul său insolent. Mai puţin surprinzător, continuă să înfurie opoziția socialistă, ca şi pe 
liberali, precum şi o bună parte a intelectualitatii şi presei budapestane, datorită pragmatismului său 
lipsit de scrupule, îmbinat cu zelul ideologic, dăunătoare tinerei democraţii ungare, ca şi 
pluralismului şi spiritului de fair-play. El este adesea înfățişat, indiferent de opiniile publice ale 
persoanelor respective, ca un populist abil şi şmecher — poate chiar periculos. 

Românii au fost socati de <<legea statutului>>, care oferă avantaje celor 2,5 milioane etnici 
maghiari din România (ca şi altor 2,5 milioane din celelalte tari vecine), făcând astfel să reapara 
spectrul iredentismului: înainte de 1920, Transilvania aparținuse Ungariei. Slovacii sunt nu mai 
putin furioşi pentru că aceeaşi lege se aplică şi propriei lor minorități ungare. Iar cehii sunt maniosi 
pentru că Orbân a dat de înţeles că decretele prin care etnicii germani şi unguri au fost expulzați din 
Cehoslovacia, iar bunurile lor confiscate, după cel de-al doilea război mondial, ar trebui revocate. 
Fruntaşul conservator ceh Vaclav Klaus evocă sumbru posibilitatea unei axe <<Berlin — Viena — 
Budapesta>> împotriva Pragai. 

Lui Orbân nu pare însă să-i pese prea mult de toate aceste lucruri. În orice caz, nu duce lipsă 
de prieteni din afară. El are un prieten de suflet în persoana lui Edmund Stoiber, liderul conservator 
bavarez, care candidează la postul de cancelar al Germaniei. Cu premierul Italiei, Silvio Berlusconi, 
e amic la cataramă. Conservatorii austrieci au fost încântați de respingerea de către Orbân a 
încercărilor făcute de țările Uniunii Europene de a-i ostraciza pentru că l-au acceptat, acum doi ani, 
pe Jörg Heider în coaliția lor guvernamentală. (...) Naționalismul lui Orban este principala cauză a 
iritării atâtor oameni din afara Ungariei. De aici şi temerile fata de Legea statutului. Pentru unii 
această lege reînvie fantomele secolului trecut, când graniţele şi oamenii erau în devălmăşie calcati 
în picioare. Orban vorbeşte într-o veselie de <<reunificarea spirituală şi culturală a ungurimii>>, 
incluzându-i pe cei cinci milioane de maghiari din România, Slovacia şi alte tari din zonă. 
<<Transilvania (spune el) este parte a spațiului vital al Ungariei în bazinul carpatic>>, adăugând, cu 
degajare, că în momentul în care ţările din zonă vor intra în Uniunea Europeană, <<granitele nu vor 
mai avea nici o importanta>>. Bruxellesul a fost deranjat şi de hotărârea lui Orban de a trece la 
aplicarea Legii statutului fără a o discuta în prealabil cu ţările vecine, comportament considerat ca 
<<neeuropean>>. Cei de la Bruxelles sunt nervoşi şi datorită refuzului lui Orbân de a exclude, în 
cazul când în urma alegerilor nu se va degaja o majoritate parlamentară clară, posibilitatea de a 
guverna cu sprijinul extremiştilor din Partidul de extremă dreapta al Vieţii şi Dreptăţii, condus de 
Istvan Csurka. Multi din cei aproximativ 100.000 de evrei din Ungaria, cea mai mare comunitate de 
acest fel din Europa Centrală, sunt îngrijoraţi. (...) 

Orban poate fi un vecin incomod şi un adversar redutabil. El s-ar putea dovedi un european 
dubios. Dar este un lider capabil, dintr-o nouă generație de central-europeni, pentru care intrarea în 
UE serveşte doar propriilor interese; <<o uniune europeană tot mai strânsă>> nu este idealul lor. 
Sefimea de la Bruxelles are, de bună seamă, reticenta să spună unor asemenea oameni cum să se 
comporte. Dar va închide ea oare ochii dacă un personaj atât de dezgustător cum este Csurka îl va 
ajuta pe Orbân să rămână la putere?” 

Desigur, fragmentele reproduse din “Economist” merită un comentariu mai amplu, ceea ce 
vom şi face într-un capitol viitor. Deocamdată doar atât că, conform MTI (Magyar Tavirati Iroda — 
principala agenţie de ştiri din Ungaria), înțelegerea Orbân — Csurka se află într-o fază de finalizare. 
Numai că, fireşte, d-l Csurka pune şi condiţii. De altfel, într-o notă a redacției, “Adevărul” redă, din 
sursa citată, o declaraţie de ultimă oră a acestuia: 

“Dacă noul guvern va fi format cu sprijinul Partidului Vieţii şi Dreptăţii (MIEP) şi cu 
voturile grupului parlamentar al acestei formaţiuni, o condiţie va fi realizarea programului MIEP 
proporțional cu reprezentarea sa în Parlament”. 

În ce constă acest program? De două săptămâni nu facem altceva decât să-l prezentăm! 

Va fi dispus d-l Orbân să-l asimileze? De ce nu, atunci când cele două programe diferă doar 
în ceea ce priveşte instrumentarea, nicidecum în ce priveşte obiectivul final?!! 


P.S. Culmea este că până şi în situaţia în care presa occidentală, la comandă politică sau nu, 
s-ar zice că încearcă să ne ajute, o face cu prețul unei lovituri sub centură, aplicată nu lui Orban, ci 
tot nouă, românilor, slovacilor şi sârbilor. De unde şi până unde cinci milioane de unguri în “statele 
succesoare”? De unde şi până unde 2,5 milioane de unguri în Ardeal? În toată România există, 
conform ultimului recensământ, 1640000 de maghiari, dintre care cel putin 200000 se află în 
Vechiul Regat. În Slovacia există 600000 de unguri, în Serbia (Voivodina) 300000 iar în Croaţia şi 
Slovenia aceştia sunt de ordinul miilor. De unde atunci cifrele astronomice din “Economist”? 

Fireşte, întrebarea este retorică. Fie că articolul a apărut la comandă politică, iar autorul 
textului — specialist în problemele Europei Centrale (şi, fără doar şi poate, partizan a cauzei d-lui 
Orban, ca toți “specialiştii” cu care a fost infiltrată mass media din țările mai importante ale lumii) — 
a recurs, faut de mieux, la această diversiune pentru a justifica eforturile iredentiştilor maghiari 
(cum să nu lupti pentru recuperarea a o treime din populația tarii?), fie că este vorba, pur şi simplu, 
de dezinformare, de efectul minciunilor sfruntate cu care propaganda revizionistă maghiară 
intoxică, de peste 80 de ani, opinia publică internațională. Oricum, rezultatul este acelaşi: o lume 
întreagă se poate întreba, cu temei, dacă Trianonul n-a fost, totuşi, un abuz, o nedreptate săvârşită în 
dauna Ungariei? Cum să nu-ţi pui această întrebare, atunci când Ungaria actuală are zece milioane 
de locuitori, iar minoritarii unguri din ţările învecinate (mai precis, din teritoriile ce au aparținut 
cândva Ungariei) se cifrează la cinci milioane? Sau nu asta rezultă din articolul din “Economist”? 
(Desigur, în articol nu se precizează nici numărul românilor din Ardeal, nici procentul de unguri din 
România, sau din Slovacia, Serbia, Slovenia ...) 

Aceste cifre, dublate practic, care apar în prestigiosul săptămânal britanic au mai fost 
prezentate, de nenumărate ori, în alte publicaţii sau chiar la nivelul unor foruri internaționale. Oare 
de câte ori cei ce ne reprezintă tara peste hotare au catadicsit să arate falsitatea monstruoasă a 
acestor cifre şi să demonteze speculaţiile ce se fac pe seama lor? Teamă e că niciodată! 

Până una-alta, nici măcar cei de la “Adevărul”, într-un articol de analiză (la care se adaugă şi 
o notă a redacției), nu semnalează măcar contrafacerea cifrelor, darmite să le comenteze 
semnificația! 

Si-atunci la ce să ne aşteptăm la alte nivele “mai calde”?!! 


“Zelul ideologic” al d-lui Orban şi Creştin — Democraţia germană 


Ne reîntoarcem la articolul din “Economist”, pentru că, alături de chestiunea cu “cele cinci 
milioane de unguri din statele succesoare”, mai putem găsi în textul respectiv o mulțime de alte 
elemente interesante, atât prin ele însele cât, mai ales, prin maniera trunchiată de prezentare. 

Desigur, nu ne referim la afirmaţia că singurii pe care nu-i irită “energicul prim-ministru 
conservator al Ungariei” sunt tocmai alegătorii, “ care se pregătesc să-i acorde un al doilea mandat” 
— afirmație cantonată în limitele unei simple constatări — pentru că nu avem pretenţii absurde: cum 
să ajungă cei de la “Economist” atât de departe încât să-şi pună întrebarea de ce percutează 
alegătorii cu pricina tocmai la politica revizionistă a lui Orbân? (Pe de altă parte, după cum am mai 
afirmat-o, varianta cu comanda politică — însuşită doar pentru a i se diminua impactul şi deturna 
sensul — nu poate fi nici ea exclusă, situație în care trunchierile şi scoaterile din context au, fireşte, o 
cu totul altă semnificaţie). 

În schimb, chestiunea cu zelul “ideologic” intră cât de bine în cadrul pe care am încercat să-l 
configurăm. Ce fel de zel ideologic sau, mai bine spus, ce fel de ideologie? Să fie vorba de 
iredentism, de revizionism? După ştiinţa noastră, acestea sunt orientări şi nu ideologii. Pe de altă 
parte, zelul revizionist al Dreptei maghiare, după cum am mai arătat, poate fi regăsit pe întreg 
eşichierul politic din Ungaria, deosebirile existente vizând doar maniera de instrumentare şi 
nicidecum amploarea angajării sau obiectivul final. Cei de la “Economist” chiar nu ştiu care este 
actuala ideologie a FIDESZ-ului? Să nu ştie dânşii că acesta este afiliat la Partidul Popular 
European (un fel de Internațională a Crestin-Democratiei), deţinător al majorităţii locurilor in 
Parlamentul de la Strasbourg? Greu de crezut. Sau “zelul” amintit se referă, totuşi, la ideologia 
creştin-democrată? Dar ce legătură are această ideologie cu iritarea pe care o produce Viktor Orbân 
în Europa centrală sau la Bruxelles? 

Nu ştim ce-a vrut să spună ziaristul de la “Economist”, dar ultima noastră întrebare, contrar 
aşteptărilor unora, este pur retorică. De ce? Înainte de a răspunde, rememorarea unor date se 
impune. FIDESZ — partidul d-lui Orban — atunci când a câştigat, in 1998, alegerile din Ungaria, nu 
avea nimic în comun cu crestin-democratia sau cu Partidul Popular European. Mai mult, la acea 
vreme, în Ungaria exista deja un partid popular (KDNP — Kereszteny-Demokrata Nepi Part = 
Partidul Creştin-Democrat), iar FIDESZ nu s-a aliat cu acesta pentru a guverna, ci a intrat în coaliție 
cu partidul extremistului Torgyán (FKGP) şi cu cel al radicalului Lezsák (MDF). D-1 Orban şi-a 
afiliat formațiunea la Partidul Popular European mai târziu, după ce şi-a dat seama că guvernul pe 
care îl conduce si, în primul rând, Ungaria nu au decât de profitat de pe urma acestei afilieri. În ce 
fel? Desigur, n-a fost vorba nici despre integrarea euro-atlantică şi nici despre cea în UE. De ce? 
Pentru că Summitul de la Madrid a avut loc în 1997, cu un an înaintea alegerilor din Ungaria (care 
au adus FIDESZ-ul la putere), iar integrarea europeană n-a fost nicicând o problemă pentru “țările 
de la Vişegrad”. Afilierea cu pricina s-a produs abia după ce d-l Orbân s-a lămurit în privinţa 
orientării crestin-democratilor germani în ceea ce priveşte viitorul Europei de Sud-Est şi asupra 
avantajelor pe care le-ar aduce Ungariei parazitarea acestei orientări. 

Despre ce este vorba? Pentru o deplină edificare, vom reproduce din articolul “Uniunea 
Europei de Sud-Est — Alternativă la extinderea UE” (Corespondenţă din Berlin de la Mălina 
Andronescu), publicat în cotidianul Adevărul din 5 decembrie 2000, pe pagina a 13-a. Este vorba 
despre Karl Lamers, purtător de cuvânt pentru politică externă al fracțiunii Creştin-Democrate din 
Bundestag, care se pronunţă, cităm: “pentru adâncirea integrării regionale în Balcani şi 
institutionalizarea Pactului de Stabilitate sub forma unei Uniuni a Europei de Sud-Est (UESE)”. De 
notat că propunerea a fost prezentată Bundestagului încă în luna octombrie 2000. lată câteva 
elemente conţinute în propunere: 

- “din această uniune ar putea face parte nu numai statele fostei Iugoslavii, ci şi state vecine, 
cum ar fi România”; 

- “UESE ar reprezenta o euroregiune de tip nou (...) care presupune stabilirea unor relaţii de 
bună vecinătate, a unui sistem de comerț liber şi crearea unor structuri de securitate comune”; 

- “.,.minoritatile nationale din diversele tari membre ar fi şi ele reprezentate în instituţiile 
respective (de conducere ale UESE — n.n.); acestea ar putea fi modelate după exemplul 
Parlamentului European (deci, un Parlament al Europei de Sud-Est), al Comisiei Europene şi al 
Consiliului de Miniştri”; 

- “o astfel de Uniune s-ar constitui ca un fel de structură supraregională; importanța 
graniţelor ar fi relativizată, iar în caz că procesul de fragmentare a regiunii ar continua, acest proces 
nu ar mai fi perceput ca fiind deosebit de dramatic; 

- “conceptul noii Uniunii nu exclude viitoare secesiuni în cadrul statelor membre, atunci 
când s-ar impune concluzia că aceasta ar contribui la pacea şi stabilitatea regiunii”. (De notat că 
problema a fost reluată şi detaliată în septembrie 2001, după cum rezultă din documentul reprodus 
în nr. 38(555)/19-25 septembrie 2001 al săptămânalului TIMPUL — 7 ZILE). 

Deci aşa: în loc de UE — UESE; în loc de NATO — o structură regională de securitate; în loc 
de inviolabilitatea graniţelor — relativizarea acestora şi câmp liber continuării fragmentărilor!!! Iar 


29 


dacă o parte de ţară — de pildă Ardealul — doreşte secesiunea, aceasta va fi încurajată şi patronată, 
spre a nu periclita pacea şi stabilitatea regiunii! 

Iată, aşadar, “ideologia” d-lui Orban — de fapt, a crestin-democratilor germani — fata de care 
acesta vădeşte amintitul zel remarcabil! 

Iată, aşadar, rațiunea adevărată a afilierii FIDESZ la Partidul Popular European! 

De altfel, d-l Wilfried Martens, şeful PPE, şi-a exprimat şi direct simpatia pentru cauza d-lui 
Orban: “România a arătat dispreț fata de Legea Statutului, pentru că MAJORITATEA 
MAGHIARĂ (s.n.) din Transilvania a fost renegată, repudiată, nu a avut nici un fel de drepturi” 
(Lumea Liberă Românească, New York, 677/22 sept. 2001, pag. 8). 

Asa stand lucrurile, avem cheia care ne va permite accesul spre toate omisiunile, trunchierile 
şi scoaterile din context pe care le conţine articolul din “Economist”. Astfel, vom înţelege de ce se 
vorbeşte de “cinci milioane de unguri în bazinul carpatic” (în afara graniţelor Ungariei), de ce se 
afirmă că “înainte de 1920 Transilvania aparținuse Ungariei”, fără a se preciza durata acestei 
apartenente şi condiţiile care au făcut-o posibilă, de ce “expulzarea etnicilor germani şi unguri din 
Cehoslovacia după cel de al doilea război mondial” este prezentată ca o realitate reprobabilă, fără a 
se menţiona că aceasta a sancționat colaborationismul fervent (inclusiv în acte de represiune) cu 
ocupantul nazist german, după cum vom înțelege şi de ce, spre “încântarea conservatorilor 
austrieci”, Orban a respins “încercările UE de a-i ostraciza pe aceştia pentru că l-au acceptat pe Jörg 
Heider în coaliția lor guvernamentală”. 

În lumina celor de mai sus, amintita “Axă Berlin-Viena-Budapesta” capătă o semnificaţie 
mult mai largă decât cea pe care o sugerează articolul din “Economist”, depăşind cu mult temerile 
lui Vaclav Klaus şi presupusa arie de interese a acesteia. “Axa” cu pricina evocă, in mod 
îngrijorător, diverse “scenarii” vânturate prin presa post-decembristă şi expediate cu nonşalanţă în 
sfera ficţiunii maladive, scenarii ce aveau ca numitor comun (si finalitate) aşa numita “Confederație 
Dunăreană”. (Ideea acestei confederaţii o putem găsi, de pildă, în “Planul Habsburg”, dar şi în opera 
lui Molnâr Gusztav, de la “Cotitură în politica externă maghiară” şi până la “Problema 
transilvană”.) 

N-ar fi oare vremea să trecem de la negarea sau ridiculizarea problemei la luarea ei în serios, 
de la faza de “scenarită” la cea de conştientizare responsabilă? 

Desigur, mai sunt şi alte elemente ce merită semnalate şi comentate. Bunăoară chestiunea cu 
“reînvierea fantomelor secolului trecut, când granițele şi oamenii erau în devălmăşie călcați în 
picioare”. Şi aici, cei de la “Economist” uită să precizeze cine a călcat în picioare graniţele şi căror 
popoare le aparţineau oamenii calcati în picioare. După cum, este ignorat şi faptul că “spațiul vital” 
la care se referă Orbân este o sintagmă de esență rasistă, preluată din arsenalul hitlerist 
(“lebensraum”)! 

Cât priveşte “graniţele ce nu vor mai avea nici o importanță, după intrarea in UE”, referirea 
este la aşa zisa “Europă a regiunilor”. De aici încercările disperate de a “regionaliza”, pe orice cale, 
zona, inclusiv (sau mai ales) Ardealul, ceea ce ar permite “ştergerea granițelor” sau chiar integrarea 
separată a regiunilor (a unora dintre ele) în UE. 

Şi, în fine, chestiunea cu “noua generație de central-europeni (căreia îi aparține şi Viktor 
Orban — n.n.) pentru care integrarea in UE serveşte doar propriilor interese”. Aici, fireşte, ne-am 
putea întreba de unde această “generaţie central-europeană”, de unde o atare individualizare sau 
circumscriere geografică şi geopolitică? Desigur, întrebările sunt retorice, fiind vorba exact de “axa 
Berlin-Viena-Budapesta” şi de cei care trudesc, împreună, pentru a-i da contur şi finalitate. (Vom 
reveni). 

Asta este situaţia. Pe ce putem miza? Pe perspectiva ca Orbân să fie avizat la ajutorul lui 
Csurka şi pe speranţa că UE nu va închide ochii la acest ajutor, aşa cum nu a făcut-o nici în cazul lui 
Heider. Şi, fireşte, pe antisemitismul notoriu al celor de la MIEP, peste care nu vor putea trece, 
niciodată, europenii aflați în afara pomenitei “Axe”. Şi nici (sau mai ales) marele prieten de peste 
ocean. 

P.S. Desigur, unii se vor întreba ce are săptămânalul britanic “Economist” în comun cu 
crestin-democratii germani sau cu cauza d-lui Orban? Am mai spus-o şi o repetăm: toate marile 
publicații ale lumii au “specialişti în problemele Europei Centrale”, marea majoritate a acestora 
fund agenţi infiltrati ai hungarismului sau ai amintitei “Axe”. 

P.P.S. (la “MRM” nr. X) Judecand după rezultatele primului tur de scrutin al alegerilor din 
Ungaria, proiectul cu “blocul Dreptei” pare a se nărui, MIEP (4,36%) neobtinand pragul 
parlamentar de cinci la sută. Ca atare, convenția FIDESZ-MDF are toate şansele de a pierde 
alegerile în favoarea MSZP (aliată sau nu cu SZDSZ). 

Disputa se va tranga în turul al doilea (în care se înfruntă doar cei ce n-au obținut majoritatea 
absolută în scrutinul uninominal), iar amintita Convenţie de dreapta va putea miza doar pe votul 
electoratului MIEP, pe când MSZP (P. Socialist) va putea beneficia nu numai de votul 
simpatizantilor SZDSZ (partid intrat deja în Parlament), ci şi de unele aranjamente (cedari de 
locuri) cu liber-democratii maghiari, cu care se poartă deja negocieri. 

De notat că FKGP, partidul d-lui Torgyân (cel care a asigurat, în 1998, victoria în turul II a 
FIDESZ), nu numai că n-a promovat în Parlament, dar şi-a pierdut practic electoratul (în urma unor 
multiple scandaluri de corupție), procentul obținut de către acesta fiind subunitar. 

În lumina celor expuse, scorul de 42 la 41 la sută, cu care MSZP conduce în faţa FIDESZ- 
MDF, are toate şansele să crească, în turul II, în favoarea socialiştilor. 

Ce va însemna, pentru MRM, victoria Stângii în Ungaria? Dacă nu o modificare strategică, 
măcar o schimbare de ton şi o abordare tactică mai circumspectă a chestiunii. 


“Axa Berlin — Viena — Budapesta” 


Să revenim la “Axa Berlin-Viena-Budapesta” pentru a ilustra, cu date, cât de veche este 
ideea şi cât de bătătorită calea dintre cele trei capitale. 

Desigur, o inventariere a urmelor lăsate — chiar şi numai în presa vremii — de respectivii paşi 
ar fi o întreprindere cu desăvârşire utopică. Ne vom rezuma doar la câteva din acestea, selecționate 
dintr-un material imens, pe care le-am considerat reprezentative sau chiar definitorii pentru tema în 
discuţie. (Fireşte, ne referim exclusiv la perioada ultimilor 12 ani). 

lată câteva fragmente ale unor articole apărute în presa postdecembristă, în ordinea 
cronologică a apariției lor: 

- “România a fost dintotdeauna o unitate artificială (...) situație valabilă şi astăzi. Mai întâi 
trebuie sfărâmate în fragmente cât mai mici unităţile create în mod artificial, iar apoi un spirit nou 
de sintetizare să realizeze din aceste fragmente o unitate adevărată. (...) Deocamdată nu se poate 
preciza natura acestei integrări. Ar putea fi o confederație a Europei Centrale — Confederaţia 
Dunăreană — ar putea fi Monarhia Habsburgică (în cadrul căreia persoana monarhului ar reprezenta 
principiul supranational)...” (Europa Centrală: dezintegrare şi integrare”, Magyar Nemzet, 10 iulie 
1992). 

- “După destrămarea URSS, dezmembrarea Iugoslaviei şi ruperea în două a Cehoslovaciei, 
ar urma la rând ultimul stat format în mod artificial: România. (...) Deasupra ei pluteşte cântarea 
prohodului”. (“România, ultimul imperiu colonial”, Erdelyi Magyarsâg, într-un număr special din 
1992. 

- “... este vorba de un plan geopolitic care prevede crearea, treptată, a unei confederaţii în 
Europa Centrală, care s-ar plasa initial între graniţele fostului Imperiu Austro-Ungar, iar țesătura 
acestei comuniuni s-ar constitui pe baza catolicismului...” 

Redăm, în continuare, primele cinci etape de edificare a respectivei confederaţii (aşa cum 
apar ele în sursa din care citam): 

- Crearea organizației Alpi-Adria, care, sub acoperirea pretinsei meniri de a netezi calea 
Iugoslaviei spre Comunitatea Europeană, urmează să stabilească contacte şi circuite subversive în 
Slovenia şi Croaţia; 

- Obţinerea controlului total, prin promisiuni ferme de integrare europeană rapidă, asupra 
economiei Ungariei; 

- Desprinderea paşnică a Sloveniei şi Croaţiei din lugoslavia; 

- Destrămarea Cehoslovaciei; 

- Incitarea Ungariei de a revendica unele zone ale României, inoculându-se, paralel, 
maghiarilor din România ideea desprinderii din statul român şi alipirea la patria mamă”. 

Urmează, în planul cu pricina, mai multe etape intermediare vizând diverse secesiuni, 
printre care şi cele ale Voivodinei şi Ardealului, după care ultimele trepte ar fi următoarele: 

- “Crearea Confederaţiei Dunărene, sub patronajul Austriei; 

- “Asocierea cu Germania, care preia conducerea confederației” . (Am citat din articolul 
“După 55 de ani de la Diktatul de la Viena, noi proiecte privind Transilvania — Planul Habsburg”, 
Unirea, nr. 1599-28 august 1995). 

Până aici o remarcabilă consonanta, inclusiv cu cele petrecute în zonă. Să vedem, însă, şi 
alte surse: 

“... Ungaria (“istorica” — n.n.) va renaşte, în momentul în care — împreună cu partenerii 
istorici — se va integra într-o nouă alcătuire suprastatală, mai largă decât cele anterioare, alcătuire ce 
va fi destul de aproape spre a asigura stabilitate civică şi destul de departe pentru a permite, fără 
îngrădiri, continuarea unei istorii bazată pe comunitatea de tradiţii, valori şi interese”. (Molnar 
Gusztáv: “Cotitura în politica externă maghiară”, Romániai Magyar Szó din 12 ianuarie 1996). 

Desigur, am putea continua, mult şi bine, cu depănarea textelor similare, dar considerăm că 
cele reproduse sunt suficiente pentru a ilustra vechimea “axei” d-lui Klaus şi semnificația mult mai 
largă a acesteia. Să încercăm să rezumăm. Deci, toate statele noi apărute în zonă după 1918 şi 
consfintite prin tratatele de pace de la Versailles şi Trianon sunt nişte alcătuiri artificiale care 
trebuie dezintegrate în fragmente cât mai mici. De ce? Pentru a se putea “reveni la 1914” prin 
reintegrarea (“naturală”) a acestora într-o nouă alcătuire suprastatală, mai largă decât cele 
anterioare, peste nucleul austro-ungar suprapunându-se umbrela germană. Altfel spus, un imperiu 
germano-austro-ungar, botezat Confederaţia Dunăreană, cu capitala la Berlin, care să cuprindă 
toate teritoriile Monarhiei Austro-Ungare şi pe cele ale Germaniei lui Bismarck. 

Pare o fantezie de prost gust? Se poate, dar două din cele trei “state succesoare” (ale 
defunctei Austro-Ungarii) sunt dezintegrate deja — Cehoslovacia ruptă în două, Iugoslavia 
literalmente spulberată — iar pentru secesiunea Ardealului s-a dus şi se duce un veritabil război, pe 
multiple planuri şi cu o consecvență demnă de toată admiraţia. 

Bine-bine, vor spune unii, cum rămâne atunci cu Uniunea Europeană, cu tot ceea ce s-a 
întreprins până acum în această direcţie, cu toate principiile, angajamentele şi proiectele de viitor? 
Am putea răspunde şi numai cu o simplă trimitere la planurile CDU vizând viitorul Europei de Sud- 
Est: cu ce este UESE mai putin “fantezistă” decât Confederația Dunăreană? Cine ne poate garanta 
că CDU, odată (re)ajunsă la putere şi prinzând o conjunctură favorabilă, nu va aborda, explicit, şi 
problema confederației respective? 

Simple speculații, vor spune aceiaşi sceptici. Fie! Să vedem atunci şi alte păreri. Să-i dăm 
cuvântul d-lui Molnâr Gusztâv, politolog şef la Institutul de geopolitică central-europeană din 
Budapesta: 

“... structura noii Europe va fi determinată de nucleul federativ vizibil în figura 3 (Germania 
+ Austria — n.n.) precum şi de periferiile federale ce se leagă din toate direcţiile de acest nucleu 
(este vorba, cu precădere, de teritoriile fostului imperiu Habsburgic — n.n), iar nu de statele şi forțele 
politice care forțează menținerea sistemului de state nationale. Conservatorii englezi anti-europeni, 
francezii ce nu se pot elibera de gaullismul de dreapta şi de stânga, italienii care tot amână 
introducerea federalismului (...) vor face bineînţeles tot posibilul pentru a bloca acest proces ...” 
(Molnar Gusztav: “Problema transilvană”, Ed. Polirom, Iasi, 1999, pag. 27). 

Ce spune politologul “Axei”? Spune că “nucleul federativ”, împreună cu “periferiile 
federale”, se pot dispensa de prezenţa “statelor naţionale” şi îşi pot constitui “supra-statul”, dacă nu 
o confederație europeană, atunci una central-europeana. 

Este suficient de limpede? Mai poate părea unora atât de greu de înțeles că problema va fi 
decisă nu la nivel teritorial, ci la nivel de concepte? (Cu alte cuvinte: Europa regiunilor versus 
Europa statelor nationale!). Şi-atunci, statele nationale neacceptând modelul regional (care 
presupune o federalizare prealabilă), “nucleul federativ” împreună cu “periferiile federale” 
(fragmentele de Mitteleuropa) de ce să nu-şi poată închega propria Uniune “Europeană”, singura 
viabilă din punctul lor de vedere? 

lată, aşadar, calea pe care se poate realiza, fără a încălca principiile europene (ba chiar 
pozând în apărător al acestora), respectiva Confederație Dunăreană sau Central-Europeană. 

Altele sunt problemele care-i frământă pe cei de la Berlin, Viena şi Budapesta: integrarea 
dezintegratilor (a unora dintre ei) şi, mai cu seamă, dezintegrarea celor ce au rezistat, peste 12 ani, 
încercărilor de dezintegrare. De altfel, faptul este subliniat şi de către acelaşi Molnâr Gusztâv (în 
aceeaşi sursă citată): 

“Dificultatea majoră în calea realizării acestui proiect nu o constituie faptul că nici în UE nu 
există unanimitate asupra lui, ci că această istorică schimbare de model are şanse de a se realiza 
doar în acea parte a Europei care se întinde la vest de linia de demarcație a lui Huntington”. 

De ce incomodează linia lui Huntington? Nu ea incomodează, la urma urmei, ci faptul că 
Ardealul, aflat la vest de această linie, aparţine României şi nu poate fi (deocamdată, cel puţin) nici 
măcar regionalizat. 

Quod erat demonstrandum! 


P.S. De menţionat, pentru a sublinia simetria, că organizaţia Alpi-Adria (a cărei existență 
reală mi-a fost confirmată, la Linz, în 1991, într-o emisiune a unui post austriac de televiziune) are 
un corespondent, în Ardeal, care se numeşte Alpi-Carpati. 

Poate se va găsi vreun sceptic care să-mi spună că este vorba de o simplă coincidență. 

P.P.S. Desigur, în lumina rezultatelor primului tur de scrutin din Ungaria, d-l Orban nu mai 
poate miza pe ajutorul MIEP, ci cel mult pe cel al electoratului acestuia. De altfel, o parte a acestui 
electorat a trecut deja, cu arme şi bagaje, în tabăra FIDESZ-MDF, ceea ce şi explică neintrarea 
MIEP în Parlament. Aşa s-au întâmplat lucrurile, şi nu prin “refuzul extremismului lui Csurka”, 
cum se chinuiau să demonstreze, la Radio România Actualități în seara zilei de 11 aprilie 2002, o 
seamă de “analişti” şi “formatori de opinie” din tara şi străinătate. 

De ce s-a produs acest transfer? Din două motive: o dată, că retorica lui Orbân se deosebea 
prea putin de cea a lui Csurka şi, în al doilea rând, pentru că şansele convenției “creştin-democrate” 
de a câştiga alegerile erau incomparabil mai mari. De altfel, cei ce au optat pentru FIDESZ-MDF (si 
în dauna MIEP) reprezintă o cantitate neglijabilă. Reamintim, în acest sens, că MIEP, în 1998, a 
obţinut doar 14 mandate (3,63%) din totalul de 385, iar acum, în 2002, acestuia i-au lipsit doar ceva 
peste 0,5 la sută voturi pentru a accede în Parlament. 

Aşa stând lucrurile, chestiunea cu “refuzul extremismului” este o speculație total lipsită de 
acoperire. 

Cât priveşte calitatea “analiştilor” străini, este suficient să amintim că unul dintre aceştia (un 
englez al cărui nume nu l-am reţinut), tocmai cel ce remarcase primul “refuzul extremismului” de 
către electoratul maghiar, aprecia succesul lui Orbân (cel mai mare număr de voturi din istoria 
partidului) ca rezultat al faptului că a reuşit, prin retorica sa (condamnată de forurile europene) să 
fure o parte din voturile MIEP! 

Fără comentarii. 


“Fantezii”, “supralicitări electorale” şi “răstălmăciri” 
Desigur, se vor găsi unii care să ne vorbească despre supralicitări propagandistice cu viză 
pur electorală, despre fantezii fără nici o şansă de finalizare, despre pure speculaţii bazate pe nişte 


declaraţii şi initiative ce aparțin trecutului sau unor alte contexte, despre răstălmăcirea unor gesturi 
ce vizează nu revendicări teritoriale, ci păstrarea identității etnice şi spiritual-culturale a unor 

minoritari şi aşa mai departe. După cum, alţii ne vor reproşa, probabil, că ne-am ales un moment cât 
se poate de nepotrivit pentru a aborda subiectul cu pricina. 

Tuturor acestora le-am reaminti că “fanteziile” respective au generat, cu 60 de ani în urmă, 
Diktatul de la Viena şi holocaustul (nu este nici o exagerare!) românilor din Ardealul de Nord, 
despre care — spre deosebire de alte semintii — nu avem voie să vorbim nici acum, au declanşat 
agresiunile antiromâneşti din 1945-1946, au determinat colaborationismul maghiar cu ocupantul 
sovietic din acelaşi Ardeal de Nord — cu urmările cunoscute, după cum aceleaşi “fantezii” au 
încercat, mai târziu, să dea revoluţiei din Timişoara un caracter “central-european”, iar, în martie 
1990, să declanşeze un război civil, de sorginte etnică, în Ardeal. 

Cât priveşte “supralicitările electorale”, acestea se fac, de regulă, pe tema cea mai 
“crocantă”, pe subiectul cu cea mai mare priză la public. Oare de ce acest subiect, în Ungaria, este 
exact revizionismul”? 

Despre “scoaterea din context”, doar atât că numai un orb n-ar putea să vada că acesta — 
contextul - este, în cazul de fata, nu variabila determinantă, ci doar cadrul aleatoriu care sporeşte 
sau limitează şansele, dacă ar fi să (re)amintim doar faptul că până şi în toamna lui 1956 (paralel cu 
revoluţia ungară) s-a încercat secesiunea Ardealului! (Vezi Tofalvi Zoltan: “Magyarok a vadlottak 
padjân”, Erdélyi Magyarsag, nr. 16, noiembrie 1993, pag. 2) 

În ceea ce priveşte “răstălmăcirea”, dacă mai e nevoie de alte argumente, să ne reluăm 
“navigatul” pe Internet, pentru a vedea dacă ideile şi propunerile vehiculate pe rețeaua respectivă 
vizează păstrarea identității minoritarilor maghiari, sau anularea efectelor Trianonului. 

Pentru a intra, însă, în atmosferă, să ne întoarcem la scrisoarea premierului Orbân către 
ungurii din ţările vecine (15 martie 2002): 

“Construim o tara care să fie patria comună a maghiarilor din Ungaria şi a celor din părțile 
ce au fost rupte din Ungaria”! 

Este vorba de o metaforă, de o comunitate spirituală al cărei prim pas a fost realizat prin 
Legea Statutului, sau despre o “Ungarie a tuturor ungurilor”? Să vedem ce-a declarat acelaşi 
premier al Ungariei, la 15 martie 1999: 

“Atât în 1848, cât şi în 1956 (!) sau 1989, la fel ca şi astăzi, n-am dorit şi nu dorim altceva 
decât libertate, independenţă şi o Ungarie a tuturor ungurilor”! 

A considera că această declaraţie se referă la refacerea efectivă a Ungariei Mari este, oare, o 
răstălmăcire? 

De altfel, d-l Orbân nu este, câtuşi de puţin, o voce singulară (la nivel de conducere, fireşte), 
pentru că iată ce declara, cu aceeaşi ocazie (15 martie 2002), preşedintele Parlamentului Ungar, d-l 
Ader Janos: 

“Un singur pas ne mai desparte de refacerea, în cadrul Europei Unite, a unităţii naţiunii 
maghiare, prin reconectarea fragmentelor de naţiune ce au fost rupte din Ungaria”! 

Care să fie acest pas? Integrarea în UE? Sau “regionalizarea” Ardealului (a Voivodinei şi 
Felvidékului) pentru a fi apte de integrare Într-o “Europă a regiunilor”? 

Iarăşi voi fi acuzat de speculaţii. Fie! Atunci măcar să apreciez că (încă) se vorbeşte de 
“fragmente de naţiune” şi nu de teritorii! 

Oricum, primul pas spre unificarea “fragmentelor de naţiune” s-a făcut, prin impunerea 
Legii Statutului. Cel de al doilea, după cum am văzut într-un capitol anterior, va fi reprezentarea 
parlamentară (în Parlamentul Ungar, fireşte!) a ungurilor din afara granițelor. Care să fie următorul 
pas? Să vedem ce spun reţelele electronice de comunicare: 

From : Kalman Toth 

To : viktor.orban@meh.hu 

Sent : Wednesday, january 09,2002 6:02 AM 

Subject: Magyar állampolgárságot minden hatărontuli magyarnak! (Cetatenie maghiară 
pentru toti ungurii din afara granitelor) 

Toţi ungurii din afara granițelor au dreptul la cetățenia maghiară! Ei nu poartă nici o vină 
pentru faptul că s-au născut în afara nedreptelor granite trianonice. Ei nu vor, atunci când atâtea 


eh) 


popoare şi-au dobândit libertatea în jurul nostru, să mai trăiască sub oprimare “democratică” străină. 

Pe ce bază s-au separat slovacii de cehi? Pe ce bază maghiarimea mai este ţinută sub opresiune? 
Trianonul mai este valabil în 2002? Numai pentru unguri? 

Politica guvernului Orbân de unificare paşnică a națiunii este greşită. Obsesia lui Orbân 
vizând intrarea în UE a diluat programul FIDESZ privitor la ungurii din afara hotarelor. Înaintea 
alegerilor deja şi partidele de stânga joacă pe cartea națională, putându-i depăşi, măcar în retorică, 
pe cei de la FIDESZ. 

Exceptarea Austriei de la legea Statutului a fost o greşeală. Dacă UE este atât de interesată 
de soarta minorităților, atunci n-ar fi avut motive să protesteze. O altă greşeală: diluarea Legii 
Statutului sub presiunea vecinilor opresori şi consecutiv cerințelor de integrare în UE. 

Cetăţenia maghiară trebuie separată de sfera asigurărilor sociale şi a impozitelor. Fiecare 
ungur, oriunde ar trăi, este îndreptăţit la cetățenia maghiară. Comunismul a căzut de peste 10 ani, a 
sosit momentul ca un guvern care se proclamă de dreapta să ducă o politică naţională demnă de 
această orientare. 

Trebuie creat un parlament bicameral (care a existat, ca atare, în secolul al 19-lea). 
Ungurilor din afara granițelor trebuie să li se asigure o reprezentare proporțională, în camera 
superioară a acestuia. Reunificarea paşnică a națiunii maghiare trebuie adusă la ordinea zilei. Pentru 
ungurii din Csikszereda (Miercurea Ciuc — n.n.) doar democrația maghiară înseamnă democraţie. 
Pentru cei 2,6 milioane de unguri din Ardeal, democraţia românească nu înseamnă altceva decât 
opresiunea valahilor balcanici şi subdezvoltati, opresiune veche de 81 de ani, de care suntem sătui 
până peste cap.” 

Toth Kalman, New York, 2002, jan. 9. 

lată, aşadar, un posibil “următor pas”, întru completarea “statutului” şi al “reprezentării 
parlamentare”. (Şi, fireşte, spre construirea “patriei comune”). D-l Toth are idei originale şi 
novatoare? Să fim serioşi! (Originală este doar cifra de 2,6 milioane, cu care domnia sa bate toate 
recordurile în materie!). Chestiunea cu acordarea cetățeniei a apărut, în presa maghiară, cu multi ani 
în urmă. lată un exemplu: 

“În cazul Ungariei, Trianonul a indus o situaţie fără precedent în istorie: 71 la sută din 
suprafaţa țării a fost atribuită statelor succesoare, trei (două, de fapt — n.n.) milioane şi jumătate (nu 
cinci, totuşi, ca in “Economist”! — n.n.) din etnicii maghiari fiind obligaţi să devină cetăţenii altor 
state. Modificarea prin forță a granițelor, generând o atare situaţie de excepție, impune, în mod 
logic, reconsiderarea noțiunilor de patrie, națiune, cetăţenie. (...) Posibilitatea de a-ți alege cetățenia 
ar trebui să fie inclusă în categoria drepturilor universale ale omului. (...) Pe de altă parte, Ungaria 
este îndrituită să-şi adapteze legislaţia situației post-trianonice care i-a fost impusă, asimilând aşa 
numitele “jus sanguinis” (dreptul naşterii) şi “jus terrae” (dreptul teritorial), în baza cărora orice 
etnic maghiar, născut din părinți maghiari şi trăitor pe teritoriul fostei Ungarii Sanştefaniene, ar 
deveni automat cetăţean maghiar, pentru că s-a născut şi trăieşte pe pământul natal, în propria 
patrie, de unde n-a emigrat nicicând. (...) Dubla cetăţenie ne-ar asigura fundalul juridic pentru 
exercitarea drepturilor noastre, incluzând aici şi autonomia personală, culturală şi teritorială, şi ne-ar 
permite consacrarea realității că suntem parte de naţiune întemeietoare de stat, pe pământul nostru 
natal, în propria patrie, şi nu minorități naționale ale Ucrainei, Slovaciei, Serbiei sau României. 
Nerecunoaşterea acestei realități va impune revizuirea Trianonului în spiritul lui restitutio in 
integrum”. (Ujvari Ferenc: “Szabad elhatărozâsbol”, Erdélyi Magyarsag,nr. 20/octombrie 1994, 
pag. 15). 

Iată, aşadar, o “expunere de motive” mult mai clara, mai amplă şi, fireşte, mai veche decât 
cea a d-lui Toth din New York, făcută într-un periodic din Budapesta (dar care este tradus în toate 
limbile de circulație universală şi publicat în 17 ţări importante ale lumii) de către un doctor în 
ştiinţe juridice, domiciliat în ... Cluj-Napoca. 

Este d-l Ujvari, la rândul său, un original, un novator? Da'de unde! D-1 Sziirés Matyas, 
preşedinte interimar al Ungariei, în celebra sa scrisoare către ungurii din Ardeal (din 15 martie 
1990) enunta deja păreri apropiate, iar nu mai putin celebra Declaraţie de la Cluj a UDMR, din 

1992, “privind problema naţională”, vorbea de “națiune întemeietoare de stat”, “subiect politic de 

sine stătător”, “parte constitutivă de stat”, “națiune coparteneră” sau “asociată la putere naţiunii 

române” şi aşa mai departe. În consecinţă, d-l Ujvari, ca specialist (inclusiv în iredentism), continuă 
doar o veche preocupare, încercând să-i stabilească un “cadru juridic”. Printre altele, domnia sa 
încearcă până şi o extrapolare a nesupunerii civice, de la nivel individual la cel de persoană juridică 
şi, ca atare, la nivelul statului maghiar în raport cu cel român. Aici, trebuie s-o recunoaştem, d-l 
Ujvari apare, totuşi, într-o postură de novator. 

Până una-alta, precedentul cu Legea Statutului există, iar pe această piatră de temelie se 
poate construi orice, sau aproape orice. 

O va face guvernul Orbân dacă va obține un nou mandat? 

Vom trăi şi vom vedea. Inclusiv reacția României. (După Summitul de la Praga, fireşte!) 


P.S. Se pare, totuşi, că guvernul Orbân n-o va face, cel puţin nu în următorul mandat, 
judecând după rezultatele preliminare ale alegerilor. 

O va face guvernul socialist? Vom vedea. Până una-alta, Medgyessy Péter, imediat după 
aflarea rezultatelor, şi-a reiterat intenția de a fi prim-ministrul celor zece milioane de unguri din 
Ungaria, pentru cei din afara granițelor asumându-şi doar răspunderea, pe când Orbân Viktor, după 
ce şi-a recunoscut înfrângerea, a ținut să precizeze: “Viitorul nostru îl reprezintă nu o Ungarie cu 
zece milioane de unguri, ci națiunea maghiară de 15 milioane”! Rămâne de văzut dacă între cele 
două declaraţii există şi diferenţe de fond. 


Hoţul strigă: - Prindeti hoţul! 


Dacă până acum ne-am ocupat de “contribuţii constructive” (din punctul de vedere al MRM, 
fireşte) a sosit momentul să prezentăm, aşa cum promiteam în capitolul VII, şi nişte pure aberaţii, 
greu sau imposibil de încadrat în vreo altă categorie. Iată câteva texte reprezentative: 

From : Kolozsi Design <kolozsi@optushome.com.au> 

To ; <trianon@yahoogroups.com> 

Sent : 11 jan.2002 05:29 

Subject: Re: (TRIA-NON) Român vágyak a Tiszáig és tovább. (Pofte româneşti până la 
Tisa şi mai departe) 

“Stimate Kovacs Rezsö, nu vă înțeleg afirmația următoare: <<N-ar fi rău să avem şi noi in 
Ungaria o minoritate de un milion de români, pentru a putea răspunde cu aceeaşi monedă dacă 
ungurii din România sunt discriminati>>. O dată, că în România sunt nu unul, ci trei milioane de 
unguri. (Şi astfel cade şi recordul stabilit de d-l Toth! — n.n.). În al doilea rând, că noi n-am 
discriminat niciodată minoritatea românească din Ungaria, pe când maghiarii din România sunt 
supuşi, de 82 de ani, unui tratament incalificabil. Astfel: 

- s-au lichidat, in acest interval de timp, toate universităţile şi şcolile medii, păstrându-se 
doar o parte din şcolile elementare în limba maghiară; 

- au fost suprimate toate inscripțiile în limba maghiară şi au fost schimbate toate 
denumirile; 

- a fost interzisă folosirea limbii maghiare, inclusiv pe stradă; 

- au fost expropriate toate averile bisericeşti maghiare, iar confesiunea maghiară (!!! — 
s.n.) greco-catolică a fost lichidată; 

- au fost expropriate toate edificiile statului maghiar, iar arhivele au fost distruse; 

- între 1920-1960 aproximativ un milion de unguri au fost deportați din Ardeal în diferite 
zone ale României, bărbaţii separat de femei şi în condiţii de domiciliu forțat, pentru a nu se putea 
căsători între ei; 

- cei ce s-au opus acestei discriminări de ordin etnic, religios, economic şi politic au fost 
lichidati prin accidente înscenate, lagăre de exterminare etc.; 

- numai în timpul construirii canalului Dunăre-Marea Neagră, din cele 500.000 de victime 
75 la sută au fost intelectuali unguri. 

Aş mai putea continua ore în şir cu enumerarea actelor de barbarie comise de românii şovini 
împotriva autohtonilor din Ardeal!! Şi pe care le mai comit şi astăzi”! De pildă, nenorocitului 
(“Nyavalyás”) ăla de Antonescu, criminal de război (care organiza pogromuri împotriva evreilor şi 
a ungurilor), i se ridică statui! O astfel de statuie vor să ridice şi în centrul Clujului, oraşul meu 
natal! 

În schimb, nu mi se permite să restaurez, împreună cu un grup de sculptori de origine 
maghiară, statuia lui Matei Corvin, marele rege maghiar al renasterii, pentru că este vorba de un 
monument maghiar! 

Si fata de toate acestea, cei 60.000 de români din Ungaria au şcoli de toate gradele în limba 
română, inclusiv universităţi. În ultimii 700 (cu precădere 200) de ani, de când strămoşii noştri le-au 
permis, în calitate de mână de lucru ieftină, să se aşeze în Ardeal, aceştia au beneficiat de drepturi 
egale, de libertatea de a-şi folosi limba, religia, de a trăi şi a se inmulti nestingheriti. Altfel nici n-ar 
fi reuşit să ni se suie în cap! 

Noi le-am tipărit biblia, manualele şcolare, noi le-am dat totul. Iar ei, din recunoştinţă, nu se 
mai mulțumesc cu ceea ce au obținut, prin minciună şi înşelătorie, în 1920, ci vor să-şi extindă 
<<România Mare>> până la Tisa sau chiar până la Szombathely! În detrimentul Ungariei! 

Atât despre nenorocitii d-tale de români! Aceştia n-au fost prigoniti niciodată în ultimii 700 
de ani de când s-au infiltrat pe pământul nostru strămoşesc sumero-scito-huno-avaro-maghiar! 

Cu stimă patriotică: Dr. Kolozsy Sândor, C.D.V.A., preşedintele grupului din Sydney al 
Uniunii Mondiale Ardelene.” 

Am exagerat oare atunci când am vorbit de aberaţii, sau am folosit un eufemism? Şi suntem 
abia la început! 

S-ar zice că textul ne scuteşte de orice comentarii, cel mult ne-am putea întreba cum de nu 
se prăvale cerul peste capul d-lui Kolozsy, sculptor de reputație mondială? Şi totuşi, sunt trei 
chestiuni care reclamă măcar nişte precizări. O dată, cea cu “Canalul”, care e o minciună demnă de 
Guiness Book. În loc de orice punere la punct, să cităm din Leontin Jean Constantinescu, jurist de 
talie mondială şi creatorul Dreptului Comunitar European: 

“Când intelectualitatea română era exterminată de facto la Canalul Dunăre - Marea Neagră, 
intelectualitatea maghiară nu se număra printre victime, ci printre beneficiarii indirecti sau chiar în 
aparatul de oprimare”. (L.J.Constantinescu: “Chestiunea Transilvaniei”, Ed. Jurnalul Literar, 
Bucureşti, 1997, pag. 217). 

Şi asta o spune unul din artizanii Uniunii Europene! Nu este suficient? Atunci să mai 
adăugăm că doi dintre cei ce au săpat la Canalul cu pricina au fost tocmai Aurel Millea şi Carmen 
Mureşanu (născută Millea), socrul şi cumnata lui Leontin Constantinescu” Aşa că acestuia nu i-au 
lipsit nici informaţiile direct de la sursă. Cei ce au supraviețuit respectivilor patru ani de regim de 
exterminare pot depune mărturie că nici picior de ungur nu a călcat vreodată pe-acolo! 

În al doilea rând, ce e cu “poftele” românilor de a împinge granițele “României Mari” până 
la Tisa sau dincolo de ea? Ne lămureşte acelaşi Kolozsy Sandor, într-o corespondenţă din 8 I 2002, 
expediată de la aceeaşi adresă: 

“Stimaţi compatrioți! 

Sunt în posesia unei hărți a <<României Mari>>, primită de la preotul Bălosu din Florida pe 
la începutul anilor '80, pe care ţara respectivă nu se întinde, aşa cum am fost obişnuiţi deja, de la 
Nistru până la Tisa, ci până la granița noastră cu Austria! 

Trebuie să fim foarte atenți după ce şi România se va integra în UE, pentru că aceasta s-ar 
putea să ne provoace mari necazuri. Să ne amintim de perioada de dinaintea primului război 
mondial, când, in mod deliberat şi planificat, românii s-au aşezat pe linia Timişoara-Arad-Munkâcs, 
creând un veritabil inel, pentru ca după război să separe Ardealul de Ungaria exact pe această linie. 

Ce se întâmplă astăzi? După cel de al doilea război mondial, dar mai ales după căderea lui 
Ceauşescu şi până în zilele noastre, o mare masă de familii valahe s-au stabilit în Ungaria. Dar 
unde? Tocmai pe linia Tisei, începând cu punctul unde râul pătrunde pe teritoriul actualei Ungarii 
mutilate! 

Deci, după părerea mea, s-a construit şi continuă să se construiască cel de al doilea 
<<inel>>, după modelul celui anterior! 

I-am avertizat, in acest sens, pe premierii Antall, Horn si Orban, dar n-am primit nici un 
raspuns. 

Atrag atenția ungurilor de acasă să fie vigilenti şi să nu mai permită aceasta infiltrare, pentru 
că altfel va urma, pe această linie, o a doua ruptură teritorială. (...) 

La fel se întâmplă, în nord, cu cehii. Dacă nu vom fi atenţi, nouă nu ne va mai rămâne 
nimic! 

Cu stimă maghiară, 

Dr. Kolozsy Sândor,www.kolozsy.com.au” 

Aşa cu poftele imperialiste ale românilor! 

Mi se va spune, probabil, că d-l Kolozsy este “plecat cu pluta”. Oare? Să vedem şi alte 
păreri: 

“Infiltrarea subversivă a românilor este foarte periculoasă, trebuie să realizăm că până şi 
mutilata patrie post-trianonică ne este periclitată! Îmi voi pierde mințile dacă acest popor murdar şi 
viclean va pune mâna şi pe Szeged!!! De secole se întâmplă acelaşi lucru. DEŞTEPTAREA! 
“Domnii” unguri, “întreprinzătorii” de secole importă mână de lucru valahă ieftină. Când vor fi 
destui, vor începe şi de această dată să-şi ceară “drepturile”. E terifiant şi, repet, suntem în pericol 
de moarte. HVIM — pe măsura puterilor sale — va face totul pentru a stăvili procesul! 

Toroczkai Laszlo — www.hvim.com” 

Oare şi d-l Toroczkai este “plecat cu pluta”? 

Cât priveşte cea de a treia chestiune care reclamă o precizare, cea cu națiunea strămoşească 
sumero-scito-huno-avaro-maghiară, deocamdată doar atât că amintiții vorbeau aceeaşi limbă şi au 
stăpânit, din totdeauna, Bazinul Carpatic. Ba mai mult, cei mai vechi dintre “sumerienii” respectivi 
au fost secuii, iar dacii, veniți după ei, vorbeau tot aceeaşi limbă, drept care i-au primit cu brațele 
deschise şi pe huni, şi pe avari, şi pe unguri! 

Tin sa liniştesc pe toată lumea că “n-am plecat cu pluta” şi că în capitolul următor voi 
prezenta, pe larg, problema, apelând tot la poşta electronică şi la părerea, de această dată, a unor 
istorici argentinieni de origine maghiară. 


Limba dacilor nu mai reprezintă un mister 


De unde aberatia cu semintia sumero-scito-huno-avaro-maghiara, incluzându-i şi pe daci, 
despre care aminteam în episodul precedent? Nu este vorba de nişte diletanti, ci de istorici cu 
patalama, profesori universitari, academicieni etc. Dar mai bine să reproducem textul cu pricina: 


... Original Message... 
From : Szittya 
To : Szarka Laszlo 


Sent : Tuesday, January 08,2002 
Subject: FW: Dak történelem 
D-l Szarka, la rândul său, transmite mai departe: 

From : <szarka@flash.net> 

To ; <trianon@yahoogroups.com> 

Cc : <magyarhistoria@yahoogroups.com> 

Sent : 09 ian. 2002 15:32 

Subject: (TRIA-NON) Fw: Dak történelem (Istoria dacilor — n.n.) 

Agentia de stiri Szittya: 

“În legătură cu discuţia referitoare la problema istoriei dacilor, atragem atenţia celor 
interesați asupra unei valoroase lucrări publicate în 1978, la Buenos Aires, de către Asociaţia 

profesorilor universitari şi academicienilor de origine maghiară din Argentina, împreună cu teologul 
iezuit şi istoricul Prof. Pesti Jozsef S.J. şi sumerologul Badiny Jós Ferenc. 

Reproducem câteva pasaje din materialul respectiv: <<Transilvania a fost anexată României, 
consecutiv Tratatului de la Trianon din 1920, după ce, din 395 şi până în 1920 — deci aproape două 
milenii — ea a fost parte integrantă a imperiului huno-avaro-maghiar. (De menționat că hunii, avarii 
şi ungurii au vorbit aceeaşi limbă, aparținând aceluiaşi popor). (...) 

Denumirea de Dacia este de provenienţă romană. Traian, cuceritorul Daciei, este cel ce i-a 
dat această denumire, tot de la el provenind şi cea de Transilvania. Numele străvechi al teritoriului a 
fost Erdély, ceea ce în limba băştinaşilor sekeli-siculi—agatârşi însemna un ţinut muntos împădurit, 
semnificaţie ce corespunde celei pe care o are Transilvania. (...) Herodot scrie că agatârşii locuiau 
în Transilvania, pe valea Mureşului. (Cartea a 4-a, XLIX). (...) 

Dovada cea mai eclatantă că poporul sekel din Erdély — Transilvania provenea din Subar 
(coasta mediteraniană a zonei Siria-Palestina) este faptul că a adus cu el scrierea cuneiformă 
feniciană, a cărei variantă o foloseşte şi astăzi. Aceeaşi scriere o regăsim şi la sciți, huni şi unguri, 
ceea ce dovedeşte continuitatea în Bazinul Carpatic. (...) 

Cine sunt dacii? 

Neexistând nici o confirmare istorică a faptului că dacii ar fi fost traci, trebuie să-i acordăm 
credit lui Alexandru cel Mare, care, adresându-se oştenilor săi, afirma că denumirile de dac, sac şi 
get definesc acelaşi popor. lată textul original: Sogdiani, Dahae, Sacae, Massagetae sui juris sunt, 
omnes hi simul si terga nostra viderint sequentur, illi enim ejusdem nations sunt. (Curtius: 
Historianum L.VL). 

Pe de altă parte, Kephart ne informează că dacii au fost un popor numeros, aşezat în jurul 
Mării Caspice, sub stăpânirea lor aflându-se şi Khorezm-ul. De fapt, ei au întemeiat imperiul 
partilor, ce se întindea de la Eufrat până la Ind. Iată citatul din Kephart (cu trimitere la Strabon): 
Dahae from around the Caspian Sea, who also had invaded Parthia, joined with Medians and soon 
formed the Parthian Nation. 

Centrul cultural şi ştiinţific al acestei zone fiind, la acea vreme, Khorezm-ul (situat la est de 
Caspica), etimologia denumirii — cu care şi prof. Djakonov este de acord — mi se pare deosebit de 
importantă: 

Ku — Mah — Ar — Iz — Ma (în babiloniană) 

Ku — Mah — Gar — Ries — Ma (în sumeriană) 

Semnificaţia fiind, în ambele limbi, cea de pământ întins al unei populaţii puternice. 

Ca atare, Khorezm este denumirea inițială a acelui popor mare şi puternic care i-a inclus pe 
daci, saci, geți, huni, sarmati, choresimi, subari, sabiri şi maghiari, popor pe care grecii il defineau 
sub termenul generic de sciți. 

Acest mare popor a avut aceeaşi scriere (cuneiformă) şi aceeaşi limbă, cu nuanțe dialectale. 
În baza acestei comunităţi, sekelii (siculii), primii stabiliţi în Transilvania, s-au putut înţelege cu 
mai târziu venitii daci, iar aceştia, mai apoi, cu hunii, rămăşiţele acestora cu avarii, iar aceştia, la 
rândul lor, cu ultimii veniţi — ungurii, care, ca şi toți ceilalți, vorbeau aceeaşi limbă. 

Această comunitate de limbă şi scriere transcede secole şi milenii, şi astfel capătă înţeles şi 
faptul că marele rege hun Attila purta şi titlul de rege al daco-geților. După cum, la fel de firesc şi 
logic apare şi faptul că dacii şi sekelii, care au supravieţuit ocupaţiei romane, i-au primit cu brațele 
deschise pe hunii lui Attila. 

De altfel, în acelaşi sens pledează şi etimologia celui mai cert autentic nume dac, consemnat 
de istorie, cel al regelui Decebal (Dezebal), care capătă un înţeles doar în limba sumeriană. 

Forma inițială (sumeriană) este de DI — ZI - BA — AL, unde: 

DI — DU = copil 

ZI = viata, lumină, drept 

BA — AL = a domni, domnie, forță divină 

Deci, DE-ZE-BAL — DI-ZI-BA-AL înseamnă: copil strălucit al forței divine. 

În consecință, atât datele istorice cât şi cele lingvistice exclud posibilitatea ca între poporul 
dac, de origine turanică, şi cel valah, de sorginte iliro-albaneza şi format pe coastele Mediteranei, să 
existe orice fel de legătură>>” 

lată, aşadar, cea mai radicală rezolvare a problemei “autohtonilor” din Bazinul Carpatic şi a 
“continuității” milenare a acestora. 

S-a rezolvat, astfel, problema secuilor — cei mai vechi “autohtoni”! 

S-a rezolvat, de asemenea, problema dacilor (care incomodau, fireşte, mult mai mult decât 
romanii), aceştia fiind din acelaşi neam cu hunii, avarii şi ungurii şi, oricum, veniţi în zonă după 
secui (siculi, sekeli etc.)! 

S-a rezolvat, în egală măsură, şi problema noastră, a românilor, născuţi în sudul Dunării şi 
infiltrati, începând cu secolul al 13-lea, ca “mână de lucru ieftină”, în regatul maghiar! (Pardon, în 
bimilenarul imperiu huno-avaro—maghiar, pe pământul strămoşesc al secuilor!!!). 

Desigur, mi se va spune că la aşa o aberaţie nu ai cum replica. Aşa o fi. Dar asta va însemna 
că, în scurt timp, opinia publică maghiară (căreia îi convine varianta) şi cea internaţională (care 
habar n-are de istoria zonei cu pricina) îşi vor însuşi varianta “argentiniană”, cu toate implicațiile 
aferente. Deja se brodează pe tema respectivă. Unde? Pe reţelele electronice de comunicare, fireşte. 
Scepticilor le putem oferi mostre. În episodul următor, evident. De altfel, dacă cititorii vor binevoi 
să-şi amintească, deja în “fluturaşul” MRM, reprodus într-unul din primele capitole, se vorbea de 
“hunii — strămoşii ungurilor” sau “avarii — strămoşii direcți ai ungurilor”. Aşa că procesul de 
“proliferare” este în curs de desfăşurare. (Au trecut deja patru luni de la lansarea exhumatei “teze 
argentiniene”!) 

Desigur, nu-mi fac iluzii în privinţa unei replici autorizate, nici la nivel de istorici, şi cu atât 
mai putin la nivel de politicieni. Deşi ar putea-o face, şi unii şi alții, cu mijloacele şi tonul adecvat, 
măcar la puzderia de “talk-show”-uri la care participă cu regularitate. Nemaivorbind de cei ce 
realizează emisiuni de istorie pe la diverse posturi. (Oare d-l Djuvara ştie de “argentinieni”? Şi dacă 
ştie, are habar de faptul că “teoria” se difuzează în “progresie geometrică” pe Internet şi “poşta 
electronică”? Şi dacă are habar, îi pasă cât de cât?). 


“Dacii vorbeau ... ungureşte”! 


Care sunt criteriile în baza cărora se stabileşte apartenenţa de drept a unui teritoriu? În linii 
mari, ar fi vorba de următoarele patru: 

-  autohtonitatea celor ce stăpânesc sau revendică teritoriul în discuţie; 

- continuitatea prezenţei acestora în teritoriu; 

- stăpânirea efectivă a teritoriului respectiv şi durata acesteia; 

- procentul pe care îl reprezintă, în teritoriul disputat, cei ce îşi apără sau, respectiv, 
reclamă dreptul asupra acestuia. 

Faţă de cele de mai sus, să vedem care este (a fost) situaţia cu Ardealul. Desigur, despre 
autohtonitatea, continuitatea şi caracterul net majoritar al românilor pe aceste meleaguri nu avem ce 
discuta. (Este cine s-o facă, slavă Domnului!). Să trecem la “stăpânirea efectivă”. Până în 896, iarăşi 
nu prea avem ce discuta. Ce-au găsit ungurii lui Arpâd cu ocazia “descălecării” în Pannonia (şi nu 
altundeva!)? Au găsit, printre alte neamuri, şi o mulțime de români, fapt atestat într-o serie întreagă 
de scrieri de epocă, cum ar fi Gesta Hungarorum a lui Anonymus, Cronica lui Simon de Keza, 
Cronica lui Nestor, Cronica pictată de la Viena şi aşa mai departe. Aceleaşi surse confirmă 
existenţa, la vremea respectivă, a trei formațiuni statale româneşti (sau româno-slave) care ocupau, 
practic, întreg teritoriul actual al Ardealului (cu granița de Apus pe Tisa!), voievodatele lui 
Menumorut, Glad şi Gelu. Deci, stăpânire românească efectivă asupra Ardealului şi prezență 
românească notabilă în Pannonia. (De altfel, toate acestea au fost însuşite de către lexicografia 
maghiară — oglindă fidelă a viziunii oficiale — până la sfârşitul primului război mondial. Astfel, în 
1915, în prestigiosul “Revai Nagy Lexikona”, la pagina 228 a volumului 13, figura până şi o hartă 
de epocă în care erau reprezentate țările lui Menumorut, Glad şi Gelu). 


40 


Să vedem ce-a fost după 896. Ungurii au prădat Europa, în lung şi-n lat, timp de 70 de ani şi 
abia după aceea au început să se intereseze de formațiunile statale româneşti. Au urmat lupte grele, 
descrise cu lux de amănunte de către Anonymus, cu Menumorut, Glad şi, în final cu Gelu (dux 
blachorum), terminate mai degrabă cu învoieli şi alianțe matrimoniale. Abia în mileniul al doilea 
începe supunerea efectivă a teritoriilor respective, proces treptat ce s-a întins, practic, pe durata mai 
multor secole. În tot acest interval, vechile structuri organizatorice românești au coexistat cu cele pe 
care regatul maghiar încerca — şi sporadic reuşea — să le impună. În acest sens trebuie amintite o 
seamă de cnezate şi voievodate locale, situate pe văile râurilor sau în depresiuni, denumite “Țări”. 
Astfel: Tara Bârsei, Tara Făgăraşului, Tara Hațegului, Tara Oaşului, Tara Maramureşului, Tara 
Năsăudului etc. Dintre acestea, şi-au păstrat mai pregnant şi mai îndelungat autonomia (sau chiar 
independenţa) Ţările Făgăraşului şi a Maramureşului, inclusiv prin rezistenţă armată, supraviețuind 
până la descălecatele lui Radu Negru şi Bogdan, primul in Tara Românească (pe la 1290), cel de-al 
doilea în Moldova — pe la mijlocul secolului al 14-lea. 

Pe de altă parte, Voievodatul transilvaniei (edificat pe structurile şi tradiţiile româneşti 
preexistente) a fost, de la începutul mileniului II, o entitate reală, subordonarea sa fata de regatul 
Ungariei fiind de tip feudal, aflându-se, deci, sub suzeranitate maghiară. 

După Mohacs (1526) independența Ardealului fata de Ungaria devine totală, acesta 
devenind, timp de 150 de ani, principat autonom sub suzeranitate otomană. 

Începând cu 1688, Ardealul este înglobat, ca provincie aulică, în Imperiul Habsburgic. 

Abia în 1867, consecutiv înțelegerii dualiste, Ardealul este anexat Ungariei, în cadrul 
Monarhiei Austro-Ungare, situaţie ce va dura 51 de ani. 

Asta este situația cu “stăpânirea efectivă”, ea rezumându-se, în realitate, la intervalul de timp 
mai sus pomenit, fiind vorba, şi în acest caz, de un stat dualist în care Ungaria era doar un partener 
de rangul al doilea. 

Aşa stând lucrurile, nici unul din cele patru criterii de apartenență nu putea fi invocat vis-ă- 
vis de Ardeal. Şi nici n-a fost invocat, atâta vreme cât Ardealul părea o pradă sigură, sub umbrela 
protectoare a Coroanei Habsburgice. Ceea ce nu înseamnă, fireşte, că nu s-a acţionat, cu toate 
mijloacele posibile, pentru a reduce procentul supărător (şi periculos) de mare al românilor din 
Ardeal. S-au folosit, în acest scop, exterminarea, asimilarea, împiedicarea, pe orice cale, a 
emancipării culturale, sociale şi economice a românilor şi, bineînţeles, falsificarea sistematică a 
datelor demografice. S-a considerat că atâta este suficient pentru a anihila “pericolul românesc”, 
având în vedere, o dată, mai sus amintita “umbrelă” şi, în al doilea rând, convingerea că nici o 
amenințare reală nu poate veni din afară, din vecinătatea imediată sau mai îndepărtată. De unde 
această convingere? Din infatuarea şi megalomania care i-a caracterizat, din totdeauna, pe 
“civilizatorii” Bazinului Carpatic. $i, fireşte, din disprețul suveran pentru tot ceea ce nu era 
occidental şi catolic (sau protestant). 

Aşa stând lucrurile, “trădarea” Occidentului, “Diktatul” de la Trianon a produs un şoc mai 
mare în Ungaria decât însăşi “mutilarea” țării. Nu dezolarea şi durerea au fost pe primul plan, ci 
ofensa şi ruşinea! (Există nenumărate dovezi, în acest sens, în publicistica şi literatura maghiară. 
Multe dintre ele pot fi regăsite — reproduse — în “Istoria în citate” sau în “Secesiunea Ardealului”). 
De aici se trage furia disperată cu care, după revenirea din starea de şoc, ungurii şi Ungaria au 
început marea ofensivă post-trianonică îndreptată, cu precădere, împotriva autohtonitatii şi 
continuității româneşti în Ardeal. (Fără a se neglija nici celelalte două criterii de apartenenţă şi, 
bineînţeles, nici “balcanismul”, “subdezvoltarea”, “obscurantismul” etc.) 

Să rămânem, pentru început, la primele două. (Cele ce urmează sunt prezente în toată 
istoriografia maghiară de după Trianon, de la tratate şi până la ultimul manual şcolar, stare de fapt 
ce ne scuteşte de orice nominalizare de sursă). Ce se susține, deci, referitor la etnogeneza şi 
continuitatea noastră? lată o succintă sinteză a problemei: 

- dacii, consecutiv războaielor cu romanii, au fost integral lichidati, prin exterminare, 
suicid colectiv şi deportare; 

- Dacia a fost repopulată cu coloni din întreg Imperiul Roman; 

- retragerea aureliană a fost totală, pe pământul Daciei nerămânând nici o populație 
romană sau romanizata; 

- ungurii, la venirea lor în Bazinul Carpatic, au luat în stăpânire un teritoriu dacă nu 
pustiu, sigur lipsit integral de orice populaţie românească; 

- românii, formaţi ca popor în sudul Dunării din elemente iliro-albaneze, au apărut in 
Ardeal, ca elemente infiltrate, începând cu sfârşitul secolului al 13-lea; 

- poporul român — popor de păstori nomazi — s-a sedentarizat în Ardeal şi, datorită 
bunavointei şi tolerantei cu care a fost primit, s-a înmulțit în aşa măsură încât a devenit majoritar; 

- românii, beneficiind de cultura şi învățământul maghiar, şi-au “descoperit” originea 
daco-romană şi, abuzând de ospitalitatea ce le-a fost oferită, şi-au jefuit ţara adoptivă, după ce au 
reuşit să înşele buna-credinta a mai marilor Europei. 

Cam la asta se rezumă viziunea istoriografiei maghiare (oficiale) asupra autohtonitatii şi 
continuității românilor în Ardeal. (Deşi am promis că nu voi da surse, celor ce se vor îndoi de 
autenticitatea celor de mai sus le recomand să cerceteze, spre deplină edificare, capitolul 
“Nedreptatile Trianonului” din Scurta Istorie a Ardealului, editată în 1993 de către Academia de 
Ştiinţe din Ungaria, carte cu care a fost împânzit întreg Ardealul!) 

Deci aşa, nu suntem autohtoni, nu avem continuitate, am început să ne infiltrăm în Ardeal ca 
păstori nomazi veniţi din sudul Dunării, şi asta la 400 de ani după descălecatul ungurilor! După care 
l-am trădat şi jefuit pe cel ce ne-a primit în casă! 

Mai trebuie, oare, să explicăm de ce toate acestea şi de ce abia după Trianon? Sau de ce 
recrudescenta post-decembrista? 

Şi iată că nu e de ajuns. lată că cei ce contestă apartenenţa de drept a Ardealului la România, 
cei ce se dau de ceasul morţii ca să anuleze trei din cele patru criterii amintite (că majoritatea 
românească de 80 la sută este, totuşi, greu de contestat) nu se mulțumesc cu atâta, ci supralicitează. 
Supralicitează, inventând o teorie şi mai radicală, care avansează ideea unei continuitati quasi- 
maghiare bi sau chiar trimilenare, ba, mai mult, îi declară pe daci unguri! (Sau, mă rog, scito-huno- 
avaro-maghiari). 

Oare ce-ar mai trebui să se întâmple pentru ca “scepticii” noştri să binevoiască să accepte 
(că dacă nu înţeleg, atunci n-are rost să mai insistăm) că o atare “istoriografie” nu poate fi “arta 
pentru artă”, ci numai “artă cu tendinţă”?!! 


„P.S. Iată, aşadar, că bancul de acum (aproape) 30 de ani n-a fost banc. Care banc? Cum 
care? Ala cu ce-a zis Decebal după ce a pierdut primul război cu Traian. Ce-a zis? A zis: “Nem baj 
fiuk”! 


“Nem baj fiuk!”: trecut şi prezent 


Ce putea să însemne acel “Nem baj fiuk”! (Nu-i nimica băieți!) din post-scriptumul din 
episodul precedent? Ce altceva decât că: - nu fiți trişti, că trimitem noi o epistolă (în scriere 
cuneiformă) la frații noştri huno-avaro-maghiari şi vin ei de ne scapă de romani. Se pare însă că 
epistola fie s-a rătăcit pe drumul lung până la Caspica, fie că frații au uitat, între timp, să citească, 
cert este că aceştia au întârziat vreo câteva secole, aşa că le-au luat-o alții înainte. Oricum, dacii au 
scăpat de ocupația romană şi i-au putut primi, cu brațele deschise, pe frații huni, la 395. 

Ne cerem scuze pentru paranteza de mai sus şi pentru faptul că ne-am permis să mai şi 
glumim putin pe seama subiectului în discuție. Ce să facem, puţină detaşare nu strică din cand in 
când, altfel ne-apucă disperarea. 

De ce disperarea? Am mai spus-o şi o repetăm: aberatiile reproduse se multiplică în 
progresie geometrică şi împânzesc întreaga lume a Internetului. Numai într-o singură zi (22 martie 
2002) d-l Kolozsy, de pildă, trimitea nu mai putin de 65 de mesaje, dintre care 26 in România, 20 în 
Ungaria, 12 in SUA, 3 în Australia, 3 in Canada şi unul în Belgia. (Câte vor fi trimițând, la rândul 
lor, adresantii? Dar adresantii adresantilor?). Aproape că am putea întocmi un clasament al centrelor 
mondiale ale revizionismului maghiar! Dar ce caută România în fruntea listei? 

Desigur întrebarea este retorică şi ar fi vremea să terminăm cu ideea preconcepută (ca să nu 
spunem aiureala) că Ardealul ar fi doar o ţintă (aproape) inocentă a unor grupuri revizioniste aflate, 
cu precădere, în diaspora maghiară de dincolo de oceane. Să vedem, însă, cine sunt adresantii din 
România. lată câteva adrese: 

- Sapientia@sapientia.topnet.ro; 

- korunk@mail.dntcj.ro; 

- harghitanepe@topnet.ro; 

- eckstein@s4.exec.gov.ro; 

- rmdszkolozs@mail.dntcj.ro; 

- biharinaplo@rdsor.ro; 

- rmsz@com.pcnet.ro: 

- erdelyinaplo@texnet.ro; 

- szabadsag@mail.dntcj.ro. 

Deci, sediul clujean al UDMR, universitatea Sapientia, cotidianul central Romaniai Magyar 
Sz6 şu cele mai reprezentative publicaţii de limba maghiară din Ardeal, printre care extremistele 
Harghita Nepe din Miercurea Ciuc, Szabadsag din Cluj sau Erdélyi Napl6 din Oradea, dar şi revista 
de ţinută Korunk. 

Că d-l Kolozsy Sandor din Sidney corespondeaza cu senatorul udemerist Kovacs Eckstein 
Péter nu ne miră, dar de ce este un revizionist notoriu din Australia (preşedintele Uniunii Mondiale 
Ardelene) în relaţii de corespondenţă cu presa de limba maghiară din Romania, cu UDMR sau cu 
nou infiintata universitate (“uniculturală”) Sapientia? 

Dupa cum, nu ne mira nici prezenta, printre cei 65 de adresanti, a d-lui Liptak Béla 
(liptakbela@aol.com) — alt revizionist maghiar notoriu (şi prieten de-al lui Sabin Gherman!) — dar 
ce caută pe lista cu pricina prim-ministrul (încă) în exercițiu al Ungariei (Viktor.Orban@meh.hu) 
sau cel ce urmează să-l înlocuiască (medgyessy@mszp.hu) la cârma ţării? 

Fireşte, întrebările de mai sus sunt retorice. Am mai spus-o şi o repetăm: revizionismul 
maghiar nu este apanajul unor persoane, cercuri, partide politice sau guverne de o anumită 
orientare, ci un dat funciar (post-trianonic) al poporului maghiar, indiferent unde s-ar afla acesta, în 
propria tara (“mutilata”) sau în “părțile rupte samavolnic din trupul acesteia”. Dovezi în acest sens 
există cu nemiluita (le-am expus şi repetat de nenumărate ori), dacă ar fi să (re)amintim doar faptul 
că, de 82 de ani, partidele politice din Ungaria, pentru a accede la putere, s-au supralicitat, cu 
predilecție, exact pe tema revizionismului, considerând-o, de departe, cu cea mai mare priză la 
public. 

Aşa stând lucrurile, paralel cu convingerea forurilor de decizie şi a opiniei publice 
internaționale, se impune şi revigorarea nu atât a amintitului spirit revizionist, cât a încrederii 
ungurilor de pretutindeni — cu precădere a celor din teritoriile pierdute la Trianon — în şansele de 
reuşită a revizuirii granițelor cu pricina. 

Şi cum se poate face acest lucru? Întărind convingerea minoritarilor respectivi că sunt 
victimele unei nedreptati istorice de proporţii, că trăiesc pe pământul străvechi al Ungariei 
Sanştefaniene sau chiar pe cel al Imperiului Huno-Avaro-Maghiar, că sunt discriminați şi oprimati, 
că “subdezvoltatii” şi “necivilizatii” care îi oprimă, după ce că nu sunt autohtoni (ci venetici 
infiltrati), s-au înstăpânit pe teritoriile respective prin fraudă, ba, mai mult, urzesc planuri de noi 
rapturi teritoriale în dauna Ungariei. Şi aşa mai departe. 

Si cum se pot realiza toate acestea? Apelând tocmai la presă, la învățământul mediu şi 
superior (“unicultural”) şi la organizația (etno)politica a minorităţii respective. 

Ceea ce şi face, după cum am văzut, d-l Kolozsy din Sidney (Fără a-i uita, bineînţeles, nici 
pe cei din fruntea Ungariei şi nici pe ungurii din Ungaria sau de pe alte meleaguri mai îndepărtate. 

Desigur, se vor găsi unii care să ne spună că publicaţiile respective se difuzează şi pe 
Internet, de unde oricine poate afla şi “emailul” respectiv, că “dispecerul” din Sidney n-ar fi 
răspuns, prin mesajele sale, unui interes real sau unor solicitări efective şi aşa mai departe. Pentru 
toți aceştia, atâția câţi vor fi fiind, vom reproduce, în episodul următor, cele mai concludente ecouri 

stârnite de către “teza argentiniană” (şi alte aberaţii), ecouri în măsură să confirme atât interesul 

real, cât şi solicitările efective amintite. $i nu numai ecouri, dar şi contribuţii originale. In stare să 
probeze efervescenta crescândă a fenomenului. (De altfel, am mai făcut-o, poate nu la amploarea 
dorită de unii, şi în capitolele anterioare). 


Ecouri (şi “contribuţii originale”) la “Teza Argentiniană” 


Afirmam, în episodul anterior (şi nu numai), că aberatiile reproduse se multiplică în 
progresie geometrică şi împânzesc întreaga lume a Internetului. 

Mai spuneam că această difuzare răspunde unui interes real şi manifest, iar ecourile sunt, de 
multe ori, “creatoare”. 

Dacă în precedentul episod ne-am axat cu precădere pe aspectul cantitativ, de această dată 
vom reproduce ecourile ca atare, fără a neglija nici “contribuţiile originale”. Să începem cu o primă 
reacţie (constructivă) la “teza argentiniană”: 

From : Kolozsy Design <kolozsy@optushome.com.au> 

To ; <trianon@yahoogroups.com> 

Sent : 10 jan.2002 00:42 

Subject: (TRIA-NON) Na végre meg nyilt a vilăgossâg! (În fine s-a facut lumină!) 

“Îi mulţumesc compatriotului meu Szarka Lâszlo că, în sfârşit, a deschis cititorilor drumul 
spre adevăr! 

Eu am avut norocul de-a o cunoaşte, aici, în Australia, pe Ida Bobola, după cum sunt 
familiarizat şi cu lucrările altor cercetători ce s-au ocupat cu subiectul respectiv, ca, de pildă, Dr. 
Zakar, Dr. Nagy, Fehérné-Waltar Anna şi alții. De asemenea, cu fratele Badinyi Jos Ferenc 
(sumerologul care a colaborat cu “argentinienii” — n.n.) sunt, de mult, în relații de corespondență. 
(De altfel, acesta m-a sprijinit apreciabil în travaliul închinat maghiarimii ardelene). 

Aşa stând lucrurile, sunt în măsură să confirm că, la vremea respectivă, atât hicsoşii din 
Egipt sau parții din Mesopotamia, cât şi precursorii grecilor şi romanilor au fost popoare sumeriene, 
care, printre altele, au stăpânit şi Bazinul Carpatic, de unde au exploatat cupru, aur şi sare, timp de 
milenii. Mai mult, există sumerologi, printre ei şi fratele Szekely Sandor, care susţin că sumerienii 
n-au venit, aici, din Mesopotamia, ci au plecat din Bazinul Carpatic pentru a se stabili în Orientul 
Mijlociu!” 

Desigur, d-l Kolozsy este adeptul acestei din urmă teorii (sumerienii domniei-sale vorbind 
ungureşte!), extinzând, astfel, stăpânirea maghiară asupra Bazinului Carpatic de la milenii la zeci de 
milenii. Dar, pentru că amintitul bazin este o noţiune destul de vagă — ce se referă mai mult la 
câmpia Pannonică şi eventual la văile unor râuri (or, aici este vorba de dealurile şi munţii 
Ardealului) — şi, pe de altă parte, pentru că Marea Sarmatică ar putea încurca o aşa temerară 
incursiune în (pre)istorie, d-l Kolozsy face şi nişte consideraţii pre şi postdiluviene: 

“Când, în urma unor modificări de climă, s-a produs topirea calotei polare de gheaţă, 
oceanele şi mările s-au umflat considerabil, printre ele şi Mediterana. Marea Neagră era, la acea 
vreme, mult mai redusă ca şi întindere, iar pe malurile sale înflorea cultura sumeriană. (...) În 
momentul în care apele crescute ale Mării Mediterane au rupt istmul care lega, la vremea 
respectivă, Asia-Mică de Balcani, o cantitate imensă de apă a năvălit în bazinul Mării Negre, 
producând inundarea malurilor. Populaţia s-a refugiat pe înălțimile din actuala Turcie, dar mai ales 
pe cele oferite de către munții Carpaţi şi, mai apoi, pe zonele mai înalte din Ardeal. Aşa au ajuns o 
parte din sumerieni în Ardeal şi, ulterior, şi în Bazinul Carpatic.” 

lată, aşadar, primul descălecat sumero-maghiar, pe care d-l Kolozsy Sandor — sculptor 
maghiar din Australia, revolutionar legitimat (din 1956), presedinte al UMA (Uniunea Mondiala 
Ardeleană) — îl plasează, nici mai mult — nici mai putin, decât in Tertiar! 

lată, aşadar, că stăpânirea de drept a Bazinului Carpatic — şi în primul rand a Ardealului — de 
către unguri are nu o vechime istorică, ci una geologică! 

Să vedem însă ce mai spune, în continuare, revolutionarul nostru cu patalama, pentru că 
acesta se pare că nutreşte o la fel de mare “simpatie” şi pentru evrei. Drept care s-a gândit, probabil, 
că ar putea prinde doi iepuri de-odată: 

“Există şi o altă versiune, conform căreia evreii, după ce — eliberați din robia egipteană şi 
rătăcind 40 de ani — au ajuns, în fine, pe pământul fagaduintei (Kanaan), au purces la exterminarea 
populaţiei locale. Primul oraş care a căzut victimă acestui masacru se numea Arad şi avea în frunte 
un rege cu numele de Bela. (Au urmat Ierihonul şi alte oraşe). Restul populaţiei din zonă s-a 
refugiat spre Nord, în Atelcuz (actuala Cecenie), de aici unii luând-o către Apus, spre Bazinul 
Carpatic, alţii către Răsărit.” 

De ce spuneam că d-l Kolozsy vrea să vâneze doi iepuri dintr-o dată? Pentru că atât domnia- 
sa, cât şi o bună parte din “navigatorii” pe undele electronice, de care ne ocupăm, sunt prin 
excelență antisemiti. (Vom reveni cu exemplificări). Drept care, o copită zvarlita în direcția 
respectivă era prea tentantă pentru “sumerologul” nostru, chiar cu riscul de a anula autohtonitatea 
“geologică” a elementului maghiar în Bazinul Carpatic. Oricum, după cum vom vedea, între 
Mesopotamia şi amintitul bazin a urmat un halucinant du-te — vino, o pendulare sumero-maghiară 
care a luat sfârşit abia după ultima “descălecare”, cea a lui Arpâd (din 896). Pe de altă parte, 
chestiunea cu Arad şi cu Bela (din vecinătatea Ierihonului) nu e nici ea de lepădat! Să vedem, însă, 
ce mai zice d-l Kolozsy: 


“Această permanentă refugiere-migrare din Orientul Mijlociu (fioroşi vor fi fost evreii la 
acea vreme!) spre cel îndepărtat a produs o supra-aglomerare a zonei cu elemente sumeriene, ceea 
ce a determinat — după cum menţionează Herodot în anul 450 a.Chr. — un veritabil exod al acestora 
spre Apus (pomeniti sub numele de sciți), în căutarea unor noi locuri de păşunat. Ajunşi însă in 
apropierea lacului Aral, scitii au dat de sarmati, un popor războinic care vorbea aceeaşi limbă ca şi 
ei. (Interesant de amintit este faptul că, la acea vreme, şi în Bazinul Carpatic trăiau sarmati, daci, 
traci, toate popoare de origine sumeriană)” 


lată, deci, o nouă “contribuție originală” a d-lui Kolozsy, care contrazice oarecum “teza 
argentiniană”. (Reamintim că aceasta nega orice legătură între daci şi traci, or, în viziunea 
“sumerologului” hungaro-australian, şi tracii erau sumerieni şi, ca atare, vorbeau aceeaşi limbă ca şi 
hunii, avarii şi ungurii!). 

Să-i redăm însă cuvântul d-lui Kolozsy, pentru a afla, din gura (pana) domniei-sale, întreg 
“adevărul”: 

“Sarmaţii şi scitii au dus, initial, lupte grele între ei, pentru ca, mai apoi, să se alieze şi să 
pornească împreună spre Apus. Deja în anul 405 a.Chr. sunt pomeniti ca făcând comerţ, ca parteneri 
egali, cu grecii, pentru ca, mai târziu, să pătrundă în Bazinul Carpatic. În acest fel s-au reîntâlnit, 
după milenii, cele două popoare aparținând aceluiaşi trunchi comun sumerian din Mesopotamia. Şi, 
în fine, după ce scitii au părăsit, deplasându-se spre răsărit, Bazinul Carpatic, hunii, avarii şi ungurii 
s-au reîntors, în secole diferite, în patria comună strămoşească, găsind aici de fiecare dată popoare 
înrudite cu ei, care vorbeau aceeaşi limbă. 


In consecință, sosirea în zonă a lui Arpad şi a oamenilor săi n-a fost un descălecat, ci o 
ultimă reîntoarcere pe pământul strămoşesc al înaintaşilor sumerieni!!! 


Dacii şi tracii au fost, de asemenea, popoare sumeriene din Mesopotamia! 

Deci, moştenirea lor ni se cuvine exclusiv nouă, ungurilor, şi nu altor semintii de sorginte 
slavă, iliră, valahă sau germană!!!” 

Iată, aşadar, cum arată un ecou al “tezei argentiniene”, cu contribuţiile originale aferente. 


Denotă cele reproduse o lipsă de interes, o receptare pasivă sau de complezenta? Sau 
dimpotrivă? (Cât priveşte “salata” istorico-geologica reprodusă, să se pronunţe, dacă vor găsi de 
cuviință, specialiştii). 

A fost odată, ca niciodată, o ... “Teză Argentiniană” 


Desigur, specialiştii care ar fi avut chemarea şi menirea să combată sau măcar să 
ridiculizeze, într-un cadru adecvat, aberatiile “sumero-maghiare” lansate în Argentina — încă din 
anul 1978 — n-au făcut-o şi, bineînţeles, n-o vor face nici acum, domniile lor neputându-se cobori la 
nivelul cu pricina fără a-şi compromite statutul academic (şi nimbul aferent). 

În consecință, va trebui să ne asumăm tot noi această ingrată treabă, apelând, fireşte, 
exclusiv la logică şi bun-simt. (Şi, bineînţeles, la simţul umorului) 

Evident, nu ne vom întreba, de pildă, de ce scitii şi sarmatii, rude de sânge fiind şi vorbind 
aceeaşi limbă (maghiară!), în loc să se îmbrăţişeze cu bucuria revederii — aşa cum au făcut-o ungurii 
(sau hunii, sau avarii) cu dacii, când cu descălecatul în Bazinul Carpatic — s-au căsăpit între ei pe 
malurile lacului Aral, pentru că, la urma urmei, acelaşi lucru l-au făcut şi triburile avare (câtuşi de 
cât mai înrudite!) atunci când nu s-au mai putut înţelege dacă să continue sau nu războiul cu 
Charlemagne. (Pentru amănunte şi surse, a se vedea capitolul V). 

După cum, nu ne vom întreba nici ce fel de “civilizație sumeriană înfloritoare” putea să 
existe, pe malurile Mării Negre, în urmă cu 12 milenii, atunci când s-a produs ultima umflare 
(notabilă) a apelor Mării Negre. (De menţionat că d-l Kolozsy, în contribuţia sa “creatoare” la “teza 
argentiniană”, cam încurcă borcanele atunci când suprapune ceva petrecut în Mezolitic, cu existenţa 
— sau chiar formarea — Mării Sarmatice, între cele două momente existând un interval de ordinul 
milioanelor de ani. lată fraza cu pricina: “Să nu uităm că la acea vreme câmpia Pannonică şi podişul 
Transilvaniei erau tot mare. Adică au devenit mare!” Or, este ştiut că inundaţiile de la vremea 
respectivă în nici un caz nu au transformat zonele menţionate în mări. Pe de altă parte, a vorbi de o 
cultură înfloritoare în Mezolitic este cel puţin ridicol). 

În schimb, ne vom întreba, cât se poate de întemeiat, cum de din puzderia aia de sumerieni 
(sciți, sarmati, mezi, parti, daci, geţi, choresimi, subari, sabiri, huni, avari, maghiari etc., etc.), care 
vorbeau aceeaşi limbă (pe care, apelând la un elementar silogism, o putem numi maghiară) şi 
stăpâneau o bună parte din Eurasia, au supravieţuit, de-a lungul istoriei, doar ungurii (singurii 
vorbitori de limbă maghiară!!!), într-un număr mai mult decât nesemnificativ? Unde sunt ceilalți? 
Unde mai există măcar o singură limbă, nu identică, nu asemănătoare, ci cât de cât înrudită cu cea 
maghiară? Nicăieri! (Aşa zisa înrudire cu finlandeza sau, mai nou, cu turca este atât de forțată încât 
nu merită nici o discuţie). Si-atunci? 

După cum, la fel de întemeiat, ne vom întreba unde văd distinşii “argentinieni” o cat de vagă 
asemănare între limba sumeriană şi cea maghiară? Şi ne vom folosi, în acest sens, exact de 
demonstrația la care au recurs d-nii Pesti, Badinyi et comp. referitor la semnificaţia (sumeriană) a 
numelui Decebal (Dezebal). Reluăm demonstrația (pe care am reprodus-o în capitolul XIV): 

“Forma inițială (sumeriană) este DI-ZI-BA-AL, unde: 

DI = copil 

ZI = viata, lumină, drept 

BA-AL = a domni, domnie, forță divină 

Deci, DE-ZE-BAL — DI-ZI-BA-AL înseamnă: copil strălucit al forței divine.” 

N-avem nimic cu demonstrația propriu-zisă a “argentinienilor”, ea fiind logică şi 
seducătoare. Numai că aceasta demonstrează doar originea sumeriană a dacilor (sau originea dacică 
a sumerienilor) şi nicidecum pe cea a ungurilor. De ce spunem asta? Pentru că în limba maghiară: 

copil = gyerek, gyermek 

viata = élet 

lumină = fény, világosság 

drept = jog 

a domni = uralkodni 

domnie = uralom, uralkodas 

forta divina = isteni hatalom 

Ca atare, “copil stralucit al fortei divine” = isteni hatalomnak fényes gyermeke. 

Nu putem crede că un om întreg la minte, sumerolog sau nu, filolog sau nu, ungur sau nu, fie 
el fanatic sau doar mercenar al “cauzei”, ar putea găsi, oricât s-ar strădui, cea mai vagă urmă de 
asemănare între DIZIBAAL şi ISTENI HATALOMNAL FENYES GYERMEKE ! 

Ba, mai degrabă acesta ar putea conchide că cu greu s-ar putea imagina ceva care să semene 
mai puţin! (În ceea ce ne priveşte, am putea, totuşi, cita ceva din “Cu toate pânzele sus”, de Radu 
Tudoran, cu şanse de a depăşi — în neasemănare — varianta ungurească: “VINCHA MARIKOXI 
KIMBIBKOKO”). 

Ne cerem scuze pentru rabatul făcut la sobrietatea cu care, in general, suntem creditati, dar 
este greu să-ți păstrezi seriozitatea într-o atare întreprindere. 

Mai este nevoie de vreun exemplu de “asemănare”? Dacă da, atunci să ne folosim de aceeaşi 
sursă şi de o altă analiză etimologică la care recurg “argentinienii”, cea a denumirii de Khorezm. 
Cităm: 

“Centrul de civilizație al acestei zone fiind, la acea vreme, Khorezm (situat la Est de 
Caspica), etimologia denumirii — cu care şi prof. Djakonov este de acord — mi se pare deosebit de 
importantă: 

Ku — Mah — Ar — Iz — Ma (în babiloniană) 

Ku — Mah — Gar — Ries — Ma (în sumeriană) 

Semnificaţia fiind, în ambele limbi, cea de pământ întins al unei populații puternice. Ca 
atare, Khorezm este denumirea iniţială a acelui popor mare şi puternic care i-a inclus pe daci, geți, 
huni, sarmati, choresimi, subari, sabiri şi maghiari, popor pe care grecii îl defineau sub termenul 
generic de sciți. 

Acest mare popor a avut aceeaşi scriere (cuneiforma) şi aceeaşi limba, cu nuanţe dialectale.” 

Deci, aşa: “pământ întins al unei populaţii puternice”. Din păcate, aici nu ne este redată 
semnificația fiecărui cuvânt, ca în cazul lui Dizibaal, drept care va trebui să ne rezumăm doar la 
înțelesul sintagmei. Să vedem cum sună aceasta în “varianta dialectală” maghiară: EGY 
HATALMAS NEP TERJEDELMES FOLDJE. 

După cum se vede cu ochiul liber, asemănarea este la fel de izbitoare. Leit KU-MAH-AR- 
IZ-MA ! Nemaivorbind de KU-MAH-GAR-RIES-MA !! Cât priveşte KHOREZM, orice 
comentariu este de prisos!!! 

Si fata de cele de mai sus, concluzia “argentinienilor” este următoarea: 

“În consecință, atât datele istorice cât şi cele lingvistice exclud posibilitatea ca între poporul 
dac, de origine turanică, şi cel valah, de sorginte iliro-albaneza şi format pe coastele Mediteranei, să 
existe orice legătură”. 

Noi am zice că “teza argentiniană”, dacă exclude ceva, exclude, cu siguranţă, orice fel de 
legătură între unguri şi sumerieni şi, pe cale de consecinţă, între unguri şi daci. (Nu şi între daci şi 
sumerieni, fireşte). Şi o face exact prin analizele etimologice reproduse. 

Cât priveşte datele istorice, “demonstraţia” argentinienilor (de origine maghiară) porneşte de 
la o minciună sfruntată: “Nu există nici o confirmare istorică a faptului că dacii ar fi fost traci”! Or, 
de la Herodot (“Dacii sunt cei mai viteji şi mai drepţi dintre traci”) şi până la Strabon sau Dio 
Cassius, apartenența geto-dacilor la marea familie a tracilor este confirmată şi răsconfirmată. 

Acestea fiind spuse, lăsăm restul pe seama specialiştilor, care, poate totuşi, se vor încumeta 
să se pronunțe cândva, undeva. 


“Modelul Regional” pe Internet 


7 


Motto: “Ardealul nu este Romania! Romania se afla dincolo de Carpati 
(Bernhardt Erzsébet<ebernhardt@axelero.hu>) 


Cele de mai sus postulează în viziunea d-nei Bernhardt (si nu numai!) — nu doar caracterul 


profund abuziv al stăpânirii româneşti în Ardeal (sau apartenența de drept a acestuia la Ungaria), ci, 
pe undeva, sugerează şi limitele actuale în care se circumscriu eforturile (realiste) ale celor ce se 

străduiesc, în contextul dat, să anuleze realitățile post-trianonice. De ce spunem asta? În loc de orice 
răspuns, să reproducem dintr-un text, edificator, al aceluiaşi Kolozsy Sândor, preşedinte al UMA, 
adresat celor de la “Bekes Revizio” (bekesrevizio@mailbox.hu): 

“Ca şi sculptor, cu multiple expoziţii personale (inclusiv) în SUA, cu lucrări expuse în multe 
tari ale lumii, ba chiar şi la Buckingham Palace, Casa Albă sau Capitoliul din Washington, mi s-au 
deschis porțile mai marilor lumii. Profitând de această situaţie, am încercat, cu memorandumuri 
redactate în limba engleză şi cu diverse materiale, să reprezint interesele ungurilor ardeleni şi a 
celor din celelalte parti rupte din Ungaria, care îşi duc calvarul de minoritari în tari străine. Astfel, 
după toate expoziţiile mele, ca şi artist consacrat (dar şi în calitatea mea de revoluţionar din 1956!), 
am reuşit să prezint cauza maghiarimii în fata forurilor internationale de decizie, inclusiv în fata 
preşedintelui Reagan sau a lui Mihail Gorbaciov, de pildă. 

În urma acestor contacte (şi a întregii mele activităţi de lobby) am ajuns la următoarele 
concluzii: 

- până când guvernele maghiare n-au făcut nimic pentru a furniza forurilor 
internaționale sau diverselor edituri din străinătate datele reale ale istoriei Bazinului Carpatic, cele 
ale statelor duşmane din jurul Ungariei, în schimb, au ştiut să profite de orice ocazie pentru a 
răspândi, în favoarea lor, o istorie falsă a acestui bazin; 

- astfel, în abilitatea lor rafinată, românii au umplut Terra cu falsa teorie daco-romană 
(dar nici un Masaryk sau Benes, de pildă, nerămânând mai prejos); 

- aceste minciuni au fost repetate, în ultimii 80 de ani, de atâtea ori încât au ajuns, 
până la urmă, să convingă lumea; 

- bibliotecile din străinătate sunt pline cu tratate, enciclopedii etc., care propaga 
această istorie falsă, drept care generații de studenţi, învățând din ele, au ajuns să nu cunoască 
adevărul istoric. 

În lumina celor de mai sus, pot afirma că creierul unei întregi lumi a fost literalmente spălat! 

În aceste condiţii, degeaba am încercat şi încercăm să prezentăm istoria adevărată a Ungariei 
Mari, pentru că opinia publică mondială este în aşa măsură manipulată, încât nu mai vrea să ştie de 
adevărata istorie a Ardealului sau a celorlalte părți rupte din Ungaria. 

Asta fiind situația, în toate discuţiile purtate cu diferiți demnitari străini — inclusiv preşedinţi 
de state — mi s-a spus, categoric, că cele statuate la Trianon nu mai pot fi puse în discuţie, în speţă în 
ceea ce priveşte reanexarea Ardealului la Ungaria. În schimb, despre un Ardeal independent se 
poate discuta, în Europa secolului XXI ideea unui stat ardelean — de tip helvetic — putând fi chiar 
sprijinită. 

Aşa stând lucrurile — aceasta fiind singura posibilitate de a ne separa poporul şi pământul 
natal de Bucureşti — va trebui să exploatăm unica şansă ce ni se oferă! 

Repet, noi, care suntem într-un permanent contact cu politicienii din străinătate, cu nici o 
ocazie şi nicăieri n-am primit vreo altă sugestie sau soluţie. Trebuie să înțelegem, ne place sau nu, 
că este o situaţie fără alternativă: ori un Ardeal independent şi federativ, ori nimic! 

Cu stimă: Dr. Kolozsy Sândor.C.D.V.A.” 

Iată, aşadar, nu numai o confirmare (a cata, oare?) a actualitatii “modelului regional” — ca 
unicul viabil şi cu slobozenie de Sus — dar şi filiera prin care acesta a ajuns la Molnâr Gusztăv, Toro 
Tibor, Sabin Gherman şi aşa mai departe. Si, aici, fireşte, nu ne referim la Kolozsy Sandor, ci la cei 
ce consideră obiectivul cu pricina ca pe unul ce poate fi discutat sau chiar sprijinit. Cine să fie 
aceştia? Oricine, la urma urmei, dar, sigur, crestin-democratii germani. (A se vedea, în acest sens, 
inițiativele CDU reproduse în capitolul X). 

Pe de altă parte, demn de remarcat este şi faptul că d-l Kolozsy ne acuză — pe urmele hotului 
care, el însuşi, îndeamnă la prinderea “hotului” — de falsificarea istoriei, ba, mai mult, afirmă că nu 
ei, ungurii, ci noi, românii am fi făcut o politică de stat din răspândirea şi impunerea, pe toate 
planurile şi prin toate mijloacele, a unui fals istoric! Să fie vorba de infantila stratagemă a lui “Cine 
spune, ăla e”, sau d-l Kolozsy chiar crede ceea ce susţine? (Ce ţi-e şi cu relativitatea asta!) 

Desigur, departe de noi intenţia de a acredita ideea că “modelul regional” s-ar fi impus 
plenar (şi) pe Internet. Nu s-a impus acesta (plenar) nici măcar în UDMR, dovadă fiind, în acest 

sens, ultima “ispravă” a d-lui Albert Almos, primarul din Sf. Gheorghe. (Sau poate că domnia-sa, 
dimpotrivă, se consideră deja în fruntea unui canton secuiesc şi se comportă ca atare?!) 

Să revenim însă la reţelele electronice, unde adepţii “modelului etnic” nu se sfiesc să-i 
replice, deschis, d-lui Kolozsy: 

From : Békés Revizio (Revizuire paşnică — n.n.) <bekesrevizio@mailbox.hu> 

To ; <trianon@yahoogroups.com> 

Sent : Friday, december 21,2001 9.44 AM 

Subject: Re: (TRIA-NON) Fiiggetlen Erdély Erdekében! (Pentru un Ardeal independent — 
n.n.) 

Ce ne trebuie nouă combinaţii cu românii? Există o vorbă: “Calul cu doi stăpâni are spinarea 
deşelată”! Aşa şi cu Ardealul independent!!! Nu putem avea nimic în comun cu românii!!! 
Pogromul de la Târgu Mureş a demonstrat că singura soluţie este revizuirea graniţelor. Acolo, în 
1990, românii ardeleni (şi nu altcineva) i-au căsăpit pe unguri, şi o vor face din nou la prima ocazie 
ce li se va oferi. 

În 1918, în ciuda proportiei româno-maghiare de unu la unu, românii ardeleni au hotărât — 
discretionar — desprinderea Ardealului de Ungaria. În plus, împreună cu Ardealul au anexat la 
România şi teritorii ce n-au aparținut niciodată acestuia. 

Partiumul şi Secuimea trebuiesc recuperate, pentru aceasta din urmă putându-se crea un 
coridor de legătură, eventual prin schimb de populaţie, Dar şi fără acest coridor Secuimea ar putea 
să aparțină Ungariei, aşa cum insulele Malvine tin de Anglia sau Tasmania de Australia, ca să dau 
doar două exemple. 

Înainte de orice replică, a se citi, la adresa http://hvim.inforum.hu/tervezet.htm, planul de 
revizuire teritorială elaborat de către <<Miscarea celor 64 de judete:>>. (Referirea este la judeţele 
“Ungariei Mari” — n.n.) 

Din păcate, nu cunoaştem planul respectiv şi nici n-am putut accesa respectiva adresă pentru 
a oferi amănunte, da, oricum, cele reproduse sunt arhisuficiente pentru a aprecia obiectivele 
“mişcării” respective şi ale celor de la “Békés Revizio” (Revizuire Paşnică). 

Iată, aşadar, scopul final al adepților “modelului etnic”! 

Pe de altă parte, textul conţine o serie de elemente ce se cer comentate, O dată, chestiunea cu 
“pogromul” de la Târgu Mureş. Iată, deci, o nouă confirmare a faptului că, în condiţiile scenariului 
etnic, “pogromul anti-maghiar” era o condiție sine qua non a succesului, acesta păstrându-şi, şi după 
12 ani, valoarea de precedent creat şi de argument de referință. (Cât priveşte adevărul istoric asupra 
celor petrecute atunci şi acolo, “Secesiunea Ardealului” consacră acestuia o treime din paginile 
sale). 

În al doilea rând, chestiunea cu “proporţia de unu la unu”. Această proporţie (româno- 
maghiară) era în Ardeal, la 1918, de trei la unu, în realitate. Aşa că, această majoritate — absolută şi 
românească — a fost cea care a hotărât desprinderea de Ungaria (de Austro-Ungaria, de fapt) şi 
alipirea la România! (Aceeaşi majoritate existând şi în Partium!) 

În ceea ce priveşte “coridorul” (ale cărui urme se mai văd şi astăzi pe “harta electorală” a 
țării), iată încă o confirmare (indirectă) a încercărilor criminale de a-l realiza, în intervalul 1940- 
1944, încercări descrise în cartea lui Raoul Sorban — “Chestiunea Maghiară”. 

Desigur, Internetul — ca şi UDMR-ul, de altfel — găzduieşte o varietate de păreri, orientări 
sau platforme, prin care se confruntă, după unele opinii, radicalii şi moderatii, după altele, idealiştii 
şi pragmaticii. De fapt, se înfruntă două modele, două scenarii, cel etnic şi cel regional, ambele 
presupunând, în realitate, suficiente incertitudini, riscuri, dar şi compromisuri. Cel etnic, ținând cont 
de realitățile (în primul rând) demografice locale şi de contextul internațional, nu poate viza, într-o 
încercare cât de cât realistă, decât anumite zone, în speţă cele nominalizate de către cei de la “Bekes 
Revizio”: Secuimea şi (partial) Partium-ul. Cel regional, pe de altă parte, având în vedere aceleaşi 
realități demografice şi o anumită “slobozenie” venită de la (unele) “Inalte Porţi”, poate viza întreg 
Ardealul, dar numai în condițiile realizării unei “majorități regionale transetnice” (de neconceput 
fără “aliaţii naturali”, sau “tradiționali”, adică românii ardeleni) şi cu perspective strict “helvetice”. 

Este adevărat, însă, că primul pas spre “recuperarea” Ardealului este desprinderea acestuia 
de România, care, după cum am putut-o afla şi din motto-ul capitolului, “este o entitate cu 
legitimitate istorică doar în spaţiul extracarpatic”. 

Rămâne de văzut, în dilema cu pricina, pentru care din compromisuri vor opta, finalmente, 
atât “navigatorii” de pe Internet, cât şi cei din structurile politice maghiaro-maghiare. 

Cert este un singur lucru: cei favorizați de oportunitățile, interne şi externe, ale momentului 
sunt, de departe, moderatii, pragmaticii, regionaliştii. 


“Solidaritatea” maghiară 


Deunăzi, Octavian Paler îşi exprima admiraţia pentru felul în care ungurii ştiu să-şi 
reprezinte şi servească interesele, pentru solidaritatea şi consecventa de care dau dovadă atunci cand 
în joc este interesul obştesc (maghiar), nemaivorbind de cel naţional. Şi, fireşte, contextul în care 
erau făcute aceste aprecieri elogioase era unul de antiteză, cei ce s-ar cuveni să urmăm exemplul 
respectiv fiind noi, românii. 

Desigur, nu vrem să-l contrazicem pe d-l Paler, numai că nişte nuantari, totuşi, se impun. O 
dată, să delimităm “obiectul muncii”: singurul domeniu în care există şi se manifestă plenar 
amintita solidaritate maghiară este cel al revizionismului, al “revenirii la 1914”, chiar şi în acest caz 
fiind vorba doar de obiectivul în sine, nu şi de căi sau mijloace, nemaivorbind de cadență, etape etc. 
În al doilea rând, termenii comparatiei: între aceştia trebuie să existe, obligator, o anumită 
compatibilitate. Desigur, este vorba de solidaritate în jurul unui interes național major, numai că 
acesta, după cum am precizat, se referă la nişte revendicări teritoriale, la revizuirea unor graniţe, la 
refacerea unei unități naţionale (teritoriale, de fapt, în cazul dat) şi nu la altceva. Ca atare, această 
solidaritate nu poate fi raportată decât la o realitate istorică concretă, în speță cea post-trianonică, şi 
nu poate fi comparată decât, de pildă, cu cea a românilor ardeleni (sau basarabeni, sau bucovineni) 
din perioada premergătoare lui 1918. Or, în acest caz, nu credem că ni se poate reproşa ceva, nu 
credem că românilor ardeleni (sau basarabeni, sau bucovineni) li se poate, în general, reproşa ceva. 
(Spunem “în general”, pentru că nu există pădure fără uscături, nici la noi, dar nici la alții, după cum 
vom vedea mai încolo). 

Că apărarea unui teritoriu ar trebui să presupună (mai ales în prezența unei cauze drepte) 
aceeaşi determinare şi solidaritate? Aşa este (sau ar trebui să fie), dar, din păcate, realitatea — 
inclusiv istorică — este departe de a confirma acest deziderat. 

lată, aşadar, cel putin două motive pentru care termenii comparatiei paleriene sunt prea putin 
compatibili. 

Desigur, ni s-ar putea reproşa că ne-am construit argumentatia pe o premisă falsă. Fie! Să 
vedem atunci cum a funcționat, de-a lungul istoriei, respectiva solidaritate maghiară, pe care d-l 
Paler o opune dezbinării româneşti. Ne pare rău dacă vom deziluziona, dar putem afirma, fără teama 
de a exagera, că faimosul “blestem tracic” este copil mic pe lângă “solidaritatea” cu pricina. Cine nu 
ştie acest lucru nu cunoaşte istoria ungurilor — scrisă de ei înşişi, evident — nici pe cea veche, dar 
nici pe cea contemporană. 

Să ne (re)reintoarcem la emblematica întâmplare cu avarii — “strămoşii direcți ai ungurilor” 
— pe care am mai amintit-o în capitolele V şi XVIII, la triburile avare care, în anul 795, pentru că nu 
s-au mai putut înţelege dacă să continue sau nu războiul cu Charlemagne, au început să se omoare 
între ele! (Drept care, Carol cel Mare, nemaiavând cu cine să lupte, a pătruns nestingherit până la 
Tisa şi a anexat Pannonia la imperiul său). Întâmplări similare au marcat, cu nemiluita, şi istoria 
“urmaşilor” unguri, dacă ar fi să amintim doar de celebrul “Mohacsi Vesz” (prăpădul de la Mohacs) 
din 1526, când ostile lui Soliman au spulberat armata maghiară, din simplul motiv că cel ce o 
conducea — regele Lajos al II-lea — nevrând să împartă victoria cu nimeni, nu l-a mai aşteptat pe 
voievodul Transilvaniei (care urma să i se alăture cu o armată considerabilă) şi a pornit singur la 
atac! (Pe de altă parte, aceleaşi surse maghiare afirmă că voievodul respectiv, Szapolyai Janos — 

aflat deja în apropiere — a asistat impasibil la desfăşurarea dezastrului respectiv, neintervenind din 
motive de orgoliu rănit). Ca urmare, Ungaria a devenit paşalâc turcesc timp de 150 de ani!!! 

Mai este nevoie de vreun alt exemplu care să ilustreze “solidaritatea” maghiară de-a lungul 
istoriei? 

Desigur, aşa cum am mai spus-o, exemple ar fi cu duiumul, dar nu ne-am propus să scriem o 
istorie exhaustivă a respectivei “solidaritati”. (Doritorilor de a o cunoaşte, le vom recomanda o 
simplă lectură nu neapărat a diverselor variante de “Istorie Ungară”, ci, de pildă, a capitolului 
“Magyarország Története” din “Révai Nagy Lexikona”, vol. 13, pag. 226). 

Cât priveşte rădăcinile acestei “solidarităţi”, ele trebuie căutate în “dezrădăcinarea” pe care a 
reprezentat-o, la urma urmei, aşa numitul descălecat (inclusiv, sau mai ales, la propriu!) din 896, în 
speţă măsura extremă la care a recurs, după un secol, întâiul rege creştin al ungurilor — Szent Istvân 
— după “prăpădul de la Augsburg” din 955 (şi ca o urmare directă a acestuia — vizând unica şansă de 
supravieţuire istorică): creştinarea forţată şi sedentarizarea (tot forţată) a triburilor nomade 
maghiare. Cum s-au făcut acestea? Prin exterminarea fizică a oponenților — în primul rând a 
conducătorilor celor şapte triburi — şi prin înlocuirea “aristocrației” autohtone cu una de import, cu 
precădere de origine germană. 

Acesta este momentul în care, prin violentarea istoriei, prin sărirea unor etape fireşti de 
evoluţie s-a asigurat — probabil — rămânerea în istorie, dar, în acelaşi timp, s-a sădit şi mărul 
discordiei sau, poate mai bine spus, dezbinarea potențială pe care o presupunea organizarea tribală 
(7 triburi!) a primit noi şi durabile valenţe. 

Că asa a fost (si, într-o anumită măsură, continuă să fie), o probează, după cum am mai 
spus-o, întreaga istorie veche sau recentă a Ungariei. Cum altfel se poate explica, de pildă, faptul că 
după 1301 — când s-a stins dinastia arpadiană — regii Ungariei au fost orice altceva (italieni, 
germani, francezi, români, polonezi etc.) numai unguri nu? Cum altfel se pot explica puzderia de 
trădări şi de lupte fratricide care au marcat istoria Ungariei, sau faptul că — cu o singură excepţie: 
Szent Istvan — toți marii regi ai acesteia au fost străini? (Este suficient să-l amintim, în acest sens, pe 
Matei Corvin sau pe Ludovic cel Mare de Anjou). 

De altfel, suprema confirmare a celor susținute până acum este însuşi textul Imnului de stat 
al Ungariei, aparținând lui Kölcsey Ferenc. Reproducem din strofa a 5-a: 

“Hányszor támadt tenfiad 
Szép hazám, kebledre, 
S lettél magzatod miatt 
Magzatod hamvvedre!” 

Ceea ce în românește ar veni: 

De câte ori te-au sfârtecat 
Chiar fiii tăi, sărmană țară, 
De câte ori te-au transformat 
În vastă urnă funerară! 

Mai trebuie să spunem că strofa respectivă este plasată, în spațiu şi ca şi semnificație (şi 
pondere), între altele două ce se ocupă de pustiirea Ungariei de către turci şi, respectiv, tătari. 

Mai este ceva de adăugat? 

Aşa stând lucrurile, vestita “solidaritate” maghiară s-a manifestat doar în vremuri de 
restrişte, şi atunci cu mare întârziere. (Cu o singură excepție, asupra căreia vom reveni). Eliberarea 
Ungariei de sub turci s-a produs abia după 150 de ani şi a fost opera austriecilor, practic fără 
participarea maghiară. Cât priveşte “robia austriacă”, ungurilor le-au trebuit aproape două sute de 
ani pentru a se răscula, într-un context general european (1848), împotriva Habsburgilor. 

Asta fiind situația, demonstrația noastră inițială n-a pornit de la o premisă falsă, ci de la una 
cat se poate de reală. Ca atare, nuantarile făcute şi restrângerea solidarității (invocate de către d-l 
Paler) la un singur şi bine circumscris domeniu au o acoperire greu de contestat. 

Cât priveşte domeniul cu pricina — solidaritatea post-trianonică — şi promptitudinea cu care 
s-a instalat şi manifestat aceasta, lucrurile stau cât se poate de simplu: la Trianon s-au impus, în 
viziune maghiară, nu nişte principii, nu nişte norme de justiţie, nu nişte criterii şi realități obiective, 

ci arbitrariul, bunul plac al marilor Puteri, dictat de interese strategice de moment sau chiar 
influențat (ca să nu spunem manipulat) de către abila şi perfida diplomaţie a viitoarelor state 
succesoare; pe de altă parte, beneficiarii Trianonului au fost exact dispretuitele popoare din Bazinul 
Carpatic, cele pentru a căror “civilizare” Ungaria îşi aroga o “menire istorică”. Aşa stând lucrurile, 
solidaritatea şi reacția maghiară — izvorâte din convingerea că s-a comis o nedreptate reparabilă (tot 
la masa negocierilor), dar şi dintr-un sentiment de ofensă şi ruşine — a fost cât se poate de promptă. 
Promptitudine la care s-au adăugat, pe parcurs, consecvență, continuitate, concertare (ca să nu 
spunem fixatie monomană). 

lar în ceea ce priveşte restul problemelor (altele decât cea creată prin verdictul de la 
Trianon), d-l Paler (şi nu numai) să fie liniştit (şi să verifice prin urmărirea presei din Ungaria) că, 
în mare, nu există nici o deosebire între cele două tari. Tot ce grevează tranziția din România poate 
fi regăsit şi în Ungaria. Dar absolut tot! Cu două deosebiri, fireşte: în 1990 punctul de plecare a fost 
altul, iar în anii care au urmat, Ungaria a beneficiat de un cu totul alt tratament din partea 
Occidentului. Şi asta de la început, nu pentru că şi-ar fi făcut, pe parcurs, “temele” mai bine! 

Ar mai fi un aspect: “solidaritatea” invidiată de către d-l Paler se manifestă, pe ici — pe colo, 
chiar şi în domeniul tabu al lui TRIA-NON! Dar despre asta în capitolul următor. 


Nici solidaritatea post-trianonică nu e lipsită de fisuri! 


Spuneam, în capitolul precedent, că mult invidiata “solidaritate” maghiară se manifestă, într- 
o anumită măsură, chiar şi în domeniul sacrosanct al lui TRIA-NON! 

Desigur, dezbinarea cu pricina nu vizează, direct, nici obiectivul final şi nici — Doamne 
fereşte! — determinarea cu care este dorit şi urmărit acesta. Ea (dezbinarea) se manifestă la nivele ce 
nu tin de fond, ci de formă, dar care reuşesc, totuşi, să afecteze — indirect — fondul problemei. 

Care ar fi aceste nivele? O dată, cel al căilor şi mijloacelor de realizare, sau, mai corect spus, 
al celor chemaţi să le stabilească şi pună în aplicare. Am mai vorbit despre asta de nenumărate ori, 
ultima oară în capitolul XIX, fiind vorba, în esenţă, de strategii şi modalități tactice. În acest caz, 
dezbinarea se manifestă între asa zişii radicali şi (tot aşa zişii) moderați, de fapt între adepții 
modelului etnic şi cei ai celui regional. (Nu mai intrăm în amănunte). 

În al doilea rând, nivelul relaţiilor maghiaro-maghiare, adică Patria mamă versus Diaspora. 

În al treilea rând, nivelul relaţiilor (tot maghiaro-maghiare) dintre diaspora îndepărtată 
(occidentală, transoceanică, din “Lumea liberă” etc.) şi cea apropiată (din ţările succesoare, din 
“părțile rupte”, din fostul “Lagăr socialist” etc.). 

În al patrulea rând, nivelul relaţiilor dintre grupuri sau persoane aparţinând diasporei 
îndepărtate, unii activi (neasimilati, militanti ai cauzei, membri ai MRM etc.), alţii pasivi (asimilați, 
defetişti, “trădători” etc.). 
suspiciunilor, al orgoliilor lezate şi aşa mai departe. (Fireşte, între nivelele enumerate există 
suficiente interferenţe, iar cele semnalate în ultimul dintre acestea pot fi regăsite, mai mult sau mai 
puţin, la toate nivelele menţionate.) 

Să le luăm pe rând. 

Cei din prima categorie (etno-radicalii şi moderat-regionaliştii) nu mai reclamă nici o 
exemplificare, tot ce-am scris până acum (nu numai în prezentul ciclu) este plin de isprăvile lor, de 
disputele, acuzele reciproce şi conflictele reprezentanţilor celor două orientări. Am putea adăuga 
doar faptul că respectiva înfruntare între modelul etnic şi cel regional este sesizabilă la toate 
nivelele amintite, inclusiv pe rețelele electronice. (A se vedea, in acest sens, disputa dintre “Békés 
Revizio” şi “Trianon yahoogroups”, reprodusă în capitolul XIX). 

Să trecem la relațiile maghiaro-maghiare (patria-mamă versus diaspora). Aici, alături de 
amintita dezbinare ținând de “modele”, mai pot fi amintite diversele dissinergii conjuncturale, 
secundare, pe de o parte, orientării politice (de esenţă sau de fațadă) a diferitelor guverne din 
Ungaria sau contextului internaţional (naturii “slobozeniilor”) primite de la anumite cercuri de 

putere) şi, pe de altă parte, reacției diasporei la aceste (re)orientări. Să ne amintim, în acest sens, de 
Antall Jozsef — “premier al 15.000.000 de unguri”, de Horn Gyula care, sub presiunea afilierii 
atlantice (a cărei condiţie eliminatorie era încheierea tratatelor de bună-vecinătate), se vede 
constrâns să-i reprezinte doar pe cei zece milioane de unguri din Ungaria, sau de Orbân Viktor, 
care, eliberat de povara aderării la NATO, redevine “premier al tuturor maghiarilor din Bazinul 
Carpatic”, precum şi de reacțiile diasporei maghiare (cu precădere a celei apropiate) la aceste 
oscilaţii conjuncturale, manifestate inclusiv prin “afilieri” la una sau alta din (presupusele) tabere. 

Desigur, tendinţe de racolare-subordonare a partidelor etnice maghiare din “statele 
succesoare” s-au manifestat şi din direcția “patriei-mame”, fiind vorba, însă, în aceste cazuri, mai 
degrabă de câştigarea unui capital electoral. În aceeaşi ordine de idei se înscriu, de altfel, toate 
supralicitările ocazionate de campaniile electorale din Ungaria sau de alte momente propice, cum a 
fost, de pildă, cel al încheierii Tratatului de bună-vecinătate cu România. (Cât priveşte amintitele 
supralicitări, celor tentaţi să reducă totul la nişte argumente electorale le-am adresa, din nou, aceeaşi 
întrebare: cum de obiectivul predilect al acestor supralicitări este, invariabil, acelaşi? Cum de 
subiectul cu, de departe, cea mai mare priză la electoratul maghiar a fost şi continuă să fie 
revizionismul?!!) 

Tot aici, la nivelul relațiilor maghiaro-maghiare, pot fi incluse diverse nemulțumiri (sau 
chiar conflicte), generatoare de dezbinare, izvorâte din neacordarea sau încetarea unor finanţări sau, 
pe de altă parte, folosirea unor fonduri centrale (din bugetul de stat al Ungariei sau din surse 
neguvernamentale) în alte scopuri (inclusiv personale) decât cele pentru care au fost destinate. Este 
notoriu (pentru cei ce urmăresc mass-media maghiară), în acest sens, cazul revistei maghiaro- 
maghiare Erdélyi Magyarsag, cel al postului de televiziune (tot maghiaro-maghiar) Duna TV, sau 
cel al organizației mondiale MVSz, nemaivorbind de scandalurile iscate în jurul unor persoane, cum 
ar fi, de pildă, d-nii Sz6cs Geza sau Tokés Laszlo. 

Cât priveşte cel de-al treilea nivel menționat (diaspora occidentală sau transoceanică versus 
cea din Bazinul Carpatic), aici — pentru că păşim, de această dată, pe un teren virgin — va trebui să 
recurgem la citate: 

From : Kovacs Barnabas <sz alma@yahoo.com> 

To : <trianon@yahoogroups.com> 

Sent : Thursday, January 10,2002 2:26 PM 

Subject: Re (TRIA-NON) Hat onnan könnyü pofázni Dr. Kolozsy (De-acolo e uşor sa dai 
din gura, Dr. Kolozsy — n.n.) 

“In primul rand, un an nou fericit tuturor! 

În al doilea rând, câteva cuvinte adresate d-lui Dr. Kolozsy Sandor. 

Nu pot să pricep cum poți d-ta, în calitatea d-tale de preşedinte al UMA, să declari că 
ungurii ardeleni îşi merită soarta?! Uniunea voastră mondială cu ce se ocupă? Îi denigrează pe cei a 
căror interese (afirmativ) le apără, sau şi face ceva concret în interesul acestora? Dacă noi ne 
merităm soarta, atunci d-ta poți să-ți dai liniştit demisia din demnitatea pe care o detii, pentru că în 
Ardeal — nu-i aşa? — nu mai există nici un ungur, deci v-aţi pierdut “obiectul muncii”. 

De ce nu te-apuci mai bine de golf? — zău aşa! 

Eu nu m-am născut în '38 şi n-am nici statui expuse în Japonia sau la Palatul Buckingam, 
dar atâta pot să-ţi spun că de-acolo, de-afară, e uşor să faci pe nebunul. 

În Târgu Mureş, unde trăiesc, există o formaţie vocal-instrumentală (Staţia de la Tiglarie) 
care are următoarea părere despre indivizi ca dumneata: 

<<Transfug ticălos, ţi-e lesne a latra, 
Vino acasă — aici arata-ti colții! 
Ardealul e viu, şi noi îl vom păstra, 
Cu sau fără tine — cum ne vor fi sortii.>> 

Nu ştiu cum (şi de ce) ai ajuns d-ta în Australia, ştiu, în schimb, că, mai ales ca fost 
ardelean, nu ai dreptul să te exprimi astfel despre ungurii din Ardeal. 

Şi o ultimă întrebare: ai auzit d-ta de Sabin Gherman? Şi dacă da, ce părere ai despre ideile, 
proiectele şi activitatea acestuia? 

La revedere. (Sper să ne întâlnim, cândva, în Ardeal).” 

Iată, aşadar, bulgărele care a declanşat avalanşa. De ce spunem asta? Pentru că, după ce d-l 
Kolozsy, ofensat mortal, şi-a epuizat replicile, s-a întâmplat ceva asemănător cu povestea din 
tramvai (în care — după ce protagonistii disputei au coborât de mult — restul pasagerilor, împărțiți în 
două tabere, au continuat să se certe, pe acelaşi subiect, încă mult şi bine), “navigatorii” de pe 
rețelele electronice, unii de partea lui Kolozsy — alţii de cea a lui Kovacs, au preluat şi continuat 
disputa, ba au şi dezvoltat-o si diversificat-o în fel şi chip, ceea ce a dus la nişte rezultate deosebit 
de interesante sau chiar la destelenirea unor noi şi nebănuite (nici măcar de cel ce scrie aceste 
rânduri) domenii. 

De fapt, ca să fim sinceri, “antiteza” d-lui Paler n-a fost decât ultima picătură care a umplut 
paharul (sau cutia Pandorei), “acumulările cantitative” (până la limita “saltului calitativ”) fiind 
reprezentate exact de către disputa Kolozsy-Kovâcs şi, mai ales, de ecourile (“creatoare”) ale 
acesteia. 

De ce “cutia Pandorei”? Pentru că, fireşte, într-o întreprindere menită a demonstra “unitatea 
de monolit” a mişcării revizioniste maghiare, divulgarea unor “aspecte deviationiste” — chiar daca 
relativ minore — nu poate reprezenta un gest util demonstraţiei respective. În acest sens, divulgarea 
cu pricina sau, mai mult, disecarea “aspectelor deviationiste” pe parcursul mai multor capitole poate 
să pară o inițiativă contraproductivă (ca să nu spunem sinucigaşă). 

Desigur, am putea invoca, aici, deontologia profesională, probitatea şi aşa mai departe. 
Recunoaştem, cu toată ruşinea, că cele de mai sus n-au constituit motivul determinant al gestului 
nostru. Chestiunea cu “adevărul, numai adevărul şi întregul adevăr” este un deziderat care poate fi 
respectat, integral, doar în fata lui Dumnezeu, cu rezerva că “întregul adevăr” este doar la îndemâna 
Lui. Cât priveşte îndeletnicirea scrisului, mai ales în domeniul istoriei contemporane, cine se poate 
lăuda cu respectarea dezideratului enunțat? “Adevărul şi numai adevărul” — da! Dar “întregul 
adevăr” (cunoscut)? Să fim serioşi! (Şi să ridice piatra cel care...) 

Dacă am decis să deschidem “cutia Pandorei” este pentru că, pe undeva, ni s-a părut 
reconfortant să constatăm (şi să arătăm) că nici MRM-ul “nu-i de şer” (“să nu marga brişca-n el”!), 
că orice dezbinare în sânul “mişcării”, cât de minoră, poate contribui, în baza lui “Divide et 
impera”, la stăpânirea acesteia. 

Atât şi nimic altceva. 


Alte ipostaze ale dezbinării maghiaro-maghiare 


Înainte de-a trece la următorul “nivel”, va trebui să ne oprim putin la disputa Kovacs 
Barnabas — Kolozsy Sandor, nu neapărat pentru a reproduce schimbul de replici ce a urmat, între 
protagonişti — dar şi între “fanii” acestora, ci, mai degrabă, pentru a proceda la un “diagnostic 
diferențial” (de esenţă) în ceea ce priveşte raportare celor doi la “modelul regional”. (De altfel, 
accentele cu iz paranoic pe care le putem întâlni în întreg discursul — reprodus sau nu — al d-lui 
Kolozsy se datorează, în bună măsură, acuzelor ofensatoare ale “navigatorului” din Târgu Mureş. 
Pe de altă parte, majoritatea schimburilor de replici dintre reprezentanţii ultimelor două nivele 
menţionate — de care ne vom ocupa pe parcurs — îşi au obârşia, mai mult sau mai putin, tot în 
disputa “princeps” Kovâcs — Kolozsy). 

De ce diagnostic diferențial? Pentru că ambii protagonişti, atât cel australian, cât şi cel 
ardelean, se declară adepţi ai modelului regional. Numai că regionalismul d-lui Kolozsy este unul 
de forță majoră: “ori un Ardeal independent, ori nimic!” (a se vedea, în acest sens, cele reproduse in 
capitolul XIX), pe cand cel al d-lui Kovacs pare a fi unul de substanță. Regionalismul preşedintelui 
UMA este o “soluție de mizerie” însuşită din lipsă de alternativă, pe când cel al adeptului lui Sabin 
Gherman pare a izvori, realmente, din disponibilitatea de a se considera şi declara ardelean. (Vezi 
Sabin Gherman: “Ar trebui să ne numim nu români, unguri sau germani, ci ardeleni!) Ba, am putea 
spune că regionalismul “de disperare” al d-lui Kolozsy este grefat pe o structură eminamente etnică 

şi etnicistă, domnia-sa fiind, în realitate (şi până la ultima fibră) adeptul modelului etnic, al 
“revenirii la 1914”, al refacerii “Ungariei Sanştefaniene”. 

Oricum, faptul că un ungur din Ardeal, într-o dispută de acest gen (şi purtată pe tonul 
respectiv), face o trimitere (de referință) exact la “ideile, proiectele şi activitatea” lui Sabin 
Gherman, ar trebui să le dea de gândit adepților acestuia, celor ce încă mai înclină să creadă că 
inițiativa “sătulului de România” este una personală şi românească. 

Acestea fiind spuse, să trecem la următoarele nivele, cele pe care se înfruntă “activit” şi 
“pasivii” din diaspora maghiară occidentală, sau doar diverse susceptibilitati şi orgolii maghiare de 
oriunde. 

De fapt, aşa cum am mai spus-o, delimitarea pe respectivele nivele a fost oarecum arbitrară 
şi am recurs la ea mai mult din motive (să le spunem) didactice, interferența acestora fiind mai mult 
decât evidentă. Drept care, în cele ce urmează, vom reproduce diverse texte, interesante sau chiar 
emblematice, fără a mai încerca, neapărat, să le încadrăm în vreo categorie sau alta, toate având 
acelaşi numitor comun sau, poate mai bine spus, aceeaşi (nedorită) finalitate: dezbinarea. 

From : kakadu 2 us <ruaroff@hotmail.com> 

To : <trianon@yahoogroups.com> 

Sent : 11 January 2002 21:08 

Subject: (TRIA-NON) Re: Hat onnan könnyü pofázni Dr. Kolozsy 

“Pentru că mă simt şi eu vizat de sumara şi greşita ta interpretare, iti voi răspunde, frate 
maghiar. Cei la care te referi trăiesc, într-adevăr, aici. Dar nu participă la nici o activitate națională. 
Ca, de pildă, acea prinţesă care, alături de o puzderie de alte nume şi titluri, îl trece şi pe cel de 
Rákoczi, dar, în rest, nu face nimic în interesul ungurilor. Eventual, din milă, pe vreo câțiva dintre 
ei îi angajează ca slugi. 

Cunosc un fost ofițer de-al lui Horthy, care trăieşte aici, în Tucson. În veci nu scoate o vorbă 
ungurească pe gură, unde poate îi evită pe unguri şi nu participă la absolut nici o acțiune de-a 
noastră. 

Te asigur — sper să mă crezi — că dacă rămâneam acasă n-aş fi avut ocazia să mă ocup de 
istoria străveche a ungurilor, pentru că, pur şi simplu, n-aşi fi putut s-o fac. Şi mulţi dintre voi nu 
reuşesc s-o facă nici astăzi, pentru că Academia de Ştiinţe din Ungaria este plină de duşmani de-ai 
noştri, evrei şi slavi. Din acest motiv, am convingerea că Dumnezeul ungurilor (“Magyarok Istene”) 
mi-a călăuzit paşii încoace, fără acest oraş fiind, şi astăzi, la fel de neştiutor. 

Am fost, de mai multe ori, acasă. De fiecare dată m-am străduit să mă port cât mai firesc, cât 
mai modest — neavând, de altfel, nici prea multe motive s-o fac pe ungurul american excentric — 
pentru ca oamenii să simtă că sunt de-al lor. De-al vostru. Spun totdeauna, cu mândrie, că sunt 
ungur. Pentru că poporul maghiar este cel mai minunat popor al Lumii, pe care diverşi barbari, slavi 
şi evrei, dar în egală măsură şi cei din SUA, îi urăsc de moarte. Nu oricine s-a <<învrednicit>> de 
aşa ceva din partea barbarilor! Pe cine interesează, de pildă, danezii, norvegienii şi aşa mai departe? 

Eu îi desconsider, în aceeaşi măsură ca şi voi, pe ungurii americanizati şi mi-e la fel de sila 
de ei. Şi nici nu intretin vreo legătură cu aceştia. La ce bun? Ei au renunţat, în schimbul gunoiului 
cultural “Mickey Mouse”, la identitatea lor maghiară, infinit mai valoroasă, fiind definitiv pierduţi 
pentru noi. 

Tocmai de aceea, dacă cineva vrea să facă ceva — şi chiar face — pentru națiunea maghiară, 
nu trebuie să-l lovim, numai pentru că, aparent, duce o viata mai uşoară decât cei de-acasă.” 

Szarka fia Laszlo. A bégatyas. 

Iată, aşadar, o confirmare a intricarii (“nivelelor”) de care am vorbit. 

lată, aşadar, un “ecou-replică” ce însumează mai multe “nivele”, de la relația diasporă 
apropiată — diasporă îndepărtată şi până la cea dintre “activii” (neasimilati) şi “pasivii” (asimilați) ai 
diasporei transoceanice. 

Pe de altă parte, cei ce ne acuză de xenofobie şi antisemitism, ar face bine să deschidă ochii 
asupra acestui text, care, asigurăm pe toată lumea, nu este decât un palid început. (Vom reveni) 

Cât priveşte disputa iniţială (cea care a declanşat “avalanşa”), dacă vor fi fiind unii care 
regretă că n-am reprodus-o în detaliu, ne grăbim să-i liniştim că suntem în măsură să le oferim ceva 

mult mai spectaculos, pentru că, fireşte, Kovacs Barnabas nu este o voce cu totul singulară. Iată un 
alt mesaj, care a fost în stare să-l scoată din fire — mult mai “productiv” — pe d-l Kolozsy, deşi nici 
măcar nu era el “adrisantul”: 

From : “bekeporaitokra” <bekeporaitakra@freemail.hu> 

To : <raszi@nemnemsoha.hu> 

Sent : Friday, march 29,2002 10:20 PM 

“Din păcate, lumea este plină de progenituri de-a lui Sisif. Este incredibil că după atâţia ani 
vă mai zburdă fantezia şi mai credeți în poveşti. 

Ce sunteți, ultranationalisti, rasişti? 

Vă trimite salutări un ungur din România. (Nu cu românii e necazul, ci cu oamenii, în 
general).” 

Nu trece nici o zi — şi iată REPLICA preşedintelui UMA: 

From : “Kolozsy Design” <kolozsy@optushome.com.au> 

To : <trianon@yahoogroups.com>;<bekeporaitokra@freemail.hu> 

Sent : Saturday, March 30,2002 11>39AM 

Subject: (TRIA-NON) Sajnalattal veszem tudomasul! (Aflu cu consternare) 

“Nenorocitule, care te ascunzi sub adresa de <<Pace rămășițelor voastre pământeşti>>! 

Ticălos anonim şi las, care iti faci de ocară neamul!!! 

Constat cu stupoare că mai există printre ungurii din România-Ardeal asemenea specimene 
ienicerizate, asemenea ruşini ale naţiunii maghiare (dacă într-adevăr este vorba de un ungur?”) care 
— după ce că românii ne-au furat, în 1918-1920, Ardealul, pământ străvechi al strămoşilor 
sumerieni, sciți, huni, avari, maghiari; au exterminat, în 1919, zece mii de secui care se întorceau, 
dezarmati, din armata maghiară; au exterminat, sub Antonescu, 750.000 de unguri ardeleni (şi tot 
atâția evrei) în lagăre de exterminare şi prin diferite pogromuri; au exterminat, la Canalul Dunăre- 
Marea Neagră, o jumătate de milion de oameni, 75 la sută dintre aceştia fiind ungurii ardeleni; au 
colonizat întreg Ardealul cu români regateni, expropriind populaţia maghiară şi alungând-o de pe 
pământul ei natal, iar pe cei ce s-au opus lichidându-i; iar astăzi, nemulțumiți cu cât au furat din 
patria noastră milenară, râvnesc la o Românie Mare de la Nistru pân-la Tisa — ne acuză, tot pe noi, 
de ultranationalism şi rasism?! 

Păi atunci ce sunt păduchioşii ăia de români (“tetves românok”)?” 

Eu, în calitatea mea de ungur ardelean, dar descendent al unei străvechi familii de 
descălecători, pot să-ţi spun — renegat nenorocit şi ienicer al valahilor ce eşti — că a califica 
eforturile noastre, depuse pentru Adevărul şi Dreptatea maghiară, drept fantezii ultranationaliste sau 
rasiste înseamnă — nimic altceva — decât a trăda neamul şi tara. Ca atare, eşti un trădător de neam şi 
de ţară!!!” 

Desigur, reproducerea noastră este ceva mai rezumativă, mai ales în ceea ce priveşte 
invectivele şi etichetările, unele dintre acestea fiind, din punctul nostru de vedere, intraductibile. 
(De pildă: “românsegnyalo”) 

Cât priveşte “temeinicia” acuzelor ce ni se aduc, despre aceasta am mai discutat, într-un alt 
context, în capitolul XIII, când am desființat nişte aberaţii asemănătoare ale aceluiaşi Kolozsy 
Sandor. (Întrebarea este dacă acesta minte cu nerusinare, sau chiar crede ceea ce scrie? — cea de a 
doua eventualitate fiind una mult mai gravă şi mai periculoasă). 


“ Autohtonii secui” versus semintia arpadiană 


Spuneam, în capitolul XXI, că avalanşa de replici “creatoare”, pe care a declanşat-o disputa 
Kolozsy-Kovacs în rândul “fanilor” acestora de la TRIA-NON, a “destelenit” nişte domenii inedite 
(chiar şi pentru cel ce scrie aceste rânduri). 

Despre ce este vorba? Despre nişte nebănuite aspecte ale “autohtonităţii” elementului 
maghiar, despre nişte surprinzătoare dispute privind întâietatea în ceea ce priveşte “descălecatul” în 

Bazinul Carpatic. Să nu anticipăm, însă, şi să dăm cuvântul protagonistilor. Samanta discordiei a 
fost aruncată — şi de această dată — de către acelaşi Kolozsy Sândor, în post-scriptumul unui mesaj: 

“Trist este faptul că majoritatea celor ce au fost nevoiți să ia calea pribegiei sunt tocmai 
descendenţii semintiei arpadiene, până când o seamă de venetici uzurpă moştenirea lui Arpad. Noi, 
descendenții lui Arpad, am pățit exact ca în povestea cu arabul şi cămila, care, traversând deşertul, 
au fost surprinşi de o furtună. Arabul s-a adăpostit în cort, iar cămila, rămasă afară, l-a rugat, după o 
vreme, s-o lase să-şi vâre măcar capul în cort. După un timp, nu s-a mai mulțumit cu atâta, 
obținând, treptat, loc pentru alte şi alte parti din corp, până când a ocupat întreg cortul şi, 
finalmente, l-a scos pe arab afară. La fel s-a întâmplat, după părerea mea, şi cu familiile maghiare 
străvechi, descendente ale descălecătorilor lui Arpâd. 

Astăzi, când până şi pieilor roşii din America sau aborigenilor din Australia li se recunosc 
primatul şi drepturile aferente, este absurd şi revoltător ca tocmai descendenților semintiei 
arpadiene să li se refuze această recunoaştere!!!” 

Este o chestiune inedită? Ba bine că nu! Să nu ne grăbim, însă, cu comentariile, pentru că 
partea cea mai interesantă abia urmează: 

From : Gyöngyi <trimdr@freemail.hu> 


To : <trianon@yahoogroups.com> 
Sent : Tuesday, February 19,2002 6:54 AM 
“Draga Lajos! 


Aşa vrem noi să refacem o Ungarie Mare unitară? Aşa vrem noi să strângem şi sa 
vectorizăm energiile maghiare, ignorând adevărata populație străveche şi declarând drept unică 
clasă conducătoare semintia arpadiană? 

Sunt de acord cu Juhasz Laszlo că filiatiunea arpadiană este, practic, imposibil de dovedit, în 
schimb secuii ştiu foarte bine că ei au trăit pe aceste meleaguri cu mult înaintea descălecatului din 
896. 

Lumea se întreabă: unde au dispărut hunii şi avarii? Ei bine, n-au dispărut, ei sunt strămoşii 
noştri — ai secuilor — iar denumirea de Hungaria provine de la Attila! 

Mi-amintesc de un bărbat secui care, cu ocazia recensământului din România, îi declara unui 
recenzor derutat: <<Nu sunt ungur, sunt secui>>! 

Te salută Gyöngyi.” 
Iată şi răspunsul lui Lajos (lajos.nagy@fundp.ac.be): 


“Dragă Gyöngyi! 
Nu numai în Ardeal, dar pe întreg teritoriul imperiului avar — acolo unde s-a aşezat poporul 
lui Arpad — autohtonii secui au fost <<asimilati>> (ungurii fiind călare, ei au fost 


<<descălecătorii>>!). 

Mai târziu, Geza, Istvan şi alti regi din Casa Arpad, folosindu-se de colonişti occidentali, i- 
au împins (ca să nu spunem alungat) şi mai la periferie pe băştinaşii secui, “expropriindu-le”, 
practic, tara. 

Secuii au fost şterşi din conştiinţa publică, proces ce continuă şi astăzi. Este suficient să 
amintesc, în acest sens, de marele forfoi cu care se sărbătoreşte aşa zisul descălecat, (din 896 — 
n.n.), ignorandu-se cu desăvârşire tot ceea ce a fost până atunci, toate precedentele descălecate! 

E greu de aflat din istoria noastră oficială cine au fost avarii. Istoria “noastră” îi consideră 
nişte străini. Această istorie va trebui rescrisă, cu deplin respect pentru locul ce li se cuvine secuilor 
în contextul respectiv. Poporul maghiar, în accepțiunea europeană a cuvântului, este rezultanta 
amestecului dintre cele două semintii — autohtonii secui şi nou-venitii lui Arpad. Dar secuii secui, 
cei ce şi-au păstrat identitatea națională până astăzi, au tot dreptul să se considere urmaşii hunilor şi 
ai avarilor, iar ungurii trebuie să recunoască — în speţă cei ce se revendică de la descălecatul lui 
Arpad — că secuii, la vremea respectivă, i-au primit in casa lor. (Asa cum au făcut, mai târziu, 
ungurii cu cumanii sau cu alte popoare înrudite cu ei; cu singura deosebire că acestea recunosc 
preexistenta ungurilor în zonă!) 

Salutări, Lajos.” 

Interesant, nu? 

Să nu se creadă, cumva, că am epuizat subiectul — da'de unde! — abia am ajuns în miezul 
acestuia. D-l Kolozsy — care urmăreşte cu atenție “lista” TRIA-NON — s-a “autosesizat” şi i-a trimis 
o misivă numitei Gyöngyi, supralicitand, în stilu-i caracteristic. Gyöngyi — la rândul ei — l-a abordat, 
abrupt şi fără menajamente, pe d-l Kolozsy. Acesta a ripostat. Au intrat pe fir şi alţii, pro şi contra, 
bineînţeles. Aşa că, procesul este în plină desfăşurare. 

Desigur, nu ne-am propus o cantonare în subiectul cu pricina, oricât ar fi acesta de interesant 
şi inedit. Dar nici nu putem renunţa la el înainte de a mai reproduce câteva mesaje (poate) şi mai 
tranşante. 

De această dată redăm o dispută de “simplu femei”: 


“Dragă Gyöngyi! 

Te asigur de toată stima mea, dar controlează-te, pentru că — aşa cum ne învaţă un vechi 
dicton — totdeauna cel ce n-are dreptate este acela care se ofensează. 

Kolozsy n-a susținut că n-ar fi un bun maghiar acela al cărui strămoşi n-au ajuns în Bazinul 
Carpatic cu ocazia descălecatului arpadian. A spus doar că întâietatea trebuie să aparţină acelora 
care pot să-şi dovedească descendența ce le conferă dreptul la respectiva întâietate. Ne place sau nu, 
ăsta este adevărul.” 

A.E, Judit (judit.e aldobolyi@sympatico.ca) 

Iată şi răspunsul: 


“Dragă Judit! 

Nu m-am ofensat, am căzut doar pe gânduri. La urma urmei, fiecare trasează linia de 
delimitare între maghiarime şi intruşi, acolo unde îşi poate identifica propriii strămoşi. Secuii au 
fost prezenţi în Ardeal înaintea ungurilor lui Arpad, ca atare — iti place sau nu — lor li se cuvine 
dreptul la întâietate. Poate că, în ochii secuilor, poporul lui Arpad este la fel de intrus ca şi poporul 
român. Vom afla, graţie Legii Statutului, câți secui se consideră unguri!” 

Gyöngyi (trimdr@freemail.hu) 

Asa grăit-a... Gyöngyi!!! 

Si nu numai ea, ci şi Lajos!!! 

De cealaltă parte fiind Sandor şi Judit! 

Asta să fie proporția? Pe Internet s-ar părea că da, pentru că dacă-i numărăm şi pe ceilalți 
participanţi la discuție (de ordinul zecilor, până în momentul de față) raportul de unu la unu, în 
mare, se menţine. 

Să dea Dumnezeu ca proporția respectivă să poată fi regăsită şi “în teren”. Nu la publicarea 
datelor oficiale (şi definitive) ale recentului recensământ (unde problema s-a pus, totuşi, altfel), 
bineînţeles, ci, aşa cum zicea şi numita Gyöngyi, la recolta de “legitimatii”. 

lată, aşadar, că — vorba poetului — “profundele amoruri au şi profunde mizerii”! Vorba 
poetului (a dramaturgului sau libretistului) — sau vorba vine, pentru că, desigur, ştim din istorie că o 
prea mare dragoste n-a existat niciodată între cele două semintii, care s-au mai şi luptat, din când în 
când, între ele. Ba au fost şi cazuri când secuii s-au aliat până şi cu românii împotriva ungurilor! 

Cum stă atunci chestiunea cu cei un milion şi jumătate de unguri din România? Simplu: 
secuii au fost convinşi (şi au acceptat) să se declare unguri abia după Trianon, din motive lesne de 
înțeles. Dar iată că treaba şchioapătă şi îşi dezvăluie, după aproape un secol, natura pur 
conjuncturală. 

Noi ce să spunem? Ce altceva am putea spune decât: Dumnezeu să le tie năravul! Sau, 
schimbând registrul, să-i îndemnăm (cu un citat din “Facerea Lumii” de Van Loon): “Încăieraţi-vă 
şi mâncaţi-vă”! 


P.S. lată, aşadar, primele “pagube colaterale” ale “Tezei argentiniene”! Pe care cei ce au 
rescris istoria Bazinului Carpatic (strict în interesul lor!) nu le-au prevăzut. lată că această rescriere 
se dovedeşte a fi o sabie cu două tăişuri! 

M.R.M. şi antisemitismul (1) 


Am afirmat, în repetate rânduri, că “meremiştii”, cei de la “Békés Revizio” (Revizuire 
paşnică), “Nem, nem, soha!” (Nu, nu, niciodată), “TRIA-NON” şi aşa mai departe, alături de 
“afecțiunea” pe care o nutresc fata de majoritarii din “statele succesoare”, mai au încă o “mare 
dragoste”: evreii. 

În capitolul XXII am oferit o mostră de antisemitism maghiar, cu promisiunea că vom 
reveni asupra subiectului pentru a-l prezenta în adevărata sa înfăţişare şi amploare. 

A sosit momentul să ne onorăm promisiunea. În acest sens, ne vom folosi — ca şi până acum 
— de aceeaşi sursă: Internetul şi derivatele sale. 

From : “Kallo Robert” kopja@e... 

To : “MIEP IT” miepllit@y... 

Sent : Sunday,January 13,2002 4:40 PM 

Subject: Re (miep 11 it) Nehogy igazam találjon lenni (Nu cumva să am dreptate — n.n.) 

“Legea Statutului le convine de minune evreilor — au şi păstrat o linişte totală vis-a-vis de 
aceasta, ca nu cumva guvernul să devină mai atent — pentru că, datorită ei, au toate şansele să ne 
încalece din nou, şi de această dată s-o facă definitiv. lată raționamentul: 

- evreii, nefiind deloc proşti, ştiu foarte bine că Viktor Orban s-a bătut pentru Legea 
Statutului pentru ca, în perspectivă, să acorde posesorilor de legitimatie de maghiar şi cetățenia 
ungară; 

- numai că nimeni nu s-a gândit că aceasta presupune, oriunde în lume, şi 
RECIPROCITATE!!; 

- ca atare, dacă ungurii din afara graniţelor vor dobândi, cândva, respectiva cetăţenie, 
aceasta nu va putea fi refuzată — în baza amintitei reciprocitati — nici minorităților etnice din 
Ungaria; 

- în consecință, dacă evreii din Ungaria vor cere cetățenia izraeliană, statul maghiar, în 
baza aceleiaşi reciprocitati, nu se va putea opune! 

lată pericolul pe care Orban nu l-a prevăzut!!! (Nemaivorbind de faptul că de aceeaşi 
reciprocitate vor beneficia şi sârbii, românii sau slovacii!) 

Toate acestea se vor constitui într-o veritabilă agresiune la adresa suveranității şi integrității 
statului maghiar!!! (...) 

Perspectiva cea mai amenințătoare este, însă, acordarea cetățeniei israeliene tuturor celor 
150.000 de evrei din Ungaria! Această perspectivă odată materializată, Ungaria are toate şansele ca, 
în câteva decenii, să devină un <<stat evreiesc>>! 

lată, deci, pericolul major pe care îl ascunde Legea Statutului (pericol semnalat şi de către 
Fodor Gabor) şi prăpastia spre care ne impinge politica lui Orban!” 

Cu stima: Robert (//mondak.ini.hu) 

Nu comentăm (încă) cele de mai sus, pentru că urmează un interesant schimb de replici, 
precum şi alte contribuţii “tematice” importante. Nu putem, însă, să nu remarcăm că, în viziunea d- 
lui Kallo Robert, Legea Statutului şi ultima sa consecință — acordarea cetățeniei maghiare ungurilor 
din România — reprezintă o, cităm, “veritabilă agresiune la adresa suveranității şi integrității 
acesteia!!! (Tot pe bază de reciprocitate, fireşte!) 

Iată amintitele replici: 

Hello Robi! 

“După câte ştiu, Legea Statutului se referă doar la cetăţenii statelor vecine (cu excepția 
Austriei). Ca atare, ea nu-i vizează nici măcar pe ungurii din Occident. În consecință, de 
“reciprocitate” nu ar putea beneficia decât românii, sârbii sau slovacii. Or, în Ungaria, astăzi, 
proporția de unguri este de 96,6 la sută, omogenitate moştenită de la Trianon. Ca atare, fata de 
milioanele de unguri care ar beneficia de avantajele legii respective, minoritățile naționale din 
Ungaria (care ar putea cere — la rândul lor — cetăţenia străină) reprezintă o cantitate mai mult decât 
neglijabilă.” 


Szegedi Andras (andras.szegedi@d...) 

Deci, d-l Szegedi — după cum se vede — vrea să-l liniştească pe “Robi” atât în privința 
“pericolului evreiesc”, cât şi privitor la disproportia care ar reduce la nesemnificativ “reciproca” in 
ceea ce priveşte “agresiunea la suveranitate şi integritate”. 

Atât, şi nimic altceva! 

Să vedem, însă, ce spune, în replică, dispecerul “paginii” TRIA-NON: 

“Constat că aici este vorba doar de o încercare de a compromite politica guvernului Orbân. 
Nici eu nu mă prea omor după această politică, dar Kallo — dacă se consideră atât de deştept — ar 
trebui să ştie că Israelul, încă de la înființare, îi considera pe toţi evreii din lume, oriunde s-ar afla 
aceştia, drept propriii cetăţeni, cetăţenie care se acordă — imediat — la o simplă solicitare, fără 
consimțământul sau măcar instiintarea statului pe al cărui teritoriu trăieşte (şi al cărui cetăţean este) 
respectivul (evreu) solicitant! 

Dacă ar exista vreo posibilitate de investigare în acest sens, lumea ar rămâne stupefiată de 
câți cetățeni israelieni trăiesc, din 1990 încoace, în Ungaria!” 

Szarka fia Laszlo. A bégatyas. (szarka@flash.net) 

lată, aşadar, că dispecerul “paginii” atrage atenţia neştiutorilor că — indiferent de Legea 
Statutului şi ale sale implicaţii — “pericolul evreiesc” există şi nu poate fi ignorat! 

Desigur, spaţiul nu ne permite să reproducem replicile în totalitate şi nici să respectăm vreo 
ordine cronologică. Pentru a avea, însă, o imagine cât de cât mai cuprinzătoare asupra problemei, 
vom reproduce o intervenție care îşi propune să facă o sinteză şi să tragă nişte concluzii: 

From : Juhász Laszlo <timerider@freeweb.hu> 

To : <trianon@yahoogroups.com> 

Sent : March 30,2002 21:51 

“Stimate Teodani, a sosit momentul sa primesti ceea ce ti se cuvine! Te citez: <<Cred ca 
este limpede, pentru toata lumea, ce fel de oameni lupta pentru Ungaria Mare!>> Asta ai spus-o ca 
reacţie la scrisoarea in care se propunea — ca o măsură de frânare a implantărilor (din ce în ce mai 
frecvente şi mai amenințătoare) de evrei in Ungaria — chemarea palestinienilor. Este limpede, 
fireşte, că în intenţia ta a fost să stigmatizezi — ca un demers rasist-antisemit — Mişcarea 
Revizionistă Maghiară. 

Să vedem atunci faptele: 

Nu noi am inițiat mişcarea antievreiască, ci am fost atacați sistematic de către evrei, care, 
acuzându-ne pe noi de ultranationalism, nu-şi vad bârna din propriul ochi. Dacă există undeva 
ultranationalism — acesta poate fi identificat exact in grozăviile pe care evreii le-au făcut şi le fac cu 
palestinienii. Dar aceşti provocatori au avut şi neobrăzarea ca — deşi manati din totdeauna de un 
rasism arogant — să ne acuze pe noi de fascism atunci când, pozând în buni maghiari, au devenit 
avocaţii statelor succesoare. 

Văzând cele ce se petrec in Palestina, orice om lucid este cuprins de o firească rezervă fata 
de evrei. Şi acolo — totul a început cu nişte implantări, urmate, mai apoi, de distrugerea aşezărilor 
palestiniene şi de alungarea sau exterminarea localnicilor, proces ce continuă şi astăzi. Am putea 
spune că asistăm la reeditarea celor petrecute cu trei mii de ani în urmă, când “pământul 
fagaduintei” a fost NU luat în posesie, ci cucerit prin foc şi sabie, prin exterminarea filistenilor şi 
canaanitilor, prin distrugerea străvechiului Ierihon. Ca atare, nu mă miră deloc că palestinienii se 
opun prin toate mijloacele. 

Nu trebuie să mergem, însă, până în Palestina, este suficient să aruncăm o privire în jurul 
nostru — în Parlament, in Academia Maghiară, în lumea teatrelor, a ziariştilor, avocaţilor, 
bancherilor etc. — pentru a vedea o situaţie asemănătoare (sau măcar premisele acesteia). Noi nu 
facem discriminări rasiale — ei, în schimb, da! — şi încă motivându-şi preponderența şi hegemonia 
prin superioritate rasială: ei sunt “poporul ales” — noi nişte ființe inferioare şi roase de invidie! 
Extremistii sionişti vor să domine nu numai Palestina, ci întreaga lume, iar cei ce îndrăznesc să 
deschidă gura sunt puşi la zid. 

Desigur, rasismului evreilor nu putem să-i răspundem cu aceeaşi monedă, în schimb avem 
tot dreptul să le pretindem un minim respect fata de valorile noastre creştine şi faţă de simbolurile 
noastre naționale. Avem tot dreptul să le pretindem, la fel ca şi altora, să renunţe la discriminarea 

rasială, să lase şi pe alții să trăiască, să nu încerce să le impună şi altora modul lor de viaţă, să ne 
respecte însemnele naţionale, să renunţe la culpabilizări globale, la a ne declara națiune vinovată. 
Faţă de cei ce nu vor fi dispuşi să respecte acest minimum de cerinţe, va trebui să luăm măsuri — nu 
pe bază de rasă, ci de atitudine — mergând până la expulzarea din ţară. 

Să ne întoarcem la afluxul evreiesc spre Ungaria, la problema implantărilor. Fireşte, 
națiunea maghiară nu este obligată să-i primească în casă pe duşmanii săi. În prezenţa unei etnii cu 
care am avut suficiente experienţe negative, acordarea vizei de stabilire va trebui făcută cu maximă 
circumspectie şi strictă individualizare. Dacă un Itzhak Shamir, de pildă, ne-ar cere-o, i-am putea 
acorda azil politic. Acei evrei, însă, care au venit (sau vor veni) în Ungaria cu intenţii politice 
antimaghiare, vor trebui, pur şi simplu, expulzați. 

Pentru asta, fireşte, nu trebuie să apelăm la palestinieni, pentru că aici, acasă, noi suntem 
palestinienii!” 

Textul reprodus ne scuteşte, credem, de orice comentariu (Deocamdată, cel putin, subiectul 
fiind departe de a fi epuizat). 


M.R.M. şi antisemitismul (II) 


Cele reproduse în capitolul precedent relevă un antisemitism funciar, acelaşi care a 
determinat, în mai 1944, sub Horthy (şi NU în octombrie — sub Szalasy!), poate cea mai operativă şi 
mai eficientă aplicare a “soluției finale” din întreaga Europă!!! 

Cât de funciar, vom vedea şi din maniera în care sunt interpretate, în lumea “meremiştilor”, 
holocaustul şi implicaţiile, mai vechi ori mai noi, ale acestuia. 

Iată un text revelator şi perfect edificator: 

From: Takacs Laszlo Krisztiân <taki@drotposta.hu> 

To: Magyar historia@yahoogroups.com; miep1 lit@yahoogroups.com; 
trianon@yahoogroups.com 

Sent: 08 January 2002 16:09 

Subject: (TRIA-NON) Wallenberg 

“Toţi evreii salvați de către Raul Wallenberg au fost bogaţi. Este uşor de verificat, şi astăzi, 
că toți posesorii respectivelor documente salvatoare, aflați în Ungaria sau Israel, sunt şi au fost 
oameni înstăriți. Wallenberg nu i-a salvat din altruism, ci, folosindu-şi imunitatea, a făcut-o din cele 
mai murdare interese materiale. 

Familiile în stare să-şi plătească supraviețuirea au scăpat, pe când ceilalți, urmând cu ochii 
închişi instrucțiunile, s-au îmbarcat, precum o turmă de oi, în vagoanele morţii. 

De aici derivă şi sinistrul paradox al prezentului: holocaustul, devenit o veritabilă industrie 
astăzi, este exploatat tocmai de către cei ce au reuşit, datorită banilor lor, să-l evite la vremea 
respectivă, şi nicidecum de supraviețuitorii lagărelor de exterminare — desconsiderati sau chiar urâţi 
de către respectivii profitori. (...) 

Consiliile evreieşti erau constituite din oameni de vază şi înstăriți. Aceştia au ştiut totul 
dinainte, pentru că Eichmann şi-a început operațiunea exact contactând aceste consilii şi făcându-le 
următoarea propunere: colaborare contra viata! Propunere ce a fost acceptată!!! 

În acest mod, atât membrii respectivelor consilii, cât şi ceilalți evrei bogaţi (în toate 
comunitățile evreieşti existând cercuri ale acestora, organizate în condiții de strictă confidentialitate) 
au putut să-şi răscumpere supraviețuirea şi să scape — prin intermediul ambasadelor — de “soluția 
finală”. 

Această supravieţuire a fost plătită nu numai cu bani, ci şi cu nenumărate vieți de evrei 
săraci (puşi în situaţia de a nu încerca nimic pentru a se salva), pentru că, fireşte, una din condiţiile 
târgului a fost tocmai neavertizarea acestora asupra soartei care-i aşteaptă!!! 

lar membrii respectivelor Consilii, în loc să fie spânzurați în rând cu criminalii de război 
nazişti, n-au avut de suportat nici o consecinţă!!! 

Ba mai mult, aceştia, alături de ceilalți beneficiari ai târgului cu pricina, sunt (ei sau urmaşii 
lor) cei ce se fac răspunzători de toate grozăviile îndreptate împotriva palestinienilor, pozând în 
apărători ai patriei şi erijându-se în postura de eroi! 

După cum, aceştia sunt şi singurii beneficiari ai <<INDUSTRIEI HOLOCAUSTULUI>>!” 

Am exagerat oare atunci când am vorbit despre un antisemitism funciar al meremiştilor? 


Că este vorba doar de indivizi izolați? Am mai discutat acest aspect, legat de alte 
manifestări. Este adevărat, am reprodus doar şapte intervenţii, din 70 sau 700 sau câte vor fi fiind. 
Este greu, dacă nu imposibil, de făcut o estimare cantitativă în acest sens. Dar, am mai spus-o, nu 
aspectul cantitativ al intervențiilor efective contează, ci progresia geometrică în care se difuzează 
informațiile pe rețelele electronice de comunicare, penetrabilitatea şi penetrarea, practic nelimitată, 
a acestora. Am amintit, în capitolul XVI, de un mesaj trimis — ab initio — pe 65 de adrese (multe 
dintre ele nu adrese personale, ci “liste” sau “pagini” ce cuprind sute sau poate mii de persoane), 
încercând să sugerăm exact “progresia geometrică” pomenită mai sus. Si nu este vorba de cazuri 
singulare. De pildă, ultima intervenţie antisemită pe care o vom reproduce (parțial) are, nici mai 
mult — nici mai putin, decât 259 de adresanti! Un simplu calcul al probabilităților ar fi suficient 
pentru a ilustra caracterul realmente nelimitat al posibilităților de difuzare — multiplicare pe care le 
asigură Internetul şi derivatele sale. (Si este vorba, în cazul de fata, doar de un singur mesaj!) 


Să revenim, însă, la mesajul propriu-zis, care este, de altfel, şi un non plus ultra în materie: 


“Stimaţi colegi de listă (mai vechi sau mai noi), prieteni, trădători de tara (MSZP, PM) sau 
rasişti (SZDSZ)! 

De când — consecutiv atentatelor MOSAD-ului din 11 septembrie din SUA — am apărut cu 
mesajele mele, n-am făcut altceva decât să-mi exercit dreptul constitutional de a-mi exprima 
opiniile şi de a le face cunoscute publicului larg. Dar, pentru că presa scrisă şi electronică este — în 
proporţie de 85-90 la sută — în mâinile urmaşilor lui Kun (Kohn) Bela şi ai băieţilor lui Lenin, sau în 
ale acelor “investitori” străini care au reuşit să-i mituiască pe roş-galbeni, libertatea presei a devenit, 
bineînţeles, o vorbă goală. Tot ce poţi să faci este — ca să mă refer doar la televiziune — să apeşi pe 
telecomandă pentru a vedea fie cutare murdărie — fie cutare jeg.” 


După această promițătoare introducere, autorul (Adorján Andras, în 11 II 2002, pe INFO 56) 
trece la exemplificari, luându-i în colimator ba pe “cinicul rabin Landesmann”, ba pe “filosemitii 
Eszterhazi şi Konrad”, ba pe toți evreii din Ungaria, comentând faptul că printre cele trei milioane 
de persoane din Ungaria care trăiesc sub limita sărăciei există doar zece familii de evrei. 

Acestea (şi multe altele, greu de reprodus) fiind spuse, d-l Adorjân începe să se tanguie: 

“Nu mai am unde să public! Nici eu, şi nici multi alții! lar geniile retardate ale presei 
portocalii bat tam-tamul şi imbecilizează poporul! Ceea ce au scris, de pildă, privitor la înţelegerea 
cu România (probabil memorandul Năstase-Orbân — n.n.) se poate încadra in mai multe articole ale 
Codului penal! 

Aşa am ajuns pe Internet. Aici încă n-a pătruns cenzura!” 

De ce “non plus ultra”? Ce-a spus — în plus — d-lui Adorjân? Un singur lucru: atentatele 
comise de MOSAD la 11 septembrie !!! Neavând date suplimentare (care să ne permită mai mult 
decât nişte supozitii) nu putem comenta chestiunea decât cu non plus ultra! 

În schimb, treaba cu “ajunsul pe Internet” o putem comenta. 

Stimate d-le Adorján (şi multi alții, ajunşi, în aceleaşi circumstanţe, pe Internet), dacă v-aţi fi 
limitat la majoritarii din “țările succesoare” şi nu vă lacomeati şi la evrei, puteaţi scrie nestingheriti 
şi în presa scrisă, nu trebuia să vă refugiaţi pe (încă necenzuratul!) Internet. Sapientis sat! (Nu stim 
dacă este cazul) 

Unde ar fi norocul ca această “cenzură” să apară — cândva — şi fata de “fantasma imperiului 
maghiar”, fata de toată otrava pe care o revarsă MRM-ul de peste 80 de ani?!! 

Revizionismul maghiar — politică de stat? 


Desigur, pe marginea celor reproduse în ultimele două capitole s-ar putea scrie o carte, dar 
nu acesta este subiectul principal de care ne ocupăm. Dacă am arătat înfăţişarea actuală a 
antisemitismului maghiar, aşa cum apare ea în lumea MRM şi a Internetului, am făcut-o pentru a 
dezvălui (si) o altă fateta a şovinismului şi xenofobiei “civilizatorilor” Bazinului Carpatic. 


Să ne întoarcem la oile noastre, pentru a vedea că sprijinul de care se bucură meremiştii din 
partea statului maghiar a fost remarcat până şi în presa maghiară (sau, mă rog, într-o anumită parte a 
acesteia). Vom reproduce, în acest sens, articolul “Nemzeti Rockkeret” (Nationalism în straie de 
Rock), semnat de Sâghy Erna în numărul 38/2001 al publicaţiei “168 Ora” (168 de ore): 


“Un drapel national ornat cu harta Ungariei Mari falfaie vis-a-vis de Gara de Apus, lângă 
intrarea de metro Scala. Alături o cruce trianonică. Lângă grupul de tineri îmbrăcaţi în negru, câțiva 
<<clocharzi>> atraşi de muzica cu multi decibeli. 


Publicul, nu prea numeros, emană un discret miros de alcool. 


Acţiunea este semnată, de această dată, nu de Uniunea Tinerilor Maghiari (UTM), ci de 
către Mişcarea Revizionistă Maghiară (MRM). Printre organizatori poate fi remarcat, totuşi, 
preşedintele UTM (si al organizaţiei de tineret a MIEP din Sectorul XI) — Novak Elöd Attila, care 
ne explică zâmbind: - Ambele sunt constituite, practic, din aceiaşi tineri. 


Aspectul lui Novak este euroconform: veston gri închis la două rânduri, vestă, cravată 
elegantă. Tânărul de 21 de ani — student în anul III la Politehnică — răspunde cu solicitudine şi 
dezinvoltură la întrebări. 


Se pare că el este inițiatorul Uniunii, aceasta păstrându-şi caracterul civic şi 
<<NEALINIEREA>> care să le permită respectivilor tineri — nationalisti şi oameni de acţiune — 
inițiative independente, inclusiv chemarea în instanță a celor ce i-ar acuza, eventual, de fascism. 

De mai mult timp tinerii MIEP-işti şi-au propus să prelucreze în manieră rock cântecele 
revizioniste şi să le înregistreze pe un CD. Proiect ce a prins viață. 

Între timp, muzica “live” încetează în piaţă si este prezentată cea înregistrată. CD-urile se 
vând la modesta sumă de 500 de forinti, iar casetele cu 400. 


Se aude Bacskai Indulo (Marşul din Bacica): <<Răpăiau mitraliere / Bubuiau şi mortiere / 
Speriati sârbii scânceau / Ai noştri înaintau / Vrem iar graniţa străveche! / Vrem Tara fără 
pereche!>>. 


Novâk explică: - Sunt cântece revizioniste, nu iredentiste: iredentiştii vor totul înapoi. 


Ne permitem obiectia că tocmai aşa ceva se aude pe banda. Novak precizează: - Noi vrem 
doar revizuire, retrocedări parțiale. Cea mai actuală ar fi reanexarea Voivodinei, care s-ar fi putut 
face în perioada bombardamentelor NATO, aşa cum a propus MIEP, din păcate fără succes. Opinia 
publică nu era pregătită încă, nici guvernul. Asta încercăm noi să facem prin demersul nostru. Dacă 
reuşim să sensibilizăm publicul, şi conducerea țării va reacționa altfel. 


Iarasi muzica îl contrazice pe d-l Novak — în interpretarea corului UTM răsună cântecul 
MINDENT VISSZA (Totul inapoi!): <<Apa încă e curată / In Nitra şi în Ipoi / Dar de nu primim 
de-ndată / Acum! Totul înapoi / ea se va-nroşi, ca mâine! / Nu va scăpa nici un câine!>>. 

Asistenţa este în extaz: pe multi se vede că sunt gata de drum... 

- Omul astăzi intră uşor în derută — continuă Novâk — avem nevoie de un partid în care să 
putem avea încredere. Dacă aceasta (încrederea) există, nu mai trebuie să aprofundăm toate 
domeniile pentru a avea o părere. E suficient să privim la MIEP pentru a şti adevărul. MIEP are 
specialişti în toate domeniile. 


- Şi dacă Csurka Istvân ar spune: avem nevoie de tinerii maghiari, mergem să recucerim 
Ardealul? 

- La aşa ceva nu ne-am gândit. Dar dacă el ar spune-o, asta ar însemna că situaţia o pretinde. 
Deci, am merge. Să nu discutăm, însă, problema, pentru că încă nu e actuală. Csurka s-a pronunțat 
doar în legătură cu Voivodina. 


- Dumneata cum vezi modificarea graniţelor? 


- Sub patronajul ONU. Nu vrem o baie de sânge. În timpul bombardamentelor NATO ar fi 
trebuit să actionam! Dacă declarăm că modificarea frontierelor este o utopie, ne retezăm orice 
şansă. Noi exact această mentalitate vrem s-o schimbăm, printre altele, cu editarea acestor cântece. 


Novak El5d mai povesteşte cum a apelat UTM la sprijinul statului. În fata Comisiei 
parlamentare pentru susținerea organizațiilor civice şi a Ministerului Tineretului şi Sportului nu şi- 
au dezvăluit apartenenţa la MIEP (organizația de tineret a Sectorului XI). 


Este îndoielnic, însă, ca respectiva Comisie parlamentară — care acordă indemnizaţii anuale 
organizațiilor civice, din Bugetul de stat — să nu fi cunoscut situația. Mai ales că preşedintele 
comisiei — Bognar Laszlo — este deputat MIEP, şi în această calitate e greu de crezut să nu-l fi ştiut 
pe Novak, unul din cei mai ferventi activişti de tineret ai MIEP şi o persoană destul de mediatizată. 
Dar probabil că a omis să-i dezvăluie identitatea (calitatea, mai precis). Aşa a primit UTM 180.000 
de forinti de la Parlament! (...) 


Vicepreşedintele Comisiei respective, FIDESZ-istul Halăsz Jânos, susţine că n-a ştiut că 
utemiştii sunt miepişti deghizați. Ca şi conducător al subcomisiei de control, intenționează să ceară 
socoteală UTM-ului, într-o şedinţă publică, asupra felului în care au fost cheltuiţi banii. (Încă nu i-a 
dat prin cap că de pe CD-ul cu pricina ar trebui şterse multumirile adresate Comisiei parlamentare 
respective!) (...) 


Hegyi Gyula, vicepreşedintele socialist al comisiei, e de părere că sprijinirea UTM este o 
chestiune de algoritm. Pentru că printre organizaţiile civice au fost incluse şi organizaţiile de tineret 
ale partidelor, iar pentru acestea Parlamentul acordă bani pe bază de consens. (Şi asta contravine 
ideii că nu s-ar fi ştiut cine sunt beneficiarii finanțării!) (...) 


Ministerul Tineretului şi Sportului a acordat UTM 200.000 de forinti. Este adevărat că în 
proiectul respectivului CD s-a vorbit doar despre dragostea de patrie, soarta maghiarilor din afara 
granițelor şi caracterul sacru al familiei. Despre revizionism sau cântece revizioniste — nici un 
cuvânt! Novak susține însă că n-a fost vorba despre o inducere în eroare, pentru că, în CV-urile 
depuse cu ocazia înscrierii la concursul respectiv, cu toţii au declarat că nu se pot împăca în veci cu 
caracterul definitiv al graniţelor trianonice. (Deci: totul înapoi!) 


Ministerul, într-o conferinţă de presă, a declarat că n-ar fi sprijinit editarea compact-discului 
revizionist şi că banii n-ar fi fost livrati încă. In schimb, pe acelaşi CD figurează mulțumiri adresate 
şi Ministerului Tineretului! (...) 


În ceea ce-l priveşte pe cel de al treilea sponsor (fără ghilimele, şi vom vedea de ce!), 
primarul FIDESZ al Sectorului XI — Juhos Katalin — care a acordat, din banii contribuabililor, 
100.000 de forinti, acesta a precizat expres într-un post-scriptum: <<în cazul in care va fi vorba de 
pancarte, pliante, manifeste sau alte materiale propagandistice, rog a se menționa următoarele: 
evenimentul a fost sprijinit de către primarul Dr. Juhos Katalin!>> Dorinţa 1-a fost respectată. 


Juhos Katalin nu ne-a refuzat solicitarea de interviu, doar atât că n-a reacționat în nici un fel. 
Ca atare, n-am putut s-o întrebăm cu ce i-au câştigat simpatia tinerii miepişti, de ce le-a dat bani şi 
de ce consideră important să figureze ca sponsor al tuturor manifestărilor acestora? De ce îşi face 
reclamă în cercurile extremei-drepte? Pentru a-şi spori electoratul din Sector? Sau dacă consideră 
compatibilă această asumare a revizionismului, cu politica FIDESZ? 

O altă surpriză: unul din membrii corului — Muhoray Sandor — este ofițer în Garda 
Parlamentului Ungar! 

Guvernul (Orban — n.n.) nu pentru prima oară închide ochii în fata manifestărilor iredentiste. 
În august, la Nagykanizsa a fost reamplasat şi dezvelit monumentul închinat comemorării 
Trianonului. Ministrul Secretar de Stat al Ministerului Patrimoniului Cultural — Varhegyi Attila — a 
denumit, in mod consecvent, în oficiosul partidului de guvernământ (FIDESZ — n.n.), tara noastră 

drept: Ungaria Mică. lar nucleul dur al MIEP, deghizat în organizaţie civică de tineret, îşi editează 
CD-ul revizionist cu ajutorul Parlamentului, Guvernului şi al partidului de guvernământ. Ce altceva 
poate să creadă tineretul, decât că înregistrarea (actualizată) a cântecelor revizioniste se bucură de 
sprijin oficial?!! 

Nimeni din Guvern sau Parlament nu-i acționează în judecată pe cei răspunzători. 
Inscriptiile de mulțumire de pe CD-uri rămân neatinse. Deşi s-au înregistrat şi implicaţii 
internaționale: partidul preşedintelui Kostunica, de pildă, a înaintat un protest oficial! 

lar proiectul de <<sporire a patriei>> continuă. lată <<ars poetica>> (coriştilor) 
inscripționată pe cutia CD-ului: <<Nu ne considerăm profesionişti, dar, pentru că muzicienii 
consacraţi nu s-au prea înghesuit să prelucreze cântecele noastre revizioniste, a trebuit să facem noi 
primul pas. Să sperăm că alții, mai pricepuţi, vor prelua ștafeta. Ar fi binevenită, în acest sens, chiar 
şi o prelucrare disco>>.” 


Cele reproduse ne absolvă, credem, de orice comentariu. 


Am exagerat, oare, atunci când vorbeam despre revizionismul maghiar — politică de stat? 
Sau când sustineam că MIEP n-a mai intrat în Parlament (la ultimele alegeri) pentru că FIDESZ i-a 
ademenit (ca să nu spunem furat) — cu aceleaşi argumente — electoratul? 


Credem că nu. 


Din recuzita “clasică” şi actualizată a MRM (“168 ora” — nr. 38/2001) 


~ ter ~ 
e ~ A oe. Aa aaa. 


Standul MRM. În fundal “Gara de Apus” iar pe tricoul tânărului harta “Ungariei Mari” cu 
inscripția “Igazságot Magyarországnak!” (Dreptate Ungariei) — “Magyar Revizios Mozgalom” 
(Mişcarea Revizionistă Maghiară) 

Aktualizalt revizios dalok 


Coperta CD-ului cu cantece revizioniste actualizate. 


“Pusculita” MRM, cu aceeaşi hartă şi inscripție (şi o svastică în colţul de sus din dreapta!) 

De această dată, un element “clasic” de recuzită, provenind din perioada interbelică, cu o 
simbolistică ce nu mai reclamă nici un efort de interpretare. (Reprodus, ca atare, şi în cartea lui 
Aurel Gociman — “România şi revizionismul maghiar”, volum apărut în anul 1934!) 


M.R.M. şi “globalizarea” 


O altă dovadă că inițiativele MRM nu sunt izolate, ci merg mână în mână cu cele ale 
diverselor structuri şi foruri de conducere (politice, culturale etc.) din Ungaria, vădind o concertare 
ce nu poate fi concepută în afara unei colaborări efective? Nimic mai simplu: să ne amintim de un 
apel-protest al Uniunii Scriitorilor din Ungaria — publicat în “Romániai Magyar Szó” şi comentat, 
de către C. Stănescu, în “Adevărul” din 24/25 februarie 2001 — în care respectivul for preciza că, 
cităm, “a luat cunoştinţă cu consternare că în Parlamentul din Bucureşti, într-o interpelare în 
Camera Deputaţilor, au fost proferate, nefondat, calomnii grave la adresa a doi scriitori maghiari 
decedați: Daday Loránd şi Wass Albert”. 

În respectivul protest, semnat de către preşedintele Uniunii Scriitorilor din Ungaria — d-l 
Pomogats Bela — se menţiona în continuare: “protestăm cu toată tăria împotriva profanării memoriei 
celor doi scriitori ardeleni reprezentativi şi credem că breasla scriitorilor români — într-un reciproc 
spirit al destinderii relațiilor dintre maghiari şi romani — îşi va ridica glasul în apărarea celor doi 
scriitori maghiari acuzaţi pe nedrept”. 

Ne-am oprit, la vremea respectivă, asupra celor de mai sus, pentru că, pe de o parte, am 
considerat total nefondat, ipocrit sau chiar cinic protestul cu pricina şi, pe de altă parte, n-am putut 
împărtăşi entuziasmul d-lui C. Stănescu — autorul comentariului din “Adevărul” — vis-a-vis de 
gestul în sine, de “solidaritatea de breaslă” de care dădeau dovadă (spre deosebire de confrații din 

România) scriitorii maghiari, fiind vorba, în cazul dat, de o solidaritate de o cu totul altă natură. 
Înainte, însă, de a o deconspira, să facem “joncţiunea” cu MRM şi cu lumea Internetului: 

From: Kolozsy Design <kolozsy@optushome.com.au> 

To: <trianon@yahoogroups.com> (şi alte 28 de adrese din Ungaria şi România — n.n.) 

Sent: 17 February 2001 09:14 

Subject: (TRIA-NON) Fw: Czegei Grof Dr. Wass Albert erdélyi iro/költö tragikus halálának 
évforduloja (Comemorarea morţii tragice a contelui Dr. Wass Albert de Taga, scriitor şi poet 
ardelean — n.n.) 

“Astăzi, 17 februarie, se împlinesc patru ani de când fratele Albert, Contele Dr. Wass Albert 
de Taga, literat maghiar ardelean, copreşedinte al Uniunii Mondiale Ardelene, Părinte al Ardealului 
— după o viata de luptă închinată poporului său şi cauzei maghiarimii ardelene şi după ce guvernul 
maghiar condus de către <<ungurul>> Horn Gyula i-a refuzat repatrierea — şi-a pus capăt zilelor cu 
propria armă de vânătoare, în reşedinţa sa din Florida, neputând suporta singurătatea, ingratitudinea 
compatriotilor şi perspectiva de a-şi aştepta moartea pe pământ străin...” 

Desigur, mesajul d-lui Kolozsy este mult mai lung şi mai colorat, numai că din acesta nu 
rezultă cauza reală pentru care Wass Albert a fost nevoit, în 1944, să părăsească Ardealul şi să se 
refugieze cât mai departe de “pământul natal”, ba chiar şi de Europa! După cum, nu rezultă nici 
motivul (real) pentru care i-a fost refuzată repatrierea de către (întâmplător) guvernul Horn, sau, pur 
şi simplu, reîntoarcerea (cităm din aceeaşi sursă) “daca nu pe plaiul strămoşesc ardelean, măcar in 
Ungaria mutilată”. (Vom reveni). Să reținem, deocamdată, doar “strania” coincidenţă de dată dintre 
mesajul preşedintelui UMA, interpelările “calomnioase” din Parlamentul Român (care n-au venit 
din senin, ci au fost nişte replici!) şi protestul d-lui Pomogâts Bela, preşedintele Uniunii Scriitorilor 
din Ungaria, toate acestea încadrându-se în intervalul 17-24 februarie 2001! 

Să vedem, în continuare, ce hram poartă susnumitul preşedinte, pentru a lămuri şi chestiunea 
cu solidaritatea de breaslă care a stârnit entuziasmul d-lui Stănescu. Pomogâts Bela este membru 
fondator şi colaborator asiduu (alături de Eva Maria Bárki, Tökés Laszlo, Kiraly Karoly, Molnos 
Lajos etc.) al revistei Erdélyi Magyarsag, publicație iredentistă budapestană din care am mai 
reprodus în repetate rânduri. lată câteva citate concludente şi definitorii pentru “breasla” în numele 
căreia d-l Pomogáts sare în apărarea “calomniatilor”: 

“În România prezentul este ireal. Unica realitate, inexistentă încă, este viitorul. Iar acesta nu 
poate fi disociat de rezolvarea problemei minorităţilor naționale, nu prin măsuri de cosmetizare, 
fireşte, ci prin, soluții radicale. (...) Pentru Ardeal nu întrevăd alte soluţii decât fie un statut de 
independenţă, fie revizuirea granițelor după criterii autentic etnice”. (Erdélyi Magyarsag, nr. 
1/februarie 1990, pag. 23) 

Învolburare de moment, sub imperiul condiţiilor imediat post-decembriste? Nici vorbă! 
Pentru că iată ce scrie acelaşi Pomogâts Béla peste aproape patru ani: 

“Ungaria a fost mutilată de către marile puteri învingătoare în primul război mondial. (...) 
Despre caracterul irațional, nefiresc, arbitrar şi ruşinos al granițelor Ungariei post-Trianonice s-a 
vorbit adesea în literatura noastră, după cum, în antiteză, au fost prezentate şi acele momente de 
neuitat în care vreuna din aceste granite a dispărut, permiţând scriitorului maghiar să contemple o 
patrie ceva mai largă sau chiar să se întoarcă acasă, pe plaiul strămoşesc, cum a fost şi cazul lui 
Szabo Lâszlo, în 1940, după reanexarea Arealului de Nord. Oare cât va mai trebui să aşteptăm 
momentul de praznic în care să trecem din nou, nestingheriti de nimeni şi de nimic, aceste aberante 
granite?” (Erdelyi Magyarsag, nr. 16/noiembrie 1993, pag. 33) 

Mai e cazul să continuăm? 

După ce ne-am lămurit cine şi de pe ce poziţie sare în apărarea “calomniaţilor”, să vedem ce 
li se reproşează acestora de către “calomniatori”. 

Wass Albert a fost condamnat la moarte (în contumacie) în 1946, de către Tribunalul 
Poporului din Cluj, pentru crime de război. (Inclusiv uciderea — manu propria — a trei țărani români 
din satul natal al scriitorului!). Sentinta recunoscută şi de către Ungaria, drept care i s-a refuzat 
cetăţenia maghiară, solicitată în 1996. 

Daday Loránd este una şi aceeaşi persoană cu Diics6 Csaba (unul din multiplele sale 
pseudonime), autorul odioasei cărți “Nincs kegyelem” (Fără îndurare), apărută, sub oblăduirea 
autorităților maghiare, la Budapesta, în 1939. Reproducem, spre edificare, dintr-un capitol al cărții 
intitulat “Mărturisirea leventului” (leventii erau membrii unei organizaţii de tineret de tipul 
“Hitlerjugend”): 

“Voi suprima pe fiecare valah ce-mi iese în cale! Fără îndurare! Voi aprinde noaptea satele 
valahe. Voi trece prin sabie toată populaţia; voi otrăvi toate fântânile şi voi ucide până şi copiii în 
leagăn. În germene voi stârpi acest neam ticălos şi hot. Nu va fi pentru nimeni nici o milă” (...) Voi 
ucide pe fiecare valah şi atunci nu va mai fi în Ardeal decât o singură națiune, cea maghiară, 
națiunea mea, sângele meu!” (Diicsé Csaba: “Nincs Kegyelem — Attila, Álmos, Arpad ivadéka fel 
az uj honfoglalâsra”, Budapesta, 1939, pag. 155-156). 

Îndemnurile conţinute în apelul lui Daday (alias Diics6) au fost insusite si puse in practică, 
cu sârg şi metodă, peste numai un an, la Ip, Treznea, Huedin, Sărmaş şi în multe alte localități din 
Ardealul de Nord cedat Ungariei, în 1940, consecutiv Diktatului de la Viena. (Inclusiv la Taga, cu 
participarea confratelui Wass, “calomniatul” de astăzi!) 

lată, aşadar, “solidaritatea de breaslă” în numele căreia preşedintele scriitorilor din Ungaria 
sare în apărarea lui Daday Lorând şi Wass Albert, încercând să protejeze memoria unui ideolog al 
etnocidului şi pe cea a brațului său înarmat!!! 

Iată, aşadar, cine şi ce au fost “cei doi scriitori maghiari acuzaţi pe nedrept”, pentru a căror 
“memorie profanată” se bat, umăr la umăr, preşedintele Uniunii Mondiale Ardelene, preşedintele 
Uniunii Scriitorilor din Ungaria şi, bineînţeles, acei exponenti ai minorităţii maghiare din Romania 
ale căror initiative şi pretenții (partial materializate) au determinat respectivele interpelări din 
Parlamentul Român!!! 

Am exagerat, oare, atunci când afirmam că revizionismul hungarist este o politică 
maghiaro-maghiară care vectorizează energii convergente din patria-mamă (“mutilată”), din 
segmentele “amputate” şi din cea mai îndepărtată diasporă? 


P.S. Pentru cei mai putin avizaţi, precizăm că lui Daday Loránd s-a intenționat a i se ridica 
un monument în municipiul Dej, iar bustul lui Wass Albert (operă a lui Kolozsy Sândor — nimeni 
altul decât preşedintele UMA din Sidney) a fost amplasat, anul trecut deja, în curtea castelului 
Kemény din Secuime ( unde e înhumată şi urna sa funerară, adusă din SUA). 


“Primus inter pares” — sau instante judecătoreşti selectiv (ne)recunoscute 


Desigur, despre cele semnalate in capitolul precedent (si mai ales in post-scriptumul 
acestuia) am putea discuta mult şi bine. Am putea să-l întrebăm, de pildă, pe sculptorul Kolozsi 
Sândor — executantul bustului lui Wass Albert şi unul din inițiatorii amplasării acestuia pe pământ 
românesc — de unde şi până unde protestele sale vehemente (vezi capitolul XIII) vis-a-vis de 
“încercarea de a i se ridica o statuie, la Cluj, criminalului de război Ion Antonescu”? Cu ce a fost 
Antonescu mai criminal de război decât groful Wass Albert de Taga? Cu ce a fost mai legitimă şi 
mai îndrituită să dea sentinţe instanţa care l-a condamnat pe Antonescu, decât, cea care, în 1946, l-a 
declarat criminal de război pe Wass şi l-a condamnat la moarte (în contumacie)? Cu nimic! Si- 
atunci? 

După cum, în aceeaşi ordine de idei, ne-am putea întreba de ce astăzi — după aproape 60 de 
ani — sentinţa unui tribunal comunist este valabilă numai în cazul lui Antonescu? Pentru că aşa vor 
unii?!! 

Cei ce l-au primit, adăpostit şi protejat la vremea respectivă, ba, mai mult, i-au acordat 
cetățenia, i-au refuzat extrădarea (cerută de autoritățile româneşti!) şi i-au oferit şi o catedră 
universitară (la Universitatea din Florida) lui Wass Albert, în mod evident şi indiscutabil N-AU 
RECUNOSCUT sentința Tribunalului Poporului din Cluj, dată în 1946. Nici atunci, nici mai târziu 
şi nici astăzi. Ceea ce nu poate să însemne altceva decât nerecunoasterea legitimitatii instanţei 

respective, orice altă interpretare fiind exclusă în condițiile unui stat de drept! De ce, atunci, o 
sentință de aceeaşi factură, dată de către o instanță similară este recunoscută în cazul lui Ion 
Antonescu? 

Că n-ar fi vorba de acelaşi lucru? Ba, să ne fie cu iertare, în ambele cazuri este vorba despre 
crime de război! lar la Nürnberg s-au judecat şi condamnat nu acte de beligeranta, cobeligeranta sau 
alianţă, ci crime de război, crime împotriva umanităţii. Ca atare, celor ce n-au compărut în faţa 
Tribunalului de la Niirnberg, ci în fata unor instante autohtone şi (selectiv!) nerecunoscute, ar fi 
trebuit să li se acorde şansa ulterioară de a fi judecați, chiar şi post-mortem, de către un tribunal 
internațional legitim şi recunoscut, pentru a se putea aprecia, cu dreaptă măsură, dacă aceştia îşi 
merită sau nu stigmatul de criminal de război. Or, ce s-a întâmplat în realitate? În cazul lui Wass 
Albert, de pildă, participant activ la holocaustul (nu este nici o exagerare!) românilor din Ardealul 
de Nord, pur şi simplu nu s-a recunoscut nici sentinţa şi nici instanţa care a pronuntat-o, acesta fiind 
“naturalizat” în SUA, onorat cu de toate şi ajutat să se sustragă justiției române, iar astăzi 
beneficiind de înhumare în incinta “castelului Kemeny din Marosvecse” (Vecea de Mureş) şi de o 
statuie care să-i veşnicească memoria de scriitor (dar şi de exterminator al românilor!). 

Ce s-a întâmplat în cazul lui Horthy Miklos, tot filonazist — ca şi Antonescu, tot aliat al lui 
Hitler — ca şi Antonescu, tot participant la războiul antisovietic — ca şi Antonescu, dar care, spre 
deosebire de Antonescu, a aplicat “soluția finală” — şi încă cu exces de zel — trimițând la moarte, 
într-o singură lună (mai 1944) toată populația evreiască din Ungaria (inclusiv cei aproape 200000 
aflați în Ardealul de Nord atribuit Ungariei prin Diktatul de la Viena)? Nimic: n-a fost judecat nici 
la Niirnberg, nici în altă parte, nu l-a condamnat nici o instanţă, nici măcar în contumacie, a trăit 
bine-merţi, vizitat de prieteni şi tovarăşi de luptă (inclusiv — şi în repetate rânduri — de către Otto de 
Habsburg, după cum mărturisea acesta în noaptea de 16/17 februarie 1998, la postul maghiar de 
televiziune Duna TV) şi s-a stins de moarte naturală în reşedinţa sa din Portugalia. Ba, mai mult, în 
urmă cu câţiva ani a fost exhumat, iar osemintele sale au fost reînhumate, cu mare pompă, în 
Ungaria, cu participarea — chipurile neoficială — a reprezentanţilor guvernului, parlamentului şi a 
altor foruri maghiare de conducere. 

Carevasăzică, conducătorul fascist al Ungariei, care se face vinovat de tot ceea ce i se 
atribuie lui Antonescu şi în plus de holocaustul evreilor din Ungaria şi de cel al românilor din 
Ardealul de Nord, a fost lăsat în plata Domnului şi şi-a trăit zilele, în pace şi liniştit, nici măcar în 
America de Sud, ci într-o tara europeană, iar braţul său înarmat, organizator şi, totodată, executant 
efectiv în cadrul etnocidului la care au fost supuşi ardelenii, a primit azil politic şi a fost ajutat să se 
sustragă justiției țării pe teritoriul căreia a comis crime de război. Oricât am suci-o şi am invarti-o, 
asta e situaţia, în esenţă şi în ultimă analiză. 

Si faţă de cele de mai sus, lui Ion Antonescu — judecat, condamnat şi executat de către 
aceeaşi justiție pe care Occidentul n-a recunoscut-o în cazul lui Wass Albert şi pentru o vină clar 
sub cea a NEinculpatului Horthy Miklos — i se refuză, şi astăzi, orice şansă de reabilitare postumă 
printr-un proces echitabil, în fata unei instante neutre care să cântărească obiectiv faptele, să 
stabilească corect circumstanțele şi responsabilitatile efective şi să dea un verdict în deplină 
cunoştinţă de cauză, drept, cinstit şi inatacabil. Oare de ce? 

De ce se judecă cu standarde diferite? 

De ce o instanță de judecată, una şi aceeaşi, este când legitimă — când nelegitimă în funcție 
de naționalitatea sau apartenenţa geopolitică a inculpatului? 

De ce un holocaust este mai holocaust în funcție de etnia (sau rasa) victimelor? 

De ce un etnocid este mai putin etnocid în funcție de naționalitatea sau apartenența 
geopolitică a celui ce-l inițiază şi pune în practică? 

De ce unui criminal de război i se poate ridica statuie, iar altuia nu? 


P.S. Desigur, este un fapt notoriu că în România lui Antonescu nu s-a aplicat “soluția 
finală”. Cât priveşte anii precedenţi, dacă “holocaustul” ar fi început, aşa cum susțin unii, în 
România, cum se explică faptul că a existat, în anii respectivi, un veritabil exod evreiesc — din toate 

direcțiile — spre România, exact în vederea evitării respectivului holocaust? Pe de altă parte, cum 
poate cineva să creadă că respectivele acțiuni de salvare s-ar fi putut efectua fără ştirea şi acceptul 
tacit al celor ce conduceau, la vremea respectivă, România? 

În ceea ce priveşte relaţia Antonescu — antisemitism — refuz efectiv al “soluţiei finale”, poate 
ar fi interesant să redăm părerea unui evreu din România, frecvent citat în ultimul timp, dar 
niciodată în această privință: 

“Despre Antonescu însă nu pot să nu arăt că, oricum, singurul în toată Europa a cutezat să i 
se opună lui Hitler, să-i tina piept într-o chestiune de onoare personală pentru acesta, in care nici 
Pétain nici cardinalii nu i-au spus nu. În vreme ce floarea aristocrației germane, generalii şi 
feldmareşalii acoperiți de medalii şi decorații stăteau smirnă în faţa lui şi tremurau, iar el făcea 
spume la gură şi alerga urlând de la un capăt la altul al încăperii, Antonescu i-a ținut piept în 
propriul lui bârlog de la Berchtesgaden; dârz, cu modestia cuvenită, a scăpat de la moarte câteva 
sute de mii de suflete de evrei”. (N. Steinhardt, în “Jurnalul fericirii”, pagina 131) 

Iar referitor la Vitéz Nagybányai Horthy Miklos — guvernator-sef (f6kormanyzo) al Ungariei 
la vremea respectivă, i-am îndemna pe cei în cauză să cerceteze cam câte statui (şi alte monumente 
de comemorare şi cinstire) are acest “primus inter pares”, ridicate, în Ungaria, după 1989. 
(Nemaivorbind de asociații care îi poartă numele) 


Recapitulare (1) 


Să încercăm să recapitulăm. Deci, mişcarea revizionistă maghiară — cu şi fără ghilimele — 
fiind vorba, în egală măsură, de un fenomen general şi fără delimitări precise, şi, pe de altă parte, de 
o mişcare bine circumscrisă — autointitulată ca atare (“Magyar Revizios Mozgalom”), de o 
organizație ce “vectorizează” toate uniunile şi asociaţiile revizioniste maghiare ori maghiaro- 
maghiare (Liga Revizionistă, Societatea Anti-Trianon, Asociaţia pentru revizuirea Trianonului, 
Societatea pentru Dreptatea Ungară, Asociaţia celor 64 de județe, Sfânta Coroană etc., etc., etc.), 
având filiale în Ungaria, ţările vecine şi diaspora transoceanica, organizaţie ce-şi propune, cităm: 
“să aducă la ordinea zilei problema modificării nedreptelor granite trianonice şi să redea 
revizionismului maghiar eficienţa de odinioară”. 

Acesta fiind subiectul tratat, unii se vor fi aşteptat să enunțăm, de la început, o ipoteză de 
lucru, metode de cercetare, obiective vizate şi aşa mai departe. N-am procedat astfel, din mai multe 
motive. O dată, că demersul nostru este, în general, unul de publicistică — şi nu de istorie. (Chiar 
dacă noțiunea de “istorie contemporană” tinde, astăzi, să se contureze şi să dobândească drept la 
existenţă şi legitimitate). În al doilea rând, că ciclul la care trudim — ajuns la capitolul 29 — este 
rodul unei “bătălii în marş”, el nefiind expresia unei intenţii prealabile şi cu atât mai puţin a unui 
proiect deliberat. În al treilea rând, că tot ce am mai scris până acum se plasează în cadrul aceloraşi 
coordonate, atât în ceea ce priveşte tema abordată, cât şi maniera de abordare, căile şi mijloacele 
folosite sau finalitatea propusă. 

Ca atare, “Mişcarea Revizionistă Maghiară” nu este altceva decât continuarea firească a 
“Istoriei în citate”, “Secesiunii Ardealului” şi “Chestiunii Transilvaniei”, cu singura deosebire că, 
de această dată, ne-am cules informaţiile şi citatele nu din presa convențională, ci de pe Internet şi 
derivatele sale. 

Aşa stând lucrurile, rezumatul nostru se va limita la o simplă “epicriză de etapă”, la o 
încercare de a ordona materialul şi de a-l plasa în contextul cronologic şi politic corespunzător, cu o 
menţiune specială asupra “globalizării” pe care îl dobândeşte fenomenul cercetat (şi, în general, 
relațiile maghiaro-maghiare) în condiţiile revolutionarii mijloacelor electronice de informare- 
comunicare. 

Perioada cercetată se circumscrie, în linii mari, anului preelectoral din Ungaria, interesând, 
ca atare, ultimele 7-8 luni ale lui 2001 şi primele patru din 2002. 

Fiind vorba de un an preelectoral, cele analizate vor fi având, fireşte, şi un caracter specific 
în acest sens, o tentă electorală — cu tot ceea ce presupune aceasta pe planul retoricii 

propagandistice, numai că nu putem să nu ne punem — şi de aceasta dată — fireasca întrebare: de ce 
subiectul cel mai “crocant” şi cu cea mai mare priză la electoratul maghiar este tocmai 
revizionismul? 

În acest context, trebuie să remarcăm preponderența notabilă a Dreptei maghiare, marea 
majoritate a intervențiilor reproduse şi analizate aparţinând reprezentanților sau simpatizantilor 
acesteia, ceea ce nu înseamnă, desigur, că revizionismul maghiar ar avea o anumită culoare politică. 
(Am adus, în acest sens, suficiente argumente în capitolele 7 şi 8). Este vorba, mai degrabă, de o 
viziune diferită asupra căilor, mijloacelor şi ritmului de realizare a “Ungariei tuturor ungurilor”. (Si, 
fireşte, de inerentele supralicitări la care recurge o guvernare supusă erodării, la sfârşit de mandat). 

Acestea fiind spuse, să intrăm în miezul problemei, pornind de la constatarea că 
revizionismul maghiar este o realitate istorică post-trianonică de necontestat, dacă ar fi să ne 
referim, în acest sens, doar la conținutul “Manifestului MRM”, reprodus în capitolul al treilea. Iată 
două fragmente emblematice: 

“Suntem singura tara din lume înconjurată, în totalitate, de fostele sale teritorii”! 

“Vă rugăm să ne sprijiniți în lupta noastră paşnică, dusă împotriva uneia dintre cele mai mari 
nedreptati din istoria europeană: Diktatul de la Trianon!" 

Cele de mai sus circumscriu, fără echivoc, atât esenţa problemei — în viziunea MRM, cât şi 
principala direcţie de atac. Este vorba, indiscutabil, despre “Ungaria Mare” şi despre “odiosul 
diktat” care a desfiintat-o, şi, pe de altă parte, despre lupta (deocamdată) paşnică — pentru care se 
cere sprijinul întregii lumi — împotriva “nedreptăţii” de la Trianon. 

Cum poate fi atacat Trianonul? Pe mai multe căi. lată câteva dintre ele: 

- contestarea caracterului de tratat de pace al acestuia şi prezentarea lui ca pe un diktat; 

- contestarea argumentelor şi realitatilor istorice care au stat la baza celor statuate la 
Trianon; 

- contestarea valabilitatii realitatilor post-trianonice in contextul actual sau in cel al 
viitorului apropiat; 

- găsirea şi aplicare unor formule care să anuleze sau sa facă inoperante cele statuate la 
Trianon, vizând limitarea sau încetarea suveranității statelor succesoare asupra teritoriilor 
“amputate” in 1918-1920. 

(Desigur cele enumerate nu se exclud, ci sunt complementare.) 

Să începem cu prima cale. A devenit deja un loc comun calificarea Tratatului de Pace de la 
Trianon drept diktat. Şi asta nu numai în presă sau în manifeste revizioniste, dar chiar şi în 
Parlamentul Ungar (vezi capitolul 8). De asemenea, nu există carte de istorie în Ungaria (inclusiv 
“Istoria Ardealului” — reeditată in 1993) în care Trianonul să nu fie infatisat în aceeaşi lumină, iar în 
dezbaterile pe aceeaşi temă, în emisiunile de profil ale posturilor maghiare de radio şi televiziune — 
cu participări dintre cele mai selecte (profesori universitari şi academicieni) — chestiunea se pune în 
aceiaşi termeni. La fel şi pe Internet. lată o mostră: 

“Singurii care au acordat teritorii României, cu totala sfidare a principiilor wilsoniene şi fără 
acordul SUA şi al Angliei, au fost francezii, pentru a cumpăra sprijinul României împotriva 
Rusiei!!! 

SUA n-au semnat tratatul secret cu România din 17 august 1916!!! 

Senatul SUA n-a ratificat, în şedinţa sa din 19 noiembrie 1920, tratatele de la Versailles şi 
Trianon!” 

Dr. Kolozsy Sândor, Sydney — Australia 

A fost părerea preşedintelui UMA, care pune în discuţie (ca să ne exprimăm eufemistic) 
până şi consensul învingătorilor! 

Tata şi o “replică”: 

“Stimate d-le Kolozsy, cercetând alte surse am găsit nişte date care nu contrazic, neapărat, 
cele citate de d-voastră. 

În cartea lui E.J. Dillon, intitulată Culisele Conferinţei de Pace, putem citi următoarele: 
<<Multi dintre cititori vor fi surprinşi să afle că în spatele delegaților anglo-saxoni se aflau forte 
semite. (pag. 496) (...) Evreii, adunaţi la Paris pentru a-şi pune în aplicare planurile minuţios 

elaborate, au dictat totul la Conferinţa de Pace. Delegații ţărilor vizate de către fatala decizie — ce 
schimba destinul Europei de Est — au apreciat situația în felul următor: lumea va fi condusă, în 
viitor, de popoarele anglo-saxone care, la rândul lor, sunt conduse de către evreii cu care 
coabitează>> (pag. 497). 

Dillon nu s-a înşelat! Ceea ce a prevăzut el, astăzi se adevereste. 

Un citat din “Internaționala Sionistă” a lui Henry Ford: <<În delegaţia americană prezența 
evreiască era atât de evidentă încât a generat nedumerire şi nelinişte. Francezii au şi botezat 
Versailles-ul drept conferinta-coser.>> (pag. 186)” 

Hedervâry Sandor <heder@mailbox.hu> 

Desigur, cele reproduse nu mai erau deloc necesare pentru a demonstra că şi pe Internet 
chestiunea se pune în aceiaşi termeni, dintre toți “navigatorii” citați până acum doar unul singur 
referindu-se la Trianon ca la un tratat (şi nu diktat). Dacă am reprodus, totuşi, textele respective, am 
făcut-o pentru a ilustra până unde se poate ajunge cu respectiva contestare şi, bineînţeles, pentru a 
mai da un exemplu de non plus ultra în materie de antisemitism funciar. (S-ar putea, cine ştie, ca 
acest antisemitism al revizioniştilor maghiari să ne fie de folos cândva, undeva.) 


Recapitulare (II) 


Să trecem la cea de a doua cale de a ataca Trianonul: contestarea argumentelor şi realitatilor 
istorice care au stat la baza celor statuate atunci şi acolo. 

Desigur, (şi) în primul război mondial au existat tabere adverse — cu interesele, obiectivele, 
alianțele (si înțelegerile mai mult sau mai putin secrete) subsecvente — şi, fireşte, au existat şi 
învingători şi învinşi. Ca atare, prima direcţie de contestare a vizat “bunul plac” al învingătorilor, 
“arbitrariul” care ar fi stat la baza tuturor celor statuate la Trianon (cu extindere şi asupra 
ulterioarelor reconfirmări): 

“Nici la Trianon şi nici la Paris n-a fost nici un fel de conferință de pace: învingătorii au 
hotărât totul, în mod discretionar, în prealabil; principiile wilsoniene au fost doar pretexte de 
reimpartire, după bunul plac, a unor teritorii ocupate; perdantii au fost puşi in fata faptului împlinit; 
singurul <<criteriu>> avut in vedere a fost echilibrul militar.” (A fost părerea d-nei academician 
Ormos Maria, expusă la Duna TV in 9 februarie 1997, în cadrul dezbaterii: “Conferinţa de Pace de 
la Paris, în perspectiva celor 50 de ani impliniti, dar şi în cea a celor 27 care au precedat-o”) 

Să vedem şi o altă părere, rostită tocmai din “vârful piramidei”: 

“La Trianon şi la Versailles învinşi au fost pedepsiţi, iar în 1947, la Paris, ipocrizia şi fuga 
de răspundere, pe de o parte, şi, pe de altă parte, teama de situaţia nerezolvată a propriilor minorități 
naționale i-a determinat pe occidentali să opteze pentru un status quo. Dar nimeni să nu-şi 
imagineze că o nedreptate de asemenea proporții poate dura o veşnicie!” (Glatz Ferenc, istoric, 
preşedintele Academiei de Ştiinţe din Ungaria, la aceeaşi dezbatere de la Duna TV). 

Deci aşa: învinşii au fost pedepsiţi, iar teritoriile ocupate reîmpărțite in mod discretionar! 

Desigur, vor fi fiind unii care să ne spună că emisiunile “live” nu lasă nici o urmă 
verificabilă şi, ca atare, cele de mai sus n-ar prezenta nici o relevanţă. Nu ştim dacă emisiunea 
respectivă a fost în direct sau a fost înregistrată şi, oricum, nu vom apela la videoteca de la Duna 
TV şi nici la martori. În schimb, pentru că am auzit şi noi de verba volant — scripta manent, putem 
să le recomandăm scepticilor să caute — la orice bibliotecă judeţeană — numărul 1613-1614/25-26 
martie 1995 al cotidianului central de limbă maghiară Româniai Magyar Szo, pentru a putea citi un 
interesant eseu de istorie comparată, intitulat “Ujrakezdesek — Mârciusok” (Reluări de martie), scris 
de către acelaşi Glatz Ferenc, preşedinte (şi la acea vreme) al Academiei Maghiare. Iată un pasaj 
care confirmă cele reproduse anterior: 

“A urmat explozia: 1920. Când marile puteri învingătoare în războiul mondial au parcelat 
Imperiul Habsburgic şi cel Otoman. (...) 1947: Conferinţa de Pace reconfirmă graniţele trianonice. 
Pentru că tratatele de pace şi granițele depind fie de forța militară a statului, fie de abilitatea 
conducătorilor săi, fie de voinţa marilor puteri.” 


73 


Există vreo deosebire de fond? Nici una: reimpartirea sau parcelarea este, în contextul dat, 
acelaşi lucru; echilibrul militar, în acelaşi context, presupune păstrarea avantajelor obţinute de către 
învingători, în dauna învinşilor; iar graniţelor dependente de voința marilor puteri (învingătoare, 
fireşte) înseamnă atât abuz discretionar, cât şi pedepsirea invinsilor. 

N-am reuşit să-i convingem pe toți scepticii? Nici o problemă: putem continua până la 
saturație (sau exasperare) cu reproducerea unor texte similare. Ne permitem, totuşi, să reamintim că 
pe parcursul a 28 de capitole tot asta am făcut (nemaivorbind de volumele anterioare) şi, pe de altă 
parte, că în rândurile de faţă — continuând cele începute în capitolul precedent — ne-am propus o 
recapitulare şi sistematizare a materialului. Ca atare, deşi tentatia supralicitării este mare, va trebui 
să ne strunim elanul şi să ne întoarcem la demersul cu pricina. 

Deci, a fost vorba despre “caracterul discretionar” al deciziilor de la Trianon. Care ar fi 
celelalte modalități tactice folosite în instrumentarea celei de a două căi de atac asupra Trianonului? 
lată câteva dintre ele: 

- denuntarea unor vicii care ar fi existat, în tabăra învingătorilor, în ceea ce priveşte 
caracterul consensual al deciziilor; (a se vedea, în acest sens, cele reproduse de pe Internet în 
capitolul precedent) 

- pretinsele deziluzii şi regrete ulterioare ale celor ce au patronat “reimpartirile” din 
Europa Centrală şi de Sud-Est; 

- caracterul ipocrit şi conjunctural al tuturor actelor de reconfirmare a Trianonului; 

- acreditarea ideii că Trianonul n-ar fi recunoscut, la diverse nivele de decizie, decât ca un 
rău (încă) necesar, că cele statuate la Trianon ar avea un caracter provizoriu. 

Iată câteva citate care confirmă cele de mai sus (şi nu numai, pentru că, aşa cum am mai 
arătat, diferitele căi şi formule de atac se află în relaţii de complementaritate sau chiar de 
interferență, individualizarea lor având mai degrabă o viză — să-i zicem — didactică): 

“În 1920, delegaţia maghiară la Conferința de Pace, condusă de groful Apponyi Albert, a 
fost invitată nu pentru a negocia, nu pentru a duce tratative, ci doar spre a i se aduce la cunoştinţă 
nişte condiții prestabilite. Conferinţa i-a permis lui Apponyi numai o simplă expunere a punctelor 
de vedere maghiare.(...) Toate propunerile delegației maghiare au fost respinse.(...) Tratatul 
imperialist (sic! — n.n.) de pace, care conţinea grave nedreptati nationale, a fost condamnat nu 
numai de cetăţenii țărilor învinse, dar şi de o bună parte a opiniei publice internationale, acesta 
(tratatul — n.n.) devenind, în curând, o sursă de deziluzie chiar şi pentru cei ce l-au patronat.” 
(“Scurta Istorie a Ardealului”, Ed. Academiei de Ştiinţe din Ungaria, Budapesta, 1993, pagina 576) 

Cât priveşte caracterul ipocrit şi oportunist al reconfirmărilor celor statuate la Trianon, 
intervenția de la Duna TV a preşedintelui Academiei Maghiare — reprodusă mai înainte — este 
perfect concludentă. 

Ar mai fi de discutat chestiunea cu “caracterul provizoriu” al realitatilor post-trianonice şi 
nerecunoaşterea — de facto — a acestora la diverse nivele. În acest caz, materialul de care dispunem 
este atât de vast, încât am avea nevoie de o carte pentru a-l putea cuprinde. Să încercăm să selectăm 
cele mai reprezentative fragmente: 

“Realitatea este că statele succesoare (ale Austro-Ungariei — n.n.) îşi continuă politica de 
deznaționalizare, veche de peste 75 de ani, încercând, prin asimilarea completă a minorităților 
maghiare, să-şi definitiveze stăpânirea asupra teritoriilor câştigate prin tratatele de pace de la Paris.” 
(Din discursul lui T6kes Laszlo, rostit cu ocazia “Reuniunii de la Debrețin” din 1995, discurs 
reprodus în nr. 5/1995 al “Magyar Figyel5”) 

“Presupunerea că Vaticanul, prin rearondarea Episcopiei de Oradea, ar fi recunoscut 
Trianonul este o pură tâmpenie. Trianonul nu poate fi recunoscut de nici un european cu mintea 
întreagă, pentru că este o ruşine ce depăşeşte granițele continentului. Există remediu pentru 
nedreptatea care ne-a fost impusă. Noi îl cunoaştem, dar actuala conjunctură politică încă nu ne 
permite o rezolvare ideală.” (Declaraţia aparține cardinalului Szendi Jozsef — capul Bisericii 
Romano-Catolice din Ungaria — şi a fost reprodusă în publicația Erdélyi Magyarság, nr. 
16/noiembrie 1993, pag. 24, în cadrul articolului “Vatikáni hatarmodositas” de Stoffan György) 

Şi, desigur, corolarul celor de mai sus este laitmotivul care însoţeşte, cu deosebiri de nuanță, 
mai toate discursurile hungariste: 

“Nimeni să nu-şi imagineze că o nedreptate de asemenea proporţii poate dura o veşnicie!” 
(Glatz Ferenc — preşedintele Academiei Maghiare) 

“Nu dorim să modificăm granițele prin forță, însă nici un moment nu suntem dispuşi să 
renuntam la ideea reintregirii țării!” (Prăczki Istvan, in Erdélyi Magyarság nr. 16/nov. 1993, pagina 
53) 

“Nu purtăm ură în sufletele noastre. Dorim doar să recăpătăm pământul stramosesc şi să ne 
recuperăm milioanele de fraţi.” (Din Manifestul MRM) 

Si aşa mai departe. 


Recapitulare (III) 


Ne aflăm încă la cea de a doua cale de atac asupra Trianonului: contestarea argumentelor şi 
realitatilor istorice care au stat la baza celor statornicite atunci şi acolo. 

După ce am trecut în revistă, în capitolul precedent, aspectele de ordin mai general, să ne 
referim la teritoriul în speţă — Ardealul — ca obiect de dispută, cu trimitere la amintitele argumente şi 
realități. (Vom reveni, în acest sens, la un text din capitolul XV — pentru a-l plasa în contextul de 
față, context în care se încadrează organic) 

Care sunt criteriile în baza cărora se stabileşte apartenenţa de drept a unui teritoriu? În linii 
mari, ar fi vorba de următoarele patru: 

-  autohtonitatea celor ce stăpânesc (sau revendică) teritoriul în discuţie; 

- continuitatea prezenţei acestora în teritoriu; 

- stăpânirea efectivă a teritoriului respectiv şi durata acesteia; 

- procentul pe care îl reprezintă, în teritoriul disputat, cei ce îşi apără sau, respectiv, 
reclamă dreptul asupra acestuia. 

Fata de cele de mai sus, să vedem care este (a fost) situația cu Ardealul. Desigur, despre 
autohtonitatea, continuitatea şi caracterul net majoritar al românilor pe acest meleag nu avem, în 
mod obiectiv, ce discuta. $i n-au prea făcut-o nici ungurii, până la Trianon. (Vom reveni). Să 
trecem la “stăpânirea efectivă”. Ce-au găsit ungurii lui Arpad cu ocazia “descălecării” din 896? Au 
găsit în Pannonia (pentru că aici au descălecat — şi nu în Ardeal), printre alte neamuri, şi o mulțime 
de români, fapt atestat într-o serie întreagă de scrieri de epocă, cum ar fi Gesta Hungarorum a lui 
Anonymus, Cronica lui Simon de Keza, Cronica lui Nestor, Cronica pictată de la Viena şi aşa mai 
departe. Aceleaşi surse confirmă existența, la vremea respectivă, a trei formaţiuni statale româneşti 
(sau româno-slave) care ocupau, practic, întreg teritoriul actual al Ardealului, voievodatele lui 
Menumorut, Glad şi Gelu. Deci, stăpânire românească efectivă asupra Ardealului şi prezență 
românească notabilă în Pannonia. (De altfel, toate acestea au fost însuşite de către lexicografia 
maghiară — oglindă fidelă a viziunii oficiale — până la sfârşitul primului război mondial. Astfel, în 
1915, în prestigiosul “Revai Nagy Lexikona”, la pagina 228 a volumului 13, figura până şi o hartă 
de epoca în care erau reprezentate ţările lui Menumorut, Glad şi Gelu, ultima sub denumirea de 
“Gyelo vlach és szlâv orszâga”. Tot acolo, extracarpatic — şi la nord de Dunăre! — este menţionată 
prezenţa valahilor!!!) 

Să vedem ce-a fost după 896. Ungurii au prădat Europa în lung şi-n lat, timp de 70 de ani şi 
abia după aceea au început să se intereseze de formațiunile statale româneşti. Au urmat lupte grele — 
descrise cu lux de amănunte de către Anonymus — cu Menumorut, Glad şi, în final, cu Gelu (“dux 
blachorum”), terminate mai degrabă cu învoieli şi alianțe matrimoniale. Abia în mileniul al doilea 
începe supunerea efectivă a teritoriilor respective, proces treptat ce s-a întins, practic, pe durata mai 
multor secole. În tot acest interval, vechile structuri organizatorice românești au coexistat cu cele pe 
care regatul maghiar încerca — şi sporadic reuşea — să le impună. În acest sens trebuie amintite o 
seamă de cnezate şi voievodate locale, situate pe văile râurilor sau în depresiuni, denumite “Țări”. 
Astfel: Tara Bârsei, Tara Făgăraşului, Tara Hațegului, Tara Oaşului, Tara Maramureşului, Tara 

Năsăudului etc. Dintre acestea, şi-au păstrat mai pregnant şi mai îndelungat autonomia (sau chiar 
independenţa) țările Făgăraşului şi a Maramureşului, inclusiv prin rezistenţă armată, supraviețuind 
până la descălecatele lui Radu Negru şi Bogdan, primul in Tara Românească (pe la 1290), cel de-al 
doilea în Moldova — pe la mijlocul secolului al 14-lea. 

Pe de altă parte, Voievodatul Transilvaniei (edificat pe structurile şi tradiţiile româneşti 
preexistente) a fost, de la începutul mileniului II, o entitate reală, subordonarea sa fata de regatul 
Ungariei fiind de tip feudal, aflându-se, deci, sub suzeranitate maghiară. 

După Mohacs (1526) independenţa Ardealului fata de Ungaria (transformată în paşalâc) 
devine totală, acesta devenind, timp de 150 de ani, principat autonom sub suzeranitate otomană. 

Începând cu 1688, Ardealul este înglobat, ca provincie aulică, în Imperiul Habsburgic. 

Abia în 1867, consecutiv înțelegerii dualiste, Ardealul este anexat Ungariei, în cadrul 
Monarhiei Austro-Ungare, situaţie ce va dura 51 de ani. 

Asta este (a fost) situația cu “stăpânirea efectivă” (a Ardealului de către Ungaria), ea 
rezumandu-se, în realitate, la intervalul 1867-1918, fiind vorba, şi în acest caz, de un stat dualist în 
care Ungaria era doar un partener de rangul al doilea. 

Aşa stând lucrurile, nici unul din cele patru criterii de apartenenţă nu putea fi invocat, cu 
temei, fata de Ardeal. Şi nici n-a fost invocat, atâta vreme cât Ardealul părea o pradă sigură, sub 
umbrela protectoare a Coroanei Habsburgice. Ceea ce nu înseamnă, fireşte, că nu s-a acţionat, cu 
toate mijloacele (laice şi confesionale) posibile, pentru a reduce procentul supărător (şi periculos) de 
mare al românilor din Ardeal. S-au folosit, în acest scop, exterminarea, asimilarea, împiedicarea, pe 
orice cale, a emancipării naţionale, culturale, sociale şi economice a românilor şi, bineînţeles, 
falsificarea sistematică a datelor demografice. S-a considerat că atâta este suficient pentru a anihila 
“pericolul românesc”, având în vedere, o dată, mai sus amintita “umbrelă” şi, în al doilea rând, 
convingerea că nici o amenințare reală nu poate veni din direcția respectivă, fie ea din interior sau 
exterior. De unde această convingere? Din infatuarea şi megalomania care 1-a caracterizat, din 
totdeauna, pe “civilizatorii” Bazinului Carpatic. Şi, fireşte, din disprețul suveran pentru tot ceea ce 
nu era occidental şi catolic (sau protestant). 

Asta fiind situaţia, “trădarea” Occidentului, “Diktatul” de la Trianon a produs un şoc mai 
mare în Ungaria decât însăşi “mutilarea” țării. Nu dezolarea şi durerea au fost pe primul plan, ci 
ofensa şi ruşinea! De aici se trage furia disperată cu care, după revenirea din starea de şoc, ungurii şi 
Ungaria au început marea ofensivă post(şi anti)trianonică, îndreptată, cu precădere, împotriva 
autohtonitatii şi continuității româneşti în Ardeal. 

Ce se susține în istoriografia maghiară post-trianonică — de la tratate academice şi până la 
ultimul manual şcolar — referitor la etnogeneza şi continuitatea noastră? lată o succintă sinteză a 
problemei: 

- dacii, consecutiv războaielor cu romanii, au fost integral lichidati, prin exterminare, 
suicid colectiv şi deportare; 

- Dacia a fost repopulată cu coloni din întreg Imperiul Roman; 

- retragerea aureliană a fost totală, pe pământul Daciei nerămânând nici o populație 
romană sau romanizata; 

- ungurii, la venirea lor în Bazinul Carpatic, au luat în stăpânire un teritoriu dacă nu 
pustiu, sigur lipsit integral de orice populaţie românească; 

- românii, formaţi ca şi popor în sudul Dunării, din elemente iliro-albaneze, au apărut în 
Ardeal — prin infiltrare — începând cu sfârşitul secolului al 13-lea; 

- poporul român — popor de păstori nomazi — s-a sedentarizat în Ardeal şi, datorită 
bunavointei şi tolerantei cu care a fost primit, s-a înmulțit în aşa măsură încât a devenit majoritar; 

- românii, beneficiind de cultura şi învăţământul maghiar, şi-au inventat originea daco- 
romană $1, abuzând de ospitalitatea ce le-a fost oferită, şi-au jefuit tara adoptivă, după ce au reuşit să 
înşele buna-credinta a mai marilor Europei. 

Cam la asta se rezumă viziunea istoriografiei maghiare post-trianonice asupra autohtonitatii 
şi continuității românilor în Ardeal. (Viziune pe care, fireşte, o împărtăşesc şi toți ungurii care au 
învăţat, la şcoală, istoria respectivă!) 

Deci aşa: nu suntem autohtoni, nu avem continuitate, am început să ne infiltrăm în Ardeal ca 
păstori nomazi veniţi din sudul Dunării, şi asta la 400 de ani după descălecatul ungurilor! După care 
i-am trădat şi jefuit pe cei ce ne-au primit în casă! 

Şi iată că nu e de ajuns. lată că cei ce contestă apartenenţa de drept a Ardealului la România, 
cei ce se dau de ceasul morţii ca să anuleze trei din cele patru criterii amintite (că majoritatea 
românească de 80 la sută este, totuşi, greu de contestat) nu se mulțumesc cu atâta, ci supralicitează. 
Supralicitează, inventând o teorie şi mai radicală (“Teza argentiniană”), care avansează ideea unei 
continuitati quasi-maghiare multimilenare, ba, mai mult, îi declară unguri şi pe daci!!! 


P.S. Desigur, paleta este mult mai largă. Alături de încercarea de a oferi elementului 
maghiar o autohtonitate absolută (şi “presumeriană”), se atacă până şi majoritatea românească. Se 
afirmă, fără jenă, că procentul actual al românilor din Ardeal este rezultatul unor colonizări 
efectuate după 1920, paralel cu alungarea (sau chiar exterminarea) populaţiei maghiare din zonă, 
proporția inițială fiind de unu la unu sau chiar favorabilă ungurilor. 

Pe de altă parte, se atacă “autodeterminarea wilsoniană” din 1918, mizând atât pe asertiunea 
de mai sus, cât şi pe neadevarul istoric că, în anul respectiv, populația maghiară (““majoritară”!) din 
Ardeal, paralel cu Marea Adunare de la Alba Iulia, ar fi organizat şi ea, cu aceeaşi viză, o adunare la 
Cluj, a cărei rezoluţie de autodeterminare — mai legitimă decât a românilor! — nu a fost luată în 
considerare. (A se vedea, în acest sens, “Scrisoarea celor 150 către Clinton”) 


Recapitulare (IV) 


Să trecem la cea de a treia cale de atac asupra Trianonului: contestarea valabilitatii 
realitatilor post-trianonice în contextul actual, sau în cel al viitorului apropiat. 

Să revedem câteva texte definitorii: 

“Ungurii din statele vecine nu poartă nici o vină pentru faptul că s-au născut în afara 
nedreptelor graniţe trianonice. Ei nu mai vor, atunci când atâtea popoare şi-au dobândit libertatea în 
jurul nostru, să mai trăiască sub o oprimare <<democratică>> străină. Pe ce bază s-au separat 
slovacii de cehi? Pe ce bază maghiarimea mai este ţinută sub opresiune? Trianonul mai este valabil 
în 2002? Numai pentru unguri?” (Toth Kâlmân din New York — text inserat pe Internet) 

“Dacă în Europa granițele s-au schimbat, este nerealist să credem că doar graniţele Ungariei 
nu se pot modifica.(...) Istoria nu s-a oprit. Dacă Uniunea Sovietică s-a destrămat, ca şi Iugoslavia 
sau Cehoslovacia, dacă în Europa granițele se mişcă, este absurd să crezi că numai hotarele 
Ungariei nu pot fi clintite din loc!” (Raffay Ernö, istoric, fost secretar de stat în Ministerul Apărării 
de la Budapesta — declaraţie reprodusă pe larg în primul capitol.) 

“Proclamându-se state nationale, refuzând să acorde minorităţilor dreptul la 
autodeterminare, țările vecine (statele succesoare — n.n.) nu au respectat prevederile tratatului din 4 
iunie 1920 (de la Trianon — n.n.), ceea ce justifică revizuirea acestuia”. (Kocsis Istvan, cu ocazia 
adunării de constituire a Societăţii Trianon pentru Dreptatea Ungară) 

“Suntem aici ca în Europa să nu fie un nou război, ca ea să nu se clădească pe minciună. 
Trianonul este o problemă europeană, nu ungară!” (Kiss Denes - cu aceeaşi ocazie) 

“Nu de noi se tem statele succesoare, ci de acel adevăr care începe să se întrezărească prin 
ferestrele şi porţile sparte din Târgu Mureş, Kosovo, Macedonia şi Bosnia. Nu de noi, ci de foştii lor 
stăpâni le e frică, care i-au adus în situaţia ce reclamă astăzi revizuirea graniţelor în Europa Centrală 
şi de Est.” (Prăczki Istvan, în Erdélyi Magyarsag, nr. 16/noiembrie 1993, pagina 53) 

“În literatura de specialitate din Occident a început să apară ideea <<revenirii la 1914>>, 
prin care se susține necesitatea revizuirii în primul rând a schimbărilor intervenite după 1918 în 
Europa Centrală. O asemenea revizuire a avut deja loc în Iugoslavia, iar în Cehoslovacia 
destrămarea este consecinţa aceleiaşi necesități politice. (...) În prezent ne găsim încă în plină etapă 
de dezintegrare, ceea ce presupune iminenta unor conflicte. Situaţie ce impune politicii externe 

maghiare vigilenta şi spirit de inițiativă. 
Nemzet din 10 iulie 1992) 

“După destrămarea URSS, dezmembrarea lugoslaviei şi ruperea în două a Cehoslovaciei, ar 
urma la rând ultimul stat format in mod artificial: România.” (“România, ultimul imperiu colonial “ 
— Erdelyi Magyarsăg, într-un număr special din 1992) 

Bine, bine — se vor fi întrebând unii — dar cum se va proceda? Desigur, părerile, proiectele şi 
încercările de a le finaliza au fost (şi, într-o anumită măsură, continuă să fie) diferite. Unii au mizat 
pe “necesitatea politică” ce a dezintegrat două din cele trei state succesoare — cu viză 
(re)integratoare după alte tipare — aşteptând ca România să împărtăşească aceeaşi soartă. Alții au 
mers — mai ales după “miraculoasa” supraviețuire a României — pe cartea regionalizării şi 
devolutiei, punându-și speranţele în perspectiva unei viitoare “Europe a regiunilor” (si nu a statelor 
naționale!) care să permită “refacerea unității Bazinului Carpatic”. Şi, în fine, au fost şi voci care 
îndemnau la acţiuni militare, profitând de anumite conjuncturi şi momente de vulnerabilitate ale 
statelor în curs de dezmembrare. Dar despre toate acestea, în capitolul următor. Să vedem, până 
atunci, o încercare sui generis de rezolvare pur juridică a problemei, aparținând d-lui Ujvari Ferenc 
— doctor în ştiinţe juridice şi lider marcant al IMA (Iniţiativa Maghiară Transilvană — platformă 
găzduită de către UDMR) — unul din “radicalii” care condamnă “politica paşilor mărunți” şi e pe 
cale să contribuie la scindarea monolitului udemerist. lată părerea domniei-sale, exprimată în revista 
budapestană Erdélyi Magyarsag, nr. 20: 

“În cazul Ungariei, Trianonul a indus o situaţie fără precedent în istorie: 71 la sută din 
suprafaţa țării a fost atribuită statelor succesoare, trei (două, de fapt — n.n.) milioane şi jumătate din 
etnicii maghiari fiind obligați să devină cetăţenii altor state. Modificarea prin forță a graniţelor, 
generând o atare situație de excepţie, impune, în mod logic, reconsiderarea noţiunilor de patrie, 
națiune, cetăţenie. Posibilitatea de a-ţi alege cetăţenia ar trebui să fie inclusă în categoria drepturilor 
universale ale omului.(...) Pe de altă parte, Ungaria este îndrituită să-şi adapteze legislația situației 
post-trianonice care i-a fost impusă, asimilând aşa numitele ius sanguinis (dreptul naşterii) şi ius 
terrae (dreptul teritorial), în baza cărora orice etnic maghiar, născut din părinți maghiari şi trăitor pe 
teritoriul fostei Ungarii Sanştefaniene, ar deveni automat cetățean maghiar, pentru că s-a născut şi 
trăieşte pe pământul natal, de unde n-a emigrat nicicând.” 

Desigur, clujeanul Dr. Ujvari are şi o alternativă radicală: “Nerecunoaşterea celor de mai sus 
va impune revizuirea Trianonului în spiritul lui restitutio in integrum!” 


(“Europa Centrală: dezintegrare şi integrare”, în Magyar 


P.S. lată că ceea ce noi semnalăm deja — fără întrerupere — de vreo opt luni încoace, a ajuns, 
în fine, dacă nu la cunoştinţa explici(ta)tă a autorităţilor, măcar la cea a presei cotidiene de mare 
tiraj. Reproducem din Adevărul de 26 septembrie a.c. (“Fluturaşi cu conţinut revizionist, imprastiati 
în Covasna şi Harghita”): 

“La începutul acestei săptămâni, în mai multe localități din județele Covasna şi Harghita şi- 
au făcut apariția fluturaşi cu conținut iredentist-revizionist. După toate aparențele, ei au fost 
<<editati>> la xerox de pe Internet şi difuzati de simpatizanți din cele două judeţe ai unei 
organizații extremiste de la Budapesta, intitulată <<Mişcarea Revizionistă Maghiară>>. 

Fluturaşii, în limba maghiară, au fost imprastiati in diverse locuri publice, precum, de pildă, 
Spitalul Judetean din Sf. Gheorghe. Insotit şi de o hartă a <<Ungariei Mari>>, textul detaliază cele 
<<10 motive>> pentru care autoritățile de la Budapesta ar trebui să purceadă cat mai repede la 
restabilirea granițelor Ungariei de dinainte de Trianon, pornind de la postulatul că <<Ungaria este o 
țară ocupată, pentru că dincolo de granițele sale actuale, în toate direcțiile punctelor cardinale 
trăiesc milioane de maghiari pe propriul lor pământ, sub ocupația unor tari care nici nu existau cand 
aceste pământuri erau ale Ungariei>>. 

<<Misie>> care ar trebui să fie prioritară şi pentru comunitatea internaţională, căci 
<<creşterea teritorială, din orice punct de vedere, ar creşte greutatea noastră în zonă şi Ungaria, prin 
puterea pe care ar avea-o, ar fi un aliat de nădejde la porțile Balcanilor, chiar lângă sfera de interes a 
ruşilor şi în vecinătatea Orientului Apropiat>>. 

În caz contrar, <<dacă alte popoare văd că nu avem nevoie de pământurile noastre, atunci 
mâine ne pot lua dincolo de Tisa, dincolo de Dunăre, pentru ca apoi să pună cineva ochii pe 
Balaton, pentru că pe planeta asta nu sunt multe locuri unde laşii să aibă tara>>, se isterizează în 
final autorii fituicilor. 

Care îşi dau şi adresa de pe Internet — www.mrm.inf.hu — la care pot fi contactaţi. 

Fapt curios însă: apariția fluturaşilor cu pricina pare să nu fi ajuns încă şi la cunoştinţa 
poliţiştilor din Covasna şi Harghita, de la care tot ce am putut afla a fost că ... <<vom cerceta şi va 
vom informa>>”. 

Este suficient de clar? Ba bine că nu! 

Se regăsesc toate ideile, de la “singura ţară înconjurată de fostele sale teritorii” şi până la 
“poftele românilor până la Tisa sau chiar dincolo de ea”? Evident! 

Este “artă cu tendință” ceea ce face MRM-ul? Bineînţeles! 

Mai poate să pară unora demersul nostru o disonanta inutilă sau chiar contraproductivă în 
contextul actual? 

N-ar fi oare momentul ca cele ce se petrec în Secuime (şi nu numai) să fie, în fine, luate în 
serios de către cei în drept? 


Recapitulare (V) 


Am trecut în revistă, în precedentele capitole, trei dintre cele patru căi de atac asupra 
Trianonului: 

- contestarea caracterului de tratat de pace al acestuia şi prezentarea lui ca pe un diktat; 

- contestarea argumentelor şi realitatilor istorice care au stat la baza celor statuate la 
Trianon; 

- contestarea valabilitatii realitatilor post-trianonice în contextul actual sau în cel al 
viitorului apropiat. 

Cea de a patra cale (nu şi ultima — existând, după cum vom vedea mai încolo, şi o a cincea 
cale, mai putin paşnică) — derivând din a treia — urmăreşte găsirea şi aplicarea unor formule care să 
anuleze sau să facă inoperante cele statuate la Trianon, vizând limitarea sau încetarea suveranității 
statelor succesoare asupra teritoriilor anexate în 1918-1920. Care ar fi aceste formule? În linii mari, 
este vorba de regionalizarea — devolutia — autonomia (sau chiar independentizarea) teritoriilor cu 
pricina (Ardealul — în ceea ce ne priveşte) pentru a le face apte de integrare într-o viitoare “Europă a 
regiunilor” şi, pe de altă parte, despre o serie de iniţiative şi măsuri menite a realiza, până la 
respectiva integrare unilaterală, un statut de cosuveranitate asupra teritoriilor în discuţie. 

Desigur, prima formulă mizează pe “principiul subsidiaritatii” şi pe aşa zisul drept de 
“autodeterminare regională” al unei “majorităţi regionale transetnice”, iar cea de a doua pe ideea — 
enunțată deja în anii '80 şi proclamată drept politică de stat în 1990 (vezi discursul lui Szürös 
Matyas, preşedinte al Ungariei la acea vreme, publicat în RMSz din 15-16 martie 1990) — conform 
căreia maghiarii din afara granițelor trianonice n-ar fi minoritari ai ţărilor succesoare, ci parte a 
națiunii maghiare care se cere reconectată la patria-mamă. Ca atare, prima formulă poate fi 
materializată doar pe plan regional şi în condiţiile unei majorităţi regionale (transetnice) constituite 
şi legitimate democratic (prin referendum), iar cea de a doua este apanajul Ungariei, vizând o sumă 
de facilități şi drepturi care să confere minoritarilor maghiari din statele vecine un statut juridic 
aparte şi privilegiat — prin care aceştia să devină, practic, cetăţeni ai statului maghiar, statut ce să 
asigure, în ultimă analiză, o cosuveranitate maghiară asupra teritoriilor respective. 

Despre regionalizarea Ardealului (menită a-i conferi acestuia o nouă identitate şi libertatea 
de a-şi hotărî singur viitorul european şi zonal) am mai discutat şi rasdiscutat în “Istoria în citate”, 
“Secesiunea Ardealului” şi, mai nou, în “Chestiunea Transilvaniei” sau chiar în prezentul ciclu, ca 
atare, nu vom mai insista asupra subiectului. În schimb, problema facilitatilor acordate de către 
statul maghiar celor “cinci (două şi jumătate — de fapt) milioane de unguri aflați — în afara graniţelor 
Ungariei — în Bazinul Carpatic” merită o sistematizare şi aducere la zi. 

Desigur, nu vom relua tot ceea ce am expus, cu precădere în prezentul ciclu, asupra 
problemei respective, dar pentru ordonarea “dosarului” un scurt rezumat se impune. lată câteva 
repere: 

- Discursul lui Sziirés Matyas din 15 martie 1990, amintit cu câteva alineate în urmă; 

- Antall Jozsef (prim-ministru al Ungariei între 1990-1994) se declară premier al 
15.000.000 de unguri; 

- Premierul Orban Viktor îşi însuşeşte, in 1998, aceeaşi idee şi declară — împreună cu 
liderii coaliției guvernamentale (Torgyán Jozsef — FKGP şi Lezsák Sandor — MDF) — că maghiarii 
din țările vecine trebuie să se bucure de un “nou statut juridic”; 

- După trei ani şi ceva apare “Legea Statutului” — elaborată, votată şi aplicată unilateral cu 
deplina sfidare a normelor europene privitoare atât la fondul problemei, cât şi la obligativitatea unor 
discutii-negocieri prealabile cu statele (vecine) vizate; 

- Opoziția din Ungaria (inclusiv — sau mai ale — Partidul Socialist) acuză guvernul Orban 
de trădare, afirmând că Memorandumul Orbân-Năstase “emasculează Legea Statutului”; 

- Dreapta maghiară contraatacă, lansând ideea — cu largă reverberatie pe Internet — a 
reprezentării parlamentare (în Parlamentul din Budapesta, fireşte!) a ungurilor din afara graniţelor, 
participarea la vot fiind condiționată de posesia “legitimatiei de maghiar”; candidații aleşi vor 
asigura o reprezentare proporțională şi vor beneficia de drept de vot în toate problemele de politică 
externă a Ungariei; (lată un comentariu de pe Internet: “Reprezentarea parlamentară + Legea 
Statutului ar însemna aproape o revizuire a granițelor!!!) 

- La scurt timp, tot în ianuarie 2002, este lansată în presă (cu precădere pe Internet) 
următoarea treaptă întru completarea noului statut juridic al maghiarilor din ţările succesoare: 
acordarea cetăţeniei maghiare; (lată o mostră: “Toţi ungurii din afara granițelor au dreptul la 
cetățenie maghiară! Ei nu poartă nici o vină pentru faptul că s-au născut în afara nedreptelor graniţe 
trianonice!”) 

- “Legea Statutului + reprezentarea parlamentară + cetățenia maghiară ar reprezenta o 
veritabilă revizuire a Trianonului” — se comentează pe Internet. 

lată, aşadar, cum se pune problema şi ce reprezintă, în realitate, noul statut juridic al 
ungurilor din afara graniţelor! 

Şi, pentru a împrăştia orice dubii, să mai adăugăm nişte declaraţii rostite tocmai din vârful 
piramidei: 

“Construim o tara care să fie patria comună a maghiarilor din Ungaria şi a celor din părțile 
ce au fost rupte din Ungaria!” (Din “Scrisoarea premierului Orban către ungurii din ţările vecine” — 
15 martie 2002) 

“Atât în 1848, cât şi în 1956 sau 1989, la fel ca şi astăzi, n-am dorit şi nu dorim altceva 
decât libertate, independenţă şi o Ungarie a tuturor ungurilor!” (Declaraţie a aceluiaşi Orbân Viktor, 
făcută în 15 III 1999) 

lată, aşadar, o consonanta perfectă cu cele reproduse de pe rețelele electronice referitor la 
“contribuția patriei-mamă”. 

Cât priveşte contribuția “părților rupte”, să vedem o părere la fel de autorizată: 

“Un singur pas ne mai desparte de refacerea, în cadrul Europei Unite, a unităţii naţiunii 
maghiare, prin reconectarea fragmentelor de națiune ce au fost rupte din Ungaria!" (Ader Ianos, 
preşedintele Parlamentului Ungar, la 15 martie 2002) 

Care să fie acest pas? Desigur, regionalizarea — devolutia “părților rupte” (Ardealul — în ceea 
ce ne priveşte), fără de care nu se pot realiza nici “reprezentarea parlamentară”, nici “cetățenia 
maghiară”, dar nici “integrarea în baza principiului subsidiarității” sau “reconectarea fragmentelor 
de națiune”. (Adepții lui Sabin Gherman, dar şi cei ai lui Cistelecan, Vighi et comp. să ia aminte!) 

Aşa cu cea de-a patra cale de atac asupra Trianonului! 


P.S. Fireşte, există şi o a cincea cale — cea mai nerealistă (pentru că atât regionalizarea 


Ardealului, Voivodinei şi Felvidek-ului, cât şi “reconectarea” lor într-o “Europă a regiunilor” ni se 
par, totuşi — sau încă — nerealiste), cea a acțiunii în forţă. lată o mostră în acest sens: 

“Revizuirile teritoriale din anii 1938-1941 au constituit succese ale diplomaţiei ungare şi au 
fost reflexul unei politici juste. Astfel de prilejuri au existat şi după 1989 (doar că n-au fost 
folosite): divizarea Cehoslovaciei, când pentru un scurt interval de timp Slovacia încă nu exista de 
jure şi, practic, nu avea nici posibilitatea de apărare armată, perioada conflictului iugoslav în care 
Serbia era pusă în dificultate de confruntarea ei cu Croaţia sau de cea în care au existat serioase 
încordări ruso-ucrainiene pe motivul împărțirii rachetelor atomice şi a flotei din Marea Neagră.” 
(Raffay Ernö, fost secretar de stat în Ministerul Apărării din Ungaria, cu ocazia constituirii 
Societăţii Trianon pentru Dreptatea Ungară) 

Desigur, nu putem să nu corelăm părerile d-lui Raffay cu demnitatea deținută anterior. De 
altfel, păreri asemănătoare circulă şi în Parlamentul Ungar. lată o mostră: 

“Cea mai actuală ar fi reanexarea Voivodinei, care s-ar fi putut face în perioada 
bombardamentelor NATO — aşa cum a propus Csurka Istvan, din păcate fără succes. Opinia publica 
nu era pregătită încă, nici guvernul”. (Novak Elöd, preşedintele organizației de tineret a MIEP, in 
“168 Ora”, nr. 38/2001) 

- Doi bătrâni extremişti! — vor spune unii. Reamintim că este vorba, în cel de al doilea caz, 
nu de Csurka Istvan, ci de un tânăr student de 21 de ani care conduce o organizaţie de tineret la fel 
de extremistă ca şi mai sus pomenitul lider al MIEP (partid parlamentar la data respectivă) 

Iată un alt citat definitoriu (din aceeaşi sursă): 

“Rep. - Şi dacă Csurka Istvân ar spune: avem nevoie de tinerii maghiari, mergem să 
recucerim Ardealul? 

N.E. - La aşa ceva nu ne-am gândit. Dar dacă el ar spune-o, asta ar însemna că situația o 
pretinde. Deci, am merge. Să nu discutăm, însă, problema, pentru că încă (sic! — n.n.) nu e actuală. 
Csurka s-a pronunțat doar în legătură cu Voivodina”. 

- Avem şi noi extremiştii noştri! — vor spune aceiaşi refractari. Aşa o fi. Numai că Vadim, de 
pildă, n-a spus niciodată: mergem să recucerim până la Tisa, granița naturală a celor trei cnezate 
româneşti din 896! Şi dacă ar fi spus-o, nu l-ar fi urmat nimeni!!! 

P.P.S. Toate citatele la care am recurs în prezentul capitol pot fi regăsite pe parcursul celor 
32 precedente, cu precizarea sursei, datei, contextului şi altor elemente semnificative. 


Prezentul demers — o profesiune de credinţă 


Ne apropiem de sfârşitul recapitulării pe care ne-am propus-o cu cinci capitole în urmă, 
recapitulare menită a ordona “filele dosarului” — în ceea ce priveşte contextul, cronologia, logistica, 
finalitatea şi implicaţiile demersului meremist — astfel încât materialul prezentat să capete coerență 
şi să permită formularea unor concluzii. 

Desigur, concluziile — vrând-nevrând — vor viza, de această dată, nu numai prezentul ciclu, 
ci întreg demersul nostru publicistic post-decembrist închinat subiectului cu pricina. De ce? Din 
două motive. O dată, pentru că subiectul respectiv, indiferent de unghiul de abordare sau ipostaza 
surprinsă, este unul şi acelaşi: revizionismul maghiar post-trianonic. În al doilea rând, pentru că 
demersul nostru — la rândul său — are o continuitate firească, nu numai în ceea ce priveşte 
fenomenul urmărit, ci şi în privința manierei de abordare. “Mişcarea Revizionistă Maghiară”, după 
cum am mai arătat, nu este altceva decât continuarea firească a ciclului care a debutat, în 1998- 
1999, cu cele două volume ale “Istoriei maghiaro-maghiare în citate”, urmate, în 2000, de 
“Chestiunea Transilvaniei versus Problema transilvană” şi, în 2001, de “Secesiunea Ardealului”. 
Ba, am putea spune (dacă tot se poartă “tetralogiile”) că “M.R.M.” este — având în vedere metoda 
de lucru folosită de fiecare dată — ultimul volum al aceleiaşi “Istorii în citate”. (După cum se poate 
lesne observa, în toate volumele amintite citatele ocupă un spațiu neobişnuit de mare) 

Aşa stând lucrurile (şi fiind vorba de ultimul volum) este normal ca respectivele concluzii să 
se refere la întregul ciclu, la întregul material. Înainte însă de a le formula, va trebui să spunem 
câteva cuvinte despre demersul nostru, în general şi, în particular, despre etapele distincte ale 
acestuia. 

De ce am scris tot ceea ce am scris? Pentru că sunt ardelean din moşi-strămoşi, pentru că 
provin dintr-o zonă a Ardealului unde încercările de deznaționalizare — laice şi confesionale (in 
“Mărginimea Sibiului” nu există nici un greco-catolic!) au capotat lamentabil, pentru că mă trag din 
acea intelectualitate a satelor — preoți, dascăli, notari — pe care Goga o considera temelia şi garanția 
supravieţuirii noastre identitare şi adevărata realizatoare a unirii (necondiționate) cu Tara din 1918, 
Şi, ca atare, cunosc problema “din interior”. 

De ce am făcut-o acum? Din două motive. O dată, pentru că perioada post-decembristă a 
fost marcată — din debut — de o acută recrudescenta a revizionismului maghiar şi, în al doilea rand, 
pentru că în aceeaşi perioadă “partidele istorice” şi “societatea civilă” au ignorat cu desăvârşire sau 
chiar încurajat acest revizionism. lar tentativele de a-l demasca au fost calificate drept gaselnite 
propagandistice menite a abate atenţia de la “singura problemă majoră a momentului”: restauratia 
comunistă! (Fireşte, am început să scriu — în 1990 — şi pentru că cei acuzați de neocomunism au 
decretat şi asigurat libertatea presei, iar de scris am scris acolo unde nu mi s-a trântit în nas uşa 
redacţiei, ca, de pildă, la “Dreptatea”!; de notat că, la acea vreme, dacă erau vreo trei publicaţii 
centrale dispuse să-mi publice articolele şi alte câteva locale). 

De ce am scris aşa cum am scris? Tot din două motive. O dată, pentru că cunosc la perfectie 
limba maghiară şi, în al doilea rând, pentru că am considerat că singura modalitate de a convinge, 
de a evita acuzele de extremism — şovinism — national-comunism etc. este traducerea textelor din 
presa maghiară (sau de limbă maghiară). Cât priveşte întinderea citatelor, pentru a nu (mai) fi 
acuzat de “trunchieri” sau “scoateri din context”, am ajuns la redări in extenso sau chiar integrale. 
(Astfel s-a născut “Istoria în citate”.) lar în ceea ce priveşte “greşelile de traducere” şi 
“răstălmăcirile”, în chestiunile mai sensibile sau în cazul surselor mai greu de verificat (publicaţii 
din Ungaria, ediții vechi etc.) am reprodus, de regulă, şi textul maghiar. 

Acestea fiind spuse, să trecem la “etape”. Desigur, înainte de a analiza, succint, cele patru 
volume (şi nu cinci, aşa zisul volum II al “Istoriei în citate” fiind gândit, de fapt, ca o adăugire 
destinată unei noi ediţii), va trebui să semnalăm existenţa a două etape, una de acumulare cantitativă 
(subdivizată şi ea în două perioade) şi alta de sinteză (era să zic de “salt calitativ”). Cea de 
acumulare, reprezentând o veritabilă monitorizare a presei de limbă maghiară din România, a 
principalelor publicații budapestane precum şi a posturilor de televiziune Duna TV, MTV 2 din 
Ungaria şi a emisiunilor de limbă maghiară ale TVR, s-a desfăşurat — paralel cu activitatea mea 
publicistică (desfăşurată la diverse publicații cotidiene sau săptămânale) — pe tot parcursul anilor 
'90, fiind marcată, în 1994, de un moment crucial pentru destinul meu: începutul colaborării cu 
revista Timpul — 7 zile. Această colaborare — care m-a onorat şi mă onorează — m-a obligat la un 
efort suplimentar de documentare şi redactare, la asimilarea unui alt orizont, la acoperirea unor 
spații mai largi, la însuşirea unei alte discipline şi a unui alt ritm. Toate acestea — volens-nolens — 
m-au condus spre cea de a doua etapă, cea de sinteză. 

Astfel s-a născut prima carte, pe care am botezat-o, inspirat sau nu, “1989-1998: Istorie 
maghiaro-maghiara în citate”. Volumul conţinea cele mai importante informații — sub formă de 
citate — acumulate în intervalul menţionat şi prezentate, practic, fără comentarii, cu succinte note 
mai mult orientative şi, în final, cu un post-scriptum de câteva pagini. De ce am procedat astfel? 
Pentru a lăsa la latitudinea cititorului interpretarea citatelor şi formularea concluziilor, intervenind 
abia în final cu un model de referință sau, eventual, cu o alternativă. 

Din păcate, anumite ecouri m-au convins că am mers pe o cale greşită, necomentarea “la 
cald” dovedindu-se a fi contraproductivă. (Nişte “adnotări” mi-au demonstrat că scepticii şi 
refractarii nu pot fi lăsaţi de capul lor, aceştia fiind în stare să treacă netulburati pe lângă chestiuni 
flagrante de fond şi să se lege de amănunte nesemnificative sau cu desăvârşire colaterale) 

Ca atare, partea a doua a “Istoriei în citate” redactată în 1999, a fost comentată “la sânge”. 

“Chestiunea Transilvaniei versus Problema transilvană” nu este o analiză comparativă, ci o 
contrapunere a două maniere de abordare a problemei, în fapt, un pretext de a blama modul jalnic şi 
profund antiromânesc în care un grup de intelectuali români — reprezentanţi ai “elitei civice” — se 
raportează la “problema transilvană” şi la eseul cu acelaşi titlu al politologului maghiar Molnar 
Gusztav — reprezentant de marcă al revizionismului maghiar. Cartea este tot o “istorie în citate”, 

împărtăşind publicului românesc esența operei molnariene (vizând devolutia Ardealului) şi tot ceea 
ce s-ar cere cunoscut despre “modelul regional” pentru o apreciere (şi decizie) în deplină cunoştinţă 
de cauză. 

“Secesiunea Ardealului: scenarii — (geopolitice, confesionale, etnice şi transetnice — pre şi 
postdecembriste” este, aşa cum o arată şi titlul, o istorie (în citate) a încercărilor postdecembriste (şi 
nu numai) de a da Ardealului o “nouă identitate”, care să fie oricum, numai românească nu! 

Si, în fine, prezentul ciclu (care va deveni — sau nu — o carte) — “Mişcarea Revizionista 
Maghiară”, tot o istorie în citate, dar culese nu din presa convenţională, ci — prin bunăvoința unui 
“hacker” anonim — de pe Internet şi derivatele sale, ciclu ce acoperă perioada aprilie 2001 — aprilie 
2002 (anul preelectoral din Ungaria) şi aduce, practic, la zi problema revizionismului maghiar 
vizând teritoriile pierdute la Trianon. 

Aşa stând lucrurile — şi fiind vorba de ultimul volum al ciclului de istorie în citate — este 
firesc ca respectivele concluzii să vizeze întregul ciclu, să acopere întreaga perioadă monitorizată şi 
să redea tot ceea ce se desprinde din analiza materialului acumulat. 


P.S. De ce ultimul volum, de ce încheierea ciclului? Desigur, nu pentru că subiectul ar putea 
fi epuizat vreodată sau că ar exista speranţe ca acesta să-şi piardă actualitatea. Revizionismul 
maghiar este la fel de viu, iar manifestările sale mai diverse şi mai evidente poate decât oricând. 
Necazul e în altă parte. Nu poţi să şi monitorizezi şi să faci şi sinteze, oricum, nu în mod susținut. 
Dacă la sfârşitul anilor “90 am reuşit această performanță, în noul mileniu în care am intrat 
monitorizarea a devenit o chestiune aleatorie şi de şansă. Ultimul set de informaţii — monitorizarea 
site-urilor revizioniste de pe Internet — a fost un întâmplător şi nesperat cadou. Dar s-a epuizat. Se 
impune o nouă perioadă de acumulare — rod al reluării monitorizării presei scrise şi audio-vizuale. 
Fără această acumulare, orice demers coerent şi ritmic este imposibil. 

Ceea ce nu înseamnă, fireşte, că paralel cu monitorizarea (reluată) nu se pot furniza 
informații, dar nu se pot (încă) asigura volumul şi ritmicitatea necesare unui ciclu. 

Aşa că, istoria în citate se opreşte — deocamdată — aici. (Nu înainte de a fi formulate 
promisele concluzii, fireşte) 


Concluzii 


Desigur, dacă ar fi să respectăm cele enunțate în primul capitol al “Istoriei în citate”, acum — 
la încheierea serialului dedicat “Mişcării Revizioniste Maghiare” (care, la rândul său, încheie un 
ciclu închinat revizionismului maghiar post-trianonic, în general) — ar trebui să lăsam la latitudinea 
cititorului formularea concluziilor. 

Nu vom proceda astfel, din mai multe motive. O dată, pentru că există o categorie de cititori 
— aşa cum am arătat în precedentul capitol şi am probat, cu argumente irefutabile, în cea de a doua 
parte a “Istoriei în citate” — atât de refractară la subiectul în discuţie încât libertatea de apreciere, în 
cazul acesteia, ar “naşte monştri”. În al doilea rând, pentru că materialul prezentat (cu excepţia 
primului volum al “tetralogiei”) a fost atât de temeinic comentat, încât, oricum, ne-am încălcat de 
mult “clauza de neintervenţie”. În al treilea rand, pentru că “recapitularea” la care am recurs a 
reprezentat, în bună măsură, un început (dacă nu un echivalent) de concluzionare. Ca atare, 
considerăm de obligaţia noastră încheierea unui demers deja în curs. 

Care sunt concluziile finale ce se desprind din analiza materialului prezentat pe parcursul 
întregului ciclu? 

O primă concluzie se referă la existenţa reală şi verificabilă a revizionismului maghiar post- 
trianonic — prezent (şi manifest) pe parcursul întregii perioade de după 1918. Astfel: 

- în 1919, în programul de guvernare al lui Kun Béla nu numai că figura şi anexarea 
Ardealului, dar aceasta a fost încercată cu forța armelor; (ostilitățile — care au dus la ocuparea 
Ungariei de către armata română — le-a început, de fapt, partea maghiară!) 

- în 1920, la Trianon, delegaţia maghiară — în ciuda tuturor evidenţelor (istorice, 
demografice etc.) şi a autodeterminării wilsoniene de la 1 Decembrie 1918 a românilor ardeleni — s- 
a bătut din răsputeri pentru păstrarea Ardealului sau măcar pentru un statut de autonomie al 
acestuia; 

- în perioada interbelică Ungaria a desfăşurat o activitate revizionista susținută şi ridicată 
la rang de politică de stat, roadele acesteia concretizându-se — consecutiv Diktatului de la Viena — 
prin anexarea Ardealului de Nord; 

- încă din primele zile ale ocupaţiei sovietice, principala forță colaborationista din 
România a fost maghiarimea ardeleană — cu precădere cea din Ardealul de Nord — colaborationism 
menit a câştiga bunăvoința ruşilor în vederea unui status quo privitor la apartenenţa respectivului 
teritoriu; 

- în 1956, paralel cu revoluția din Ungaria, aceeaşi maghiarime ardeleană — în speță 
conducătorii Bisericilor istorice maghiare şi cei ai Universității Bolyai — au urzit un plan de 
reanexare a Ardealului la Ungaria, mizând pe intervenţia Occidentului şi succesul respectivei 
revoluţii; (este momentul ce declanşează pierderea statutului de element colaborationist şi a tuturor 
privilegiilor şi avantajelor decurgând din acesta — inclusiv regiunea autonomă şi universitatea 
maghiară) 

- in anii “80 se fac intense pregătiri — interne şi externe — în vederea “întâmpinării 
sfidărilor perioadei post-comuniste”; 

- in 1989, paralel cu revoluția română, se încearcă “iugoslavizarea” României; 

- dupa primul eşec, în martie 1990 — la Târgu Mureş — se consumă cea de a doua încercare 
de a declanşa un război civil în România, de această dată de sorginte etnică; 

- dupa ce şi această încercare dă greş, strategii revizionismului maghiar elaborează 
“modelul regional transetnic”, mizând pe crearea unei “majorităţi regionale transetnice” (româno- 
maghiare) bazată pe “comunitatea de interese”, primul dintre acestea fiind emanciparea de sub 
“tutela-căpuşe” a “statului centralizat” — în speță “Vechiul Regat” (România extracarpatică), care 
“parazitează şi exploatează Ardealul de peste 80 de ani”; cât priveşte pasul următor, acesta vizează 
integrarea, dacă nu separată, măcar cu un statut aparte într-o viitoare “Europă a regiunilor”, ceea ce 
ar asigura, conform celor afirmate de către Molnar Gusztáv — la Duna TV — în seara zilei de 17 
octombrie 2002, mult râvnita “reconectare la patria-mamă a maghiarimii din Ardeal”; (desigur, 
strategul number one al “modelului regional” este tocmai adineaori pomenitul politolog maghiar, iar 
instrumentele sale principalele sunt “Gruparea Reformistă” din UDMR, condusă de Toro Tibor, 
colaboratorii de la revista regionalistă “Provincia” şi, bineînţeles, Sabin Gherman — sătulul de 
România) 

- paralel cu realizarea devolutiei Ardealului, statul maghiar încearcă să-şi aroge un statut 
de cosuveranitate asupra Ardealului, prin atribuirea unor drepturi speciale maghiarilor ardeleni; este 
vorba despre “noul statut juridic” al acestora, constând nu numai din cele prevăzute în “Legea 
Statutului”, ci şi din acordarea cetăţeniei maghiare şi asigurarea reprezentării parlamentare (în 
Parlamentul din Budapesta!) a acestora; 

- concomitent cu cele de mai sus, a avut (şi are) loc o intensă acţiune de captatio 
benevolentiae — vizând opinia publică internaţională şi diverşi factori de decizie — menită a acredita 
o istorie falsă şi tendentioasa, o realitate demografică aşijderea, o situaţie cu desăvârşire inventată şi 
în totală opoziție cu realitatea în ceea ce priveşte statutul pe care l-au avut (şi îl au), din punct de 
vedere economic, social, politic şi cultural minoritarii maghiari din România, demers ce urmăreşte 
acreditarea ideii că la Trianon s-a săvârşit o imensă nedreptate — încă reparabilă — nedreptate ce a 
condamnat “cinci milioane” de maghiari să trăiască, marginalizati şi oprimati (sau chiar supuşi unui 
regim de exterminare), pe teritoriul unor tari străine şi subdezvoltate; în acest scop se organizează 
lobby-uri, se infiltrează cu agenţi (“specialişti în problemele Europei Centrale”) presa, instituțiile de 
cultură şi învățământ, ba chiar şi diverse foruri politice de decizie din toată lumea şi se cheltuiesc 
sume fabuloase; în aceeaşi ordine de idei — în pas cu revolutionarea mijloacelor de informare — 
comunicare — asistăm la invadarea Internetului şi a derivatelor sale cu o imensă cantitate de 
materiale propagandistice şi manipulatorii. 

Fireşte, argumentele care confirmă — fără echivoc — existența reală şi dinamică a 
revizionismului maghiar, se constituie — vrand-nevrand — şi într-o scurtă istorie a acestuia precum şi 
într-o trecere în revistă a diverselor variante utilizate pe parcursul anilor — în funcție de conjuncturi 
sau oportunităţi de moment. 

Desigur, ne-am putea opri aici, cu conştiinţa împăcată că am spus tot ceea ce era de spus, 
dar, dacă tot ne-am angajat la nişte concluzii finale şi generale privind întregul material acumulat 
de-a lungul anilor, să mai adăugăm, cu riscul de a ne repeta pe alocuri, următoarele: 

- În viziunea şi nestrămutata convingere (dobândită atât acasă — cât şi la şcoală) a ungurilor, 
oriunde s-ar afla aceştia, Ardealul este un teritoriu unguresc, răpit prin “Diktatul de la Trianon”, 
teritoriu asupra căruia Ungaria are “drepturi istorice sacre” şi a cărui redobândire este datoria sfântă 
a fiecărui maghiar şi prioritatea oricărui guvern maghiar, indiferent de culoarea politică a acestuia; 

- Nu există orientări radicale sau moderate la nivel individual sau de conducere, decât în 
ceea ce priveşte tactica şi mijloacele folosite. Acestea au alternat, în funcție de diversele conjuncturi 
favorabile sau defavorabile. În perioada interbelică s-a folosit politica paşilor mărunți. In 1940 s-a 
recurs la metode radicale. În perioada postbelică s-a revenit, în general, la abordarea moderată a 
problemei. În decembrie '89 (şi imediat după), profitându-se de haosul momentului, de granițele 
deschise, de vidul de putere, a avut loc o nouă radicalizare, după care s-a revenit, treptat, la aceeaşi 
politică a paşilor mărunți: 

- Atât UDMR (sau Magyar Part, sau MNSZ), cât şi guvernele de la Budapesta ce s-au 
succedat în ultimele opt decenii au fost “moderate” sau “radicale” strict în funcție de conjunctură, 
de oportunitatea momentului. Premierul Antall, de pildă, a fost al tuturor maghiarilor, pentru că 
circumstanţele o permiteau. Gyula Horn s-a rezumat doar la cei zece milioane de acasă, deoarece 
era în joc integrarea euro-atlantică a Ungariei. După rezolvarea acesteia, premierul Orban a putut 
călca liniştit pe urmele lui Antall, păstorind şi el “15 milioane” de maghiari. Medgyessy Péter a 
făcut — la rândul său — pasul înapoi, nu pentru că este şi el socialist, ci pentru că integrarea în UE 
bate la uşă. Şi aşa mai departe; 

- În ceea ce-i priveşte pe moderatii şi radicalii din UDMR, aici, alături de confruntarea a 
două tactici sau, mai bine zis, de disputa în jurul oportunității uneia sau alteia dintre ele în contextul 
dat, mai intervine şi un soi de complementaritate (sau mecanism feed-back), în sensul că, pentru a 
testa amploarea sau pragul unei reacții, sau pentru a se putea, la o adică, delimita, UDMR se 
foloseşte de diverse “platforme” (pe care le găzduieşte) sau de “radicalii” din acestea, pentru a 
arunca pe piaţă diferite initiative “incomode”. Atât şi nimic altceva; (Obiectivul strategic este unul 
şi acelaşi — şi la unii şi la alții!) 

- Obiectivul final al revizioniştilor maghiari este, fără doar şi poate, refacerea Ungariei 
Sanştefaniene — în cadrul unei noi alcătuiri suprastatale de tipul Austro-Ungariei sau chiar mai largă 
(Confederaţia Dunăreană) — alcătuire care, la o adică, ar putea deveni o alternativă la UE; (Vezi 
disputa “Europa regiunilor” — sau “landurilor” — versus “Europa statelor naționale”, apud Molnar 
Gusztâv) 

- În acest sens pledează toate dezintegrările (şi încercările de dezintegrare) din spaţiul fostei 
Austro-Ungarii — vizând statele succesoare — precum şi frecventele referiri la “nucleul federativ” al 
Europei Centrale şi la “periferiile federale” ale acestuia; 

- Mijloacele de dezintegrare pot fi paşnice (Cehoslovacia) sau violente (Iugoslavia), iar cele 
de reintegrare bazându-se pe pârghii economice, confesionale, de “integrare europeană” (central- 
europeană, de fapt) şi de securitate. 

Desigur, se naşte legitima întrebare: cum se împacă toate acestea cu mai mult decât 
probabila integrare euro-atlantică a României şi cu procesul — în curs — de aderare a noastră la UE? 
Fireşte, am putea spune că nu e treaba noastră să răspundem la această întrebare, ci a celor de care 
ne ocupăm de peste 12 ani şi care nu vădesc nici un semn de tulburare sau derută vis-a-vis de 
succesul de la Praga sau de fixarea anului 2007 pentru aderarea la UE şi nici nu-şi încetinesc 
“strocul”. Ba, dimpotrivă! Pentru a putea răspunde — în locul celor ce par a fi netulburati de cele de 
mai sus — am avea nevoie de nişte date suplimentare pe care, din păcate, nu le avem. Ca atare, nu ne 

rămân decât presupunerile, deductiile, recursul la memoria istoriei. Prea putin, pentru a da un 
răspuns. 

Să fie vorba doar de fanatism, de o fixatie monomană, de “fantasma imperiului hungarist”? 
Oare? Chiar aşa? Toţi cei de care ne-am ocupat — pe parcursul a patru cărți — să fie paranoici? Toate 
citatele reproduse — care nu reprezintă nici a mia parte din ceea ce am citit, văzut sau ascultat în 
ultimii 12 ani — să provină de la psihopati? 

Si dacă ar fi aşa, este bine, este înţelept să tratăm cu indiferenţă aşa o masă de dezaxati? 

Si dacă, totuşi, ne scapă ceva, dacă “dezaxatii” ştiu ceva ce noi nu stim? 

Aş încheia — cum altfel? — cu un citat (din Aurel Gociman, preşedintele “Ligii 
Antirevizioniste” din România anilor '30): 

“Atitudinea Ungariei revizioniste nu poate dezminti mersul istoriei, ci ea confirmă doar 
faptul că tara aceasta nu a învăţat nimic din trecut. Văzând-o ridicând mâinile ei neputincioase, 
pentru a întoarce înapoi roata istoriei, Ungaria revizionistă nu trebuie temută, ci compătimită.” 
(A.G. — “România şi revizionismul maghiar”, Ed. Universul, 1934) 

Subliniez, pentru cei mai putin avizaţi, că afirmaţia de mai sus a fost urmată, peste numai 
şase ani, de Diktatul de la Viena!!! 


P.S. Acelea au fost alte vremuri — vor spune unii. Aşa este. Dar — vorba poetului — “vreme 
trece, vreme vine”, doar revizionismul maghiar rămâne acelaşi. Pe de altă parte, cum stăm, totuşi, 
cu bombardarea unui stat suveran pentru că acesta nu este dispus (abstracţie făcând de orice alte 
considerente) să accepte călcarea în picioare a unui principiu sacrosanct de drept internațional: 
neamestecul în problemele interne ale unui alt stat? Dar cu propunerea unui partid parlamentar din 
Ungaria de a se anexa Voivodina profitând de bombardamentele NATO? 

Alte vremuri... 

